
ARTABAN 


—  Legendă  orientală  — 

Intr’o  seară,  steaua  vestirii,  mai  luminoasă  de  cât  un  bulgăr 
de  argint  topit,  se  ivi  pe  cerul  albastru  şi  mătăsos  al  Iudeii... 

E  firesc,  că  faima  naşterii  lui  Mesia  se  răspândi  din  acest 
prilej  ca  fulgerul,  peste  toate  hotarele,  până  departe’n  India  şi 
Mesopotamia.  Nu  era  oraş,  în  care  să  nu  se  fi  ştiut  ceva,  sau  să 
nu  se  fi  şoptit  măcar  o  vorbă,  despre  arătarea  acea  stranie.  «E 
ca  un  ban  de  aur»  exclamă  un. băiat  cătră  prietenul  său,  întor- 
cându-se  dela  şcoală.  <S’aseamănă  cu  o  rodie  coaptă»,  observă 
un  rabin  din  Nazaret  cătră  un  cărturar,  care  cunoştea  bine  sfânta 
scriptură,  şi  obicinuiâ  să  vorbească  în  pilde.  «E  ca  o  pasere  cu 
penajul  de  argint»,  îi  spuse  o  mamă  copilului  ei  neastâmpărat. 
«E  ca  o  portocală  galbenă  de  aur,  din  cele  mai  mari»  povesti 
un  poet  prietenului  şi  criticului  său. 

Nu  eră  om,  care  să  nu  fi  aflat  o  asemănare  cât  de  nepre¬ 
tenţioasă  pentru  a-şi  exprima  admiraţia  în  faţa  neobicinuitului 
fenomen  ceresc. 

Şi  ce  mai  stea! 

La  răsăritul  ei  împrăştia  o  lumină  atât  de  intensivă,  încât 
se  zăreau  chiar  şi  piscurile  munţilor  mai  îndepărtaţi  din  Galiiea, 
acoperiţi  de  omăt  schinteetor,  de-o  strălucire  rubinie...  Păstorii 
de  pe  munţii  Şenir  şi  Morea,  nici  nu  mai  aprindeau  ca  de  obiceiu 
focurile  lor  uriaşe  pe  dealuri,  pentru  a  se  scuti  împotriva  lupilor 
şi  şacalilor.  Peste  toate  stelele,  părea  că  se  lăsase  un  zăbranic 
luminos  şi  diafan ;  iar  calea  robilor  se  perdeluise  cu  o  spuză 
uşoară,  ca  o  dantelă  subţire  de  Veneţia.  Luna  devenise  aşa  de 

palidă,  încât  părea  mai  mult  o  pată  galbenă,  aproape  ştearsă, 
iar  luceafărul  nu  se  mai  arătă... 

Cu  fie  ce  clipă,  cu  fie  ce  noapte,  admirabila  stea  creştea 
într’una,  până  când  ajunse  mărimea  considerabilă  a  unei  uriaşe 
flori  deale  soarelui,  pudruită  cu  prav  de  diamante. 

Alergă  lumea  nebuneşte  în  toate  părţile  prin  oraşele  Iudeii, 
să  afle  noui  amănunte,  iar  târgarii  mai  bătrâni,  ce  se  suiseră  cu 
căruţele  lor  de  la  Hebron  şi  ieribon,  la  Ierusalim,  spuneau  la 
toţi  cu  care  se  întâlneau,  că  aşa  ceva  nu  mai  pomeniseră  nici¬ 
odată.  însuş  marele  rege,  Irod,  se  putea  vedea  ieşind  ca  o 
umbră,  noapte  de  noapte,  în  hlamida  sa  samânată  cu  mărgăritare, 
pe  coperişul  palatului.  Părea  o  statue  albă,  ascuns  între  palmieri, 
cu  smaragdul,  ce-i  servea  de  telescop,  la  ochi.  Nemişcat  şi  ne- 
tulburat  de  nimeni,  observă  regele  fenomenul  bizar,  ciasuri  lungi, 
uitând  uneori  să  întoarcă  Clepsidru,  în  nedumerirea  lui. 

Eră  în  adevăr  o  privelişte  rară  să  observi  răsăritul  ei,  din 
laturea  de  miazănoapte  a  lacului  Siloam,  înprejmuit  din  toate 
părţile  de  migdali  înfloriţi  şi  de  sicomori. 

Ce-1  nelinişteă  mai  cu  seamă  pe  marele  rege,  nu  eră  aşa 
de  mult  ivirea  stelei,  ci  vestea  răspândită  în  oraşul  său,  că  ară¬ 
tarea  ei  ar  stă  în  legătură  cu  naşterea  unui  oarecare  om,  numit 
de  popor:  Mesia.  Şi  regele  Irod  îşi  temeâ  grozav  domnia... 
Toţi  regii  dealtfel  îşi  tem  domniile  lor.  El  nu  voiâ  niciodată 
s’audă  vorbindu-i-se  de  Mesia.  Avea  frică  de  el...  Se  coboră 


târziu,  de  pe  coperişul  de  marmură  al  palatului  său,  când  trâm- 
biţile  de  argint  sunau  straja  a  treia;  lunecă  uşor  pe  scările  de 
alabastru,  şi  se  retrăgea  în  camera  de  culcare  plină  de  mirezme. 
Sufletul  său  eră  sguduit,  ca  de-o  vedenie  stranie.  îşi  desbrăcă 
gânditor  mantia  de  vison,  apoi  hlamida  căptuşită  cu  mătase  grea 
de  India  de  culoare  vişinie  şi  stropită  cu  perle,  îşi  luă  coroana 
de  pe  cap  ce-i  păreă  de-o  greutate  enormă,  şi  se  aşeză  în  aş¬ 
ternutul  cald  şi  înprospătat  cu  parfum  de  nard  şi  ambră,  al  unui 
pat  tăiat  din  lemn  scump  de  lămâi... 

Jocul  acesta  obositor  atât  pentru  el,  cât  mai  cu  seamă  pentru 
curteni,  se  repetă  aproape  în  fieştecare  seară.  Neliniştea  regelui 
devenise  de  fapt  insuportabilă.  Şi  deoarece  la  un  banchet  stră¬ 
lucit  pe  care-1  dase  Irod  îi)  onoare  solilor  regelui  din  Damasc 
nu  se  vorbise  toată  seara  de  cât  numai  şi  numai  de  stea,  într’un 

moment  de  agitaţie  extremă,  se  ridică  furios  dela  masă  şi  ieşi 
ca  o  vijelie  afară.  1  se  păruse  că  unul  din  soli  făcuse  mai  pe  de 
parte  o  aluzie  la  persoana  lui  Mesia... 

Steaua  se  putea  vedea  bine  peste  întreg  Orientul,  până’n 
India.  în  străvechiul  oraş  Surate,  de  pe  ţermurii  roditori  ai  râului 
Oanges,  trăia  pe  vremea  aceea  un  tânăr  bogat  cu  numele  Artaban. 
Părinţii  lui  muriseră  de  multă  vreme,  aşa  încât  el  moşteni  de 
copil  toată  averea  lor  colosală.  Din  cea  mai  fragedă  vârstă 
primise  însă  o  educaţie  aleasă.  Profesori  renumiţi  îl  introduseră  în 
toate  ştiinţele,  şi-l  făcură  cunoscut  cu  capod’operile  literare  ale 
celor  mai  felurite  popoare  din  vechime.  Cunoştea  Vedele  şi 
Upanişadele  aproape  de-a  rostul  şi  citise  poemele  lui  Hesiod 
şi  ale  lui  Homer.  Dintre  filozofii  greceşti  aprofundase  mai  cu 
seamă  lucrările  pline  de  nizuinţi  ideale  şi  măreţe,  ale  lui  Platon... 
Cu  un  cuvânt  eră  un  tânăr  foarte  instruit,  ca  să  întrebuinţez  un 
termin  uzitat  în  vremurile  noastre.  Pe  lângă  aceste  nobile  ca¬ 
lităţi  sufleteşti,  Artaban  se  bucură  în  oraşul  său  de  renumele 
unui  bărbat  deosebit  de  frumos.  Avea  faţa  lungăreaţă,  mai  mult 
lungăreaţă  de  cât  ovală;  iar  ochii  vii  şi  schinteetori,  tradau  o 
superioară  inteligenţă,  mai  cu  seamă  prin  mărimea  şi  vioiciunea 
mişcărilor.  Culoarea  brunetă  a  pielei  sale  aproape  străvezii,  ce 
împrăştia  un  miros  delicat  de  ambră,  avea  o  strălucire  de  abanos 
lustruit.  Peste  fruntea  lui  largă,  cădeau  în  două  părţi  undele 
liniştite  ale  părului  negru,  ca  o  înoptare  târzie... 

Din  toată  făptura  omului  acestuia,  puteai  face  concluzii 
interesante  la  firea  sa.  Părea  un  budhist  convins.  Avea  ceva 


specific,  ceva  ce  nu  găseşti  uşor  la  fiecine;  o  trăsătură  de  mis¬ 
ticism  caracteristică  ce-1  silea  să  ducă  o  vieaţă  destul  de  retrasă 
din  ochii  lumii.  Omul  acesta  trebuia  să  sufere  foarte  mult,  dar 
suferinţa  lui,  judecând  după  aparenţe,  mi-o  închipui  cu  mult  mai 
imaterialisată,  ca  Ia  alte  persoane.  Paloare  de  fildeş  a  feţii,  mă 
sileşte  să  fac  deducţia  aceasta.  Dealtfel  se  ştie,  că  numai  oamenii, 
cari  suferă  în  tăcere  sunt  palizi.  Există  o  legătură  intimă  între 
culoarea  palidă  şi  suferinţă...  Pe  tânărul  Artaban  îl  puteai  în¬ 
tâlni  adeseori,  rătăcind  singur,  la  asfinţitul  soarelui,  deatungul 
ţermurilor  încântători  ai  marelui  fluviu,  din  sus  de  Surate.  Purtă 
totdeauna  un  vestmânt  larg  şi  alb,  încins  pe  la  mijloc  cu  o 
centură  vineţie,  iar  capul  şi-l  ascundea  într’un  turban  trandafiriu. 

Uneori  se  oprea  din  depărtare  în  depărtare,  şi  se  uită  gânditor 
peste  apele  rubinii,  smălţuite  de  cele  din  urmă  raze  ale  soarelui, 
gata  să  apună...  Aceasta  eră  o  privelişte  minunată.  Palmierii  se 
estompau  pemcetul  în  întunerecul  cuprinzător  al  nopţii,  până 
când  siluetele  lor  triste  dispăreau  pe  rând,  ca  nişte  pete,  pe  fondul 
albastru  întunecat  al  cerului.  Iar  florile  de  lotus,  ca  nişte  gigantice 
umbrele  orientale,  împrăştiau  valuri  de  mireasmă,  ce  se  amestecă 
cu  aerul  proaspăt  adus  de  vânt,  de  dincolo  de  oglinda  şopti- 
toare  a  râului  sfânt . . . 

A 

In  alintarea  acestui  belşug  fermecător  de  parfum,  Artaban 
părea  azi  şi  mai  cufundat  în  visuri,  de  cât  altădată.  Ochii  lui 
neliniştiţi,  priveau  departe  în  urmărirea  soarelui,  ce  dispărea  plin 
de  maiestate  în  adâncul  purpuriu  al  apei,  ca  un  evantai  de  foc. 
Când  se  stinse  în  fine  admirabila  feerie  a  înoptării  el  scoase  un 
suspin  uşor,  abeâ  aperceptibil. 

Artaban  făcuse  de  copil  multe  călătorii  de  studiu  prin  cele 
mai  îndepărtate  ţâri  ale  orientului.  Eră  cunoscut  cu  oameni  în¬ 
văţaţi,  cu  poeţi,  cu  profesori  şi  cu  întemeietori  de  religii.  O  vastă 
corespondenţă  îl  legă  sufleteşte  de  cei  mai  însemnaţi  învăţaţi  ai 
timpului  său...  Privind  în  largul  orizontului  fără  de  veste  îi  veni 
în  minte  prietenia  intimă,  ce-l  legă  de  trei  tineri  aleşi,  cu  cari 
odinioară  studiase  împreună,  la  vestitele  şcoale  de  la  Delhi. 
Unul  din  ei  se  chemă  Caspar,  celalalt  Melchior,  iar  al  treilea 
Baltazar.  Toţi  aceşti  trei  prieteni  ai  lui,  erau  fii  de  regi  vestiţi 
din  Asia.  Veniseră  la  Delhi  anume  pentru  a  studia  filozofia  şi 
astronomia,  faţă  de  care  se  simţiau  atraşi  cu  pasiune,  la  câţiva 
din  celebrii  profesori  ai  acelor  şcoale.  Şi  deoarece  toţi  patru 
aveau  aceleaşi  interese  comune  în  studiile  lor,  încheiară  o  intimă 
şi  trainică  prietenie  pentru  toată  vieaţa.  Nimic  nu-i  putea  des¬ 
părţi.  Baltazar,  care  înţelegea  şi  limba  evraicâ,  ii  făcu  cunoscuţi  şi 
pe  ceilalţi  trei  cu  Biblia  şi  cu  poezia  serioasă  a  testamentului 
vechiu.  Ciasuri  întregi  citeau  împreună  capitole  admirabile  din 
psalmii  lui  David,  din  profeţi,  şi  din  Cântarea  cântărilor,  acest 
product  specific  al  fantaziei  orientale  vioaie,  scrisă  de  Soiomon. 
Mai  cu  seamă  faţă  de  profetul  Isaia  nutreau  un  adânc  respect. 
Nici  unul  dintre  poeţii  vechi  nu  le  impusese  atât  de  multă  ad¬ 
miraţie  prin  grandiozitatea  expunerii,  prin  concepţiile  sale  adânci 
religioase  despre  lume,  şi  prin  poezia  şi  armonia  bogată  a  lim- 

bei.  Din  scrierile  profetului  Isaia  au  câştigat  no  ii  cunoştinţi  de 
filozofie  a  religiunii,  şi  s’au  familiarizat  pe’ncetul  cu  ideia  venirii 
lui  Mesia  pe  pământ,  care  avea  să  întemeieze  o  nouă  şi  adevă¬ 
rată  religiune.  înşişi  ei,  deşi  cuprinşi  uneori  de  scepticism  ca  mai 
toţi  tinerii  culţi  din  epoca  aceea,  ajunseseră  totuş  la  convingerea, 
că  trebuia  să  vină  cineva,  care  să  dee  o  direcţie  nouă  omenirii 
prin  înfiinţarea  unei  religiuni  a  viitorului,  şi  sâ-i  creieze  un  ideal 
nou.  Această  presimţire  a  lor,  fu  confirmată  pe  deplin  de  scrie¬ 
rile  marilor  vizionari  —  poeţi  ai  poporului  Israiltean.  Examinând 
într’o  dupăamiază  textele  cari  vorbesc  despre  naşterea  lui  Mesia, 
toţi  patru  împreună,  ajunseră  la  rezultatul  final,  că  el  trebuia  să 
se  nască  peste  cel  mult  cinci  ani,  după  calculările  lui  Daniil  şi 
locul  naşterii  sale  avea  să  fie  oraşul  Vifleem.  Iar  venirea  sa 
pe  pământ  trebuia  să  fie  urmată  de  un  rar  şi  grandios  fenomen 
ceresc. 

Ideia  aceasta  îi  preocupă  atât  de  mult  în  cursul  studiilor, 
încât  înainte  de-a  se  despărţi  definitiv,  făcură  legământ,  că  la  pli¬ 
nirea  vremii,  să  se  adune  cu  toţii  în  oraşul  Damasc,  unde  locuia 
Baltazar,  şi  de-acolo  să  plece  la  Vifleem  pentru  a  se  închina 
lui  Mesia,  divinul  sol  al  unei  noui  religiuni.  După  ce  făcură  ju¬ 
rământ,  cei  patru  prieteni  se  despărţiră,  ducându-se  fiecare  în  altă 
parte  a  lumii.  Singur  Artaban  rămase  în  India  şi  se  întoarse  de 
la  Delhi,  la  Surate,  în  palatele  sale  strălucite  de  pe  ţermurii 
râului  Oanges... 

Tocmai  cu  câteva  seri  mai  înainte  de  ce-1  întâlnisem  noi  pe 
Artaban,  preumblându-se  pe  marginea  fluviului  sfânt,  cufundat 
în  visuri,  se  arătase  şi  minunata  stea  pe  cer,  care  îi  cutremurase  pu¬ 
ternic  toată  fiinţa.  Trecuseră  în  adevăr  de  la  despărţirea  lor  cinci  ani. 
Acesta  eră  fenomenul  ce  vestea  pe  Mesia.  Prin  urmare  ei  nu  se 
înşelaseră  cu  nimic  în  calcularea  timpului  ivirii  acelei  vedenii 
ciudate,  care  avea  să  anunţe  naşterea  lui  Hristos.  El  îşi  aduse 
acum  clar  aminte  de  jurământul  făcut  la  despărţire.  O  dorinţă 
imensă  de-a  plecă,  îi  aprinse  sufletul.  Deaceea  îşi  vându  a  doua 
zi  palatele  şi  grădinile  unui  prinţ  bogat  din  India  şi,  după  ce  şi 
ascunse  toate  paralele  în  chimir,  plecă  pe  :.scuns  şi  deghizat,  la 
oraşul  Calcutta.  Aici  îşi  cumpără  pe  preţul  banilor  trei  pietrii 
de-o  valoare  enormă  de  la  un  negustor  de  nestimate,  şi  anume 
un  tuochir,  un  opal,  şi  un  rubin  de-o  mărime  neobicinuită.  Cu 

restul  paralelor  îşi  tocmi  apoi  o  caravană  compusă  din  mai  multe 
cămile,  din  câţiva  arabi,  cari  aveau  să-l  însoţească,  şi  din  cele 
trebuincioase  pentru  o  călătorie  atât  de  îndelungată.  Când  fu 
gata  totul,  o  porniră  la  drum  cu  graba  cea  mai  mare,  pentru  a 
nu  pierde  ora  întâlnirii  cu  prietenii  săi  magi,  la  Damasc. 

Călătoria  fu  lungă  şi  grea,  deoarece  ducea  prin  locuri  pustii 
şi  lipsite  de  apă.  O  mulţime  de  primejdii  cercau  să  1  abată  din 
drumul  său.  Nu  odată  s’a  întâmplat  să  fie  atacaţi  noaptea,  de 
Beduini  sălbatici,  şi  înarmaţi  cu  suliţe.  Altădată  îi  surprindeau 
haite  de  lupi  sau  de  şacali  flămânzi,  cu  cari  trebuiau  să  poarte 
adevărate  lupte.  Căldura  ameţitoare  a  zilelor  îi  silea  să  popo¬ 
sească  adeseori  şi  acolo  unde  nu  voiau.  Nopţile  însă  erau  de 
un  farmec  nespus.  Pustia  albă  şi  strălucitoare  în  bătaia  lumii  părea 
o  imensă  oglindă  de  argint  ca  un  miragiu.  Din  depărtări  necu¬ 
noscute  se  auziau  şoapte  neînţelese,  extrem  de  misterioase,  aşa 
încât  Artaban  avea  uneori  impresia,  că  ar  desprinde  glasul  pu¬ 
stiei,  ca  un  cântec  de  sirene... 

El  învingea  însă  toate  pericolele,  toate  suferinţele,  toate  du¬ 
rerile,  căci  ele  erau  covârşite  de-o  singură  dorinţă  puternică : 
vederea  lui  Mesia.  Ar  fi  fost  în  stare  să-şi  deie  chiar  şi  vieaţa 
numai  ca  să  poată  să  se  închine  o  singură  dată  aceluia,  pentru 
care  îşi  vânduse  averile  şi  începuse  această  călătorie  anevoioasă. 
După  o  cale  lungă  de  vre-o  câteva  săptămâni  prin  deşertul 
Arabiei,  el  se  apropie  în  sfârşit  de  munţi  şi  de  văi  roditoare, 
acoperite  cu  covoare  de  flori  şi  de  iarbă  verde.  Priveliştea  aceasta 
îl  încurajă.  După  ce  plăti  Arabilor  cu  bani  mulţi  osteneala 
câ-1  însoţiseră,  continuă  drumul  singur  câtrâ  Damasc.  Se 
grâbiâ,  deoarece  oara  stabilită  a  întâlnirii  se  apropia  cu  fie 
ce  clipă.  —  Pe  când  trecea  însă  călare  prin tr’o  pădure  deasă,  în 
ruptul  capului,  găsi  lungit  la  mijlocul  drumului  un  Evreu,  care 
zăcea  cuprins  de  friguri.  Bietul  om  era  demn  de  compătimit, 
Artaban  se  înduioşă  şi  se  apropie  de  el.  Ce  eră  acum  de  făcut? 
Dacă  ar  rămânea  lângă  bolnav  pentru  a-l  îngriji,  nu  s’ar  mai 
întâlni  cu  ceilalţi  magi.  Ei  se  vor  plictisi  de  bunăseamă,  şi-or 
să  înceapă  călătoria  şi  fără  de  el.  Să  lase  oare  pe  Evreu  fără  de 
ajutor  în  mijlocul  pădurii?  Aceasta  eră  iarâş,  o  faptă,  ce  nu  s’ar 
fi  împăcat  cu  conştiinţa  sa.  După  o  sforţare  uriaşe,  Artaban  se 
hotărî  se  rămână  lângă  Evreu.  «Tu  însu-ţi  eşti  iubirea  -  -  se 


527 


gândea  Artaban,  venindui  în  minte  figura  senină  a  lui  Mesia 
—  fără  milostenie,  nu-ţi  poate  servi  nimenea!  > 

A  trecut  multă  vreme  până  ce  Evreul  se  simţi  mai  întremat 
şi  capabil  de-aşi  continuă  drumul.  Eră  la  amiaz.  Cu  tovarăşii 
săi  Artaban  nu  speră  să  se  mai  întâlnească.  El  se  aşeză  jos  pe 
marginea  drumului,  îşi  îngropa  obrajii  în  palmi,  şi  începu  să  cugete. 
O  tristeţe  adâncă  i  se  sălăşluise  pe  urmă  ca  o  piatră  rece.  Evreul 
a  început  însă  să-l  măngăe.  Eu  nu  ştiu  dacă  e  adevărat,  că  s’a 
născut  Mesia.  Insă  dacă  s’a  născut,  numai  în  VifUem  s’a  întâm- 
plat  minunea  asta!  Tovarăşii  tăi  s’au  dus.  Intocmeşte-ţi  şi  tu  o 
caravană,  şi  mergi  de-adreptul  la  Vifieem.» 

Artaban  făcu  aşa,  precum  l-a  sfătuit.  A  vândut  o  piatră 
scumpă  din  cele  trei,  primind  pentru  ea  o  sumă  enormă,  şi  a 
plecat  însufleţit,  în  fruntea  unei  caravane,  cătră  oraşul  Vifieem. 
Când  ajunse  sub  poarta  cetăţii,  căzu  obosit  în  genunchi,  şi  să¬ 
rută  pietrile  zidurilor  învechite.  Inima  ii  băteâ  aşa  de  puternic, 
încât  i  se  tăiase  aproape  răsuflarea.  Gândul  la  Mesia  îi  copleşise 
toate  suferinţele.  Dar  după  ce  se  ridică  emoţionat  şi  intră  în 
oraş,  o  privelişte  îngrozitoare  ii  sfâşie  inima  de  durere.  Unde 
îşi  aruncă  ochii  pe  străzi,  nu  vedea  altceva  decât  copii  ucişi: 
unii  cu  capetele  sfărâmate,  alţii  cu  piepturile  străpunse,  iar  alţii 
cu  mâinile  şi  picioarele  ciungârite.  Sângele  se  amestecase  cu 
noroiul  uliţelor  şi  se  înnegrise,  iar  pereţii  caselor  erau  stropiţi 
cu  pete  mari  şi  roşii  ca  pojarul . . .  Artaban  află  repede  cauza 
măcelului:  Irod,  poruncise  de  teama  lui  Mesia  să  fie  ucişi  toţi 
copiii  dela  doi  ani  mai  în  jos,  din  toată  ţeara  de  sub  stăpânirea 
lui.  De  groaza  aceasta  a  morţii  Maria  fugise  noaptea  împreună 
cu  Isus,  în  Egipet. 

Stăpâna  casei,  în  care  se  adăpostise  Artaban  avea  un  copil 
mic.  O  ciată  brutală  de  soldaţi,  în  frunte  cu  comandantul  lor, 
intră  deodată  in  curte,  pentru  a-i  omorî  copilul.  Soldaţii  începură 
să  înjure  deoarece  nu  găsiră  prada.  Femeia  îl  rugă  cu  insistenţă 
pe  Artaban  să-i  mântuie  odorul  dela  moarte.  Fără  a  se  gândi 
mult  el  scoase  din  buzunar  a  doua  piatră  şi  o  dădu  comandan¬ 
tului,  cu  rugarea  să  lase  copilul  în  vieaţă.  Soldaţii  se  îndepărtară 
şi  l-au  lăsat  să  trăiască.  Bucuria  femeii  fu  deosebit  de  mare. 
Nu  ştia  cum  sâ-i  mulţumească  marelui  binefăcător.  Artaban  se 
rugă  de  ea,  să-l  conducă  la  peştera  unde  se  născuse  Mesia. 

Ajungând  acolo,  o  găsiră  goală,  tăcută  şi  tristă.  Numai  din  de¬ 
părtare  se  auztau  ţipetele  copiilor  şi-ale  mamelor  din  Vifleem. 
Artaban  culesese  pe  drum  un  buchet  de  stânjenei  şi  de  asfodele 
şi  înainte  de  ce  ieşi  din  peşteră,  le  aruncă  în  iestele,  unde  fusese 
culcat  Isus... 

Tot  ce  mai  avea  acum,  eră  numai  o  singură  piatră  scumpă: 
rubinul.  Cu  ea  în  buzunar,  a  cutreerat  el  multe  ţări,  pentruca  să 
afle  undeva  pe  împăratul  adevărului,  dar  pretutindenea  a  găsit 
durere,  mizerie  şi  suferinţă.  Artaban  a  stat  de  ajutor  fiecăruia, 
împărţind  unuia  mângăere,  altuia  bani,  căci  îşi  mai  păstrase  ceva 
din  preţul  pietrii  celei  dintâi,  şi  iarăş  altora  sfaturi  medicale, 
în  felul  acesta  au  trecut  mai  bine  de  treizeci  de  ani.  Aflându-se 


în  drum  spre  Ierusalim.  Artaban  aude  vorbindu-se  odată  în 
Nazaret,  de  Mesia.  Isus  Hristos  eră  în  clipa  aceea  chiar  în 
Ierusalim,  în  capitala  Iudeii.  -  Acesta  e  el,  zicea  în  sine  neobo¬ 
situl  mag.  —  Am  să  merg  să  mă  închin  lui,  şi  ca  semn  de  ve- 
neraţiune  să-i  dau  piatra  ce-o  mai  am». 

Se  pregăti  deci  cu  cea  mai  mare  iuţeală  de  drum,  şi-o  luă 
spre  ludea.  Avu  de  mers  multă  cale  printre  dealurile  pline  de 
minunate  flori  sălbatice.  Trecea  printre  lanuri  imense  de  orz  şi 
de  grâu,  înverzite.  Aerul  proaspăt  al  câmpiilor  deschise  îl  îm¬ 
băta  şi-i  iuţiă  piciorul.  Cât  de  fericit  se  va  simţi  el  în  fine,  în 
faţa  lui  Mesia,  acum  dupăce  făcuse  atâtea  fapte  bune!  Avea  im¬ 
presia,  că  de-ar  fi  plecat  împreună  cu  soţii  lui  dela  Damasc, 
până  ce  n’a  făcut  nimica,  n’ar  fi  avut  curajul  să  se  uite 
în  ochii  lui  Isus.  Acum  însă?  Cum  îl  va  primi  Mesia  şi  îl  va 
binecuvânta?  Cu  câtă  bucurie  se  va  întoarce  apoi  în  ţeara  sa 
îndepărtată,  pentru  a  duce  vestea  lui  până  la  marginile  pămân¬ 
tului!  O  altă  religie,  religia  muncii  şi-a  faptei  cinstite,  va  fi  solia 
preţioasă  pe  care  va  duce-o  cu  sine  în  misteriosul  Orient,  pe 
ţermurii  râului  Ganges... 

Aceste  gânduri  îl  însufleţeau  pe  Artaban  în  drumul  său  cătră 
Ierusalim.  Peste  câteva  zile  începu  să  urce  muntele  Măslinilor, 
şi’n  câteva  ceasuri  intră  în  Ierusalim  prin  poarta  de  cătră  răsărit. 
Cetatea  sfântă  îi  făcu  o  puternică  impresie.  Cutreeră  întreg  oraşul 
în  lung  şi’n  lat,  dar  nu  găsi  nici  o  urmă  de  Hristos.  Acum  începu 
în  adevăr  să-şi  peardă  curajul.  Se  temea  că  sosise  şi  de  astădată 
prea  lârziu.  Nici  nu  cuteză  să  întrebe  pe  nimeni,  ca  nucumva 

bănuelile  lui  să  se  schimbe  în  ‘adevăr.  In  fine  îşi  luă  inima  în 
dinţi,  inlră  în  templu,  şi  se  adresă  unui  bătrân,  care  se  rugă: 

—  Cunoşti  pe  Mesia?  întrebă  Artaban. 

—  De  bună  seamă.  Se  vede  că  tu  nu  eşti  din  părţile  acestea, 
răspunse  el  oftând. 

—  Sunt  treizeci  de  ani  de  când  îl  caut  să  mă  închin  lui, 
şi  nu  l-am  aflat  nicăirea. 

—  Mesia  este  în  Ierusalim... 

—  Spune-mi,  spune-mi  bătrânule  evlavios,  unde  se  odihneşte 
piciorul  lui,  ca  să  mă  duc  şi  să  mă  închin? 

—  Pe  Mesia  nu  l-a  înţeles  lumea,  străine! 

—  Adevărat?  Cum  e  cu  putinţă  să  nu  înţeleagă  cineva  pe 
Mesia?  întrebă  Artaban,  mirându-se. 

—  El  a  făcut  ce-i  drept  multe  minuni.  Chiar  şi  eu  am  fost 
vindecat  cu  cuvântul  său,  la  lacul  Vitezda.  Fariseii  însă  l-au  urît... 

—  Cine  sunt  Fariseii? 

—  Ei,  răspunse  bătrânul,  sunt  conducătorii  poporului. 

—  Fie-ţi  milă  de  mine,  —  se  rugă  Artaban,  —  spune-mi 
unde  se  află,  ca  să  i  văd,  —  şi-l  cuprinse  pe  bătrân  in  braţe. 

Ochii  bătrânului  Evreu  se  umplură  de  lacrimi,  iar  vocea 
începu  să-i  tremure. 

—  Ei  bine...  Pe  Mesia  îl  răstignesc  în  momentul  acesta 
soldaţii,  la  porunca  Arhiereilor.  Şi  eu  mă  rugam  acum  pentru 
uşurarea  suferinţelor  sale,  căci  el  m’a  vindecat.  Qolgota  se  chiamă 
dealul  unde  se  înalţă  crucea  lui.  la-o  pe  uliţa  asta  înainte,  de¬ 
oarece  te  scoate  tocmai  la  locul  acela...- 

Artaban  plecă  în  fuga  mare  spre  locul  acela  trist  de  pier¬ 
zare.  Soldaţii  i-au  închis  insă  drumul,  tocmai  în  momentul  când 
eră  să  iasă  din  oraş,  pentru  a  se  urcă  pe  Golgota.  Duceau  cu 
ei  o  fată  foarte  frumoasă  şi  tânără.  Poate  n’aveâ  mai  mult  de 
optsprezece  ani.  Ea  părea  ca  o  floare  albă,  pe  mâinile  ordinare 
ale  soldaţilor.  Ochii  ei  albaştrii,  exprimau  o  adâncă  durere,  iar 
lanţurile,  cu  cari  îi  legaseră  mâinile  ei  albe  şi  catifelate,  tâiaseră 
brazde  adânci,  şi-i  înroşiseră  pielea.  Cum  îl  zări  pe  Artaban,  ea 
se  repezi  cu  iuţeala  fulgerului  spre  ei,  căzu  în  genunchi  înaintea 
lui,  şi  începu  să-l  roage  cu  ochii  scăldaţi  de  lacrimi:  «Dumnezeu 
te-a  trimis  în  calea  mea.  Tu  eşti  după  îmbrăcăminte  om  din  ţeara 
mea,  şi  eu  mă  aflu  aici  în  ţeară  străină,  unde  m’au  arestat  pentru 

datorii  ale  tatălui  meu  răposat,'  şi  acum  mă  duc  să  mă  vândă. 
Ruşinea  mă  aşteaptă!  Scapă-mă  dela  rău!  Afară  de  tine  nu  am 
pe  nimeni,  cui  m’aş  putea  adresă. 

Artaban  se  înduioşă.  «O  Doamne  —  zise  el  —  ţie  nu  ţi-e 
de  folos  prinosul  meu!  Tu  mi-ai  scos  în  cale  pe  nefericita  asta. 
Fie  d  eci  voia  ta!;  Şi  scoase  ultima  piatră  scumpă  din  buzunar, 
dăruind-o  fetei  arestate. 


A, 

In  momentul  acesta  s’a  cutremurat  pământul,  soarele  s’a 
întunecat,  şi  casele  au  început  să  se  clatine.  Mesia  îşi  da  su¬ 
fletul  pe  cruce...  O  piatră  mare  se  desprinse  de  pe  coperişul 
unei  case  înalte,  căzu,  şi  strivi  sub  greutatea  ei  de  plumb  pe 
Artaban.  In  cea  din  urmă  clipă  a  vieţii  sale  a  văzut  ca  în  vis 
pe  mult  căutatul  împărat  al  adevărului  divin,  care  cu  glas  res- 
picat  îi  spunea:  c Adevăr,  adevăr  zic  ţie,  tot  ce  ai  făcut  pentru 
unul  dintre  aceşti  fraţi  mai  mici  ai  mei,  mie  mi-ai  făcut.» 

Şi  Artaban  şi-a  închis  ochii  pentru  totdeauna,  plin  de  bucu¬ 
rie  că  a  întâlnit  pe  Mesia,  şi  că  darurile  sale  au  fost  primite... 


I.  Broşn. 


► 

JP-  Th.o  xzi  cl  s. 


CHESTIUNI  VITALE. 

Xli. 

Ceeace  ne  face  să  trăim. 

Vieaţa  e  un  principiu  interior  de  acţiune. 

Kant 

Vieaţa  e  totalitatea  funcţiunilor  care  re¬ 
zistă  morţii,  Bichat. 

Aţi  auzit  cu  toţii  vorbinduse  de  copiii  morţi  din  pricina 

difteriei,  poate  că  i-aţi  şi  văzut  chiar.  La  început  difteria  e  o  boală, 

de  care  nu  ne  speriem,  o  tuse  fără  gravitate,  o  simplă  durere 

de  cap,  şi  iată  că  îndată  simptomele  se  agravează,  tusa  e  răguşită, 

şi  respiraţia  împiedecată.  Vine  îndată  medicul,  care  cunoaşte  felul 
boalei.  Faţa  i  se  întunecă,  şi  dând  din  cap,  anunţă  oribila  dif- 
terie,  —  groaza  mamelor.  Dupăce  microbul  infecţios  s’a  introdus 
în  sânge,  nenorocitul  copil  e  prins  într’un  angrenaj  fatal  de  moarte, 
din  care  cu  greu  va  ieşi:  otrăvirea  sângelui  îşi  face  treptat  efectul, 
peliţe  alburii  se  grămădesc  în  gât,  respiraţia  devine  din  ce  în  ce 
mai  grea,  până  ce  încetează  cu  totul,  afară  numai  dacă  o  ope- 

raţie  n’o  restabileşte  pe  cale  artificială.  Dar  chiar  atunci  nu  scapă 
totdeauna  de  moarte.  Amânată,  ea  e  şi  mai  crudă  pentru  părinţii 
îngrijoraţi.  Iată-i  acum  pe  aceşti  sărmani  părinţi,  în  faţa  unui 
cadavru  şi  acest  cadavru  e  al  copilului  lor  iubit  de  odinioară. 

Din  fericire  astăzi  Dumnezeu  pare  că  vrea  să  asculte  rugă¬ 
ciunile  atâtor  mame  în  pericol:  el  a  permis  ştiinţei  să  facă  o  mi¬ 
nunată  descoperire,  graţie  căreia,  difteria  se  poate  vindeca  uşor. 
Proporţia  celor  morţi  şi  tămăduiţi  s’a  redus.  Altădată  din  100 
de  cazuri,  75  erau  mortale,  iar  restul  de  25  se  vindecau.  Astăzi 
din  contră:  Avem  75  de  vindecări  şi  numai  25  morţi.  Toată 
lumea  cunoaşte  remediul  acestei  boli :  e  foarte  simplu.  Se  ia 
serul  unui  cal,  în  care  microbul  difteriei,  atingându-şi  deplina 
desvoltare,  s’a  distrus  singur,  se  inoculează  o  cantitate  oarecare 
în  sângele  bolnavului,  şi  în  scurt  timp,  se  produce  o  schimbare 
ca  prin  minune.  Pieliţele  din  gât  dispar  îndată,  râul  e  oprit,  apoi 
respins  definitiv,  şi  după  câteva  zile  de  convalescenţă,  copilul  e 
complect  sănătos.  S’a  pus,  ca  să  zic  aşa,  moartea  în  luptă  cu  ea 
însăşi,  şi  în  această  luptă  ea  a  căzut  învinsă,  sau  cel  puţin  a 
trebuit  să  bată  în  retragere. 

Vorbeam  adineaori  de  angrenajul  fatal  care  duce  la  moarte, 
vorbind  de  vindecare,  putem  întrebuinţa  aceeaş  expresiune.  Din 
momentul  în  care  s’a  inoculat  serul,  treptat-treptat  s’a  produs  o 
reacţiune  interioară,  fatală,  care  s’a  făcut  absolut  singură.  Medicul 
n’are  decât  să  supravegheze,  şi,  dacă  merge  bine,  rezultatul  va 
fi  desigur  vindecarea  şi  vieaţa.  Cum  să  n’admiri  geniul  omului  în 
această  descoperire?  Dar,  admirând  pe  savantul  care  a  făcut-o, 
să  nu  uităm  pe  Creatorul,  care  i-a  inspirat-o. 

Omenirea  se  asamănă  cu  diftericul,  de  care  vorbiam  la 
început.  Ea  conţine  un  microb  de  moarte,  care,  de  când  există, 
face  ravagii  grozave  în  sânul  ei.  Fiecare  om,  născându-se,  e  con¬ 
damnat  la  moarte.  Abia  ajunge  pe  pământ  şi  vede  ridicându-se 
înaintea  lui  spectrul  distrugerii.  Fiecare  naştere  e  o  profeţie  de 
moarte.  Primul  suspin  al  fiinţei  omeneşti  te  face  să  te  gândeşti 
la  celalalt  care  va  veni  mai  curând  sau  mai  târziu.  Generaţiile 
se  succed  împingându-se  unele  pe  altele,  ca  valurile  mării.  Fiecare 
din  ele,  apărând,  pare  că  zice  celei  care  o  precede:  Grâbeşte-te 
să  mori,  izbindu-te  de  mal,  ca  să  pot  muri  şi  eu  la  rândul  meu. 
Globul  nostru  e  un  vast  cimitir,  în  mijlocul  căruia  ne  plimbăm 
câtva  timp  ca  umbre  rătăcitoare,  înainte  de  a  dispărea  întrunul 
din  nenumăratele  lui  morminte.  Pare  într’adevăr  că  atmosfera 
noastră  încărcată  cu  miasme  veninoase,  care  fac  vieaţa  imposibilă 
pe  pământ. 

Şi  prin  moarte  nu  înţeleg  numai  moartea  corpului,  descom¬ 
punerea  mai  mult  sau  mai  puţin  repede  a  elementelor  care  for- 

meazâ  organismul  nostru,  ci  vreau  să  vorbesc  de  tot  ceeace 
trebuie  să  întovărăşească  această  primă  manifestare  a  morţii. 
Omul,  văzându-şi  distrugerea  corpului  său,  în  mod  instinctiv 
simte  că  ea  e  doar  începutul  unei  succesiuni  de  fenomene,  pe 
care  le  putem  prevedea  mai  dinainte.  înapoia  acestui  prim  fapt 
există  altele  şi  mai  de  temut,  nişte  lungi  şi  dureroase  prelungiri 
ale  celui  dintâi,  asemănătoare  cu  ecourile  munţilor,  care  se  pierd 
din  ce  în  ce,  pânăce  dispar  cu  totul.  Probabil  că  moartea  fizică 
e  primul  act  al  unei  drame  grozave  al  cărui  ultim  act  e  numit 
in  Scriptură  a  doua  moarte,  sau  moartea  spirituală.  De  aceea 
moartea  corpului  e  aşa  de  solemnă,  şi  rămâne  încă  regele  gro¬ 
zăviilor,  chiar  pentru  acei  cari  afirmă  că  totul  s’a  terminat  cu 
ultima  suflare. 


Adevărata  cauză  a  morţii  omului,  ceeace  îl  omoară,  am 
spus-o,  e  păcatul,  adecă  despărţirea  de  Dumnezeu,  care  e  izvorul 
oricărei  vieţi.  Poate  omul  să  facă  toate  sforţările  spre  a  se  con¬ 
vinge  că  moartea  e  ceva  natural,  căci  conştiinţa  protestează  şi-i 
strigă:  Nu,  tu  n’ar  trebui  să  mori.  Dacă  mori,  e  vina  ta.  şi  gre- 
şala  săvârşită  poate  avea  pentru  tine  urmări  mult  mai  grave  ca 
acelea  pe  care  le  întrezăreşti  tu  în  momentul  de  faţă. 

A 

In  adevăr  Dumnezeu,  făcând  pe  om  îl  destinase  să  se  ridice 
treptat,  treptat,  până  la  vieaţa  desăvârşită  şi  veşnică :  vieaţa  dum¬ 
nezeiască.  Fiind  punctul  culminant  al  vieţilor  inferioare,  el  trebuia 
să  se  urce  din  ce  în  ce  mai  sus,  printr’o  serie  de  victorii  câşti¬ 
gate  în  chip  liber,  spre  a  ajunge  în  urmă  la  însăşi  vieaţa  Iui  Dum¬ 
nezeu,  la  deplina  lumină  a  iubirii  desăvârşite  şi  a  libertăţii  ab¬ 
solute.  Şi  în  această  urcare  treptată,  ar  fi  fost  transformat  din 
mărire  în  mărire,  pe  măsură  ce  vieaţa  superioară  i-se  comunică 
mai  mult.  Fusese  făcut  pentru  vârfurile  înalte  şi  tot  interiorul 
lui  îl  împingea  într'acolo.  în  schimb  însă,  omul  prin  neascultarea 
lui  a  început  să  se  coboare  din  ce  în  ce  mai  jos.  Vieaţa  Iui  n’a 
mai  fost  o  ascensiune,  ci  o  cădere  din  prăpastie  în  prăpastie, 
până  în  adâncul  tuturor  abisurilor,  adecă  în  loc  să  treacă  printr’o 
serie  de  vieţi  din  ce  în  ce  mai  înalte,  e  târît  într’o  succesiune 
de  morţi,  cade  din  moarte  în  moarte,  până  la  moarte  definitivă. 


De  aci  setea  de  vieaţă,  care  îl  tulbură,  de  aci  decepţiunile  şi 
in  utilitatea  sforţărilor  lui,  căci  simte  prea  bine  că  germenele 
morţii,  introdus  în  organismul  lui  îşi  are  sediul  înainte  de  toate 
nu  în  corpul  ci  chiar  în  centrul  sufletului  său.  Tot  aşa  el  nu  a 
ajuns  şi  nu  va  ajunge  niciodată  să  distrugă  acest  germene  din  el. 
Toate  religiunile  omeneşti  au  fost  inventate  în  acest  scop.  Omul 
caută  neîncetat  să  găsească  un  remediu  puternic  spre  a  înlătura 
pentru  totdeauna  moartea  şi  a-şi  asigură  vieaţa  veşnică.  De  aci 

cultul  cu  formele  lui  multiple,  de  aci  ceremoniile  variate,  de  aci 
sacrificiile,  adesea  crude,  oferite  divinităţii. 

Totul  a  fost  inutil :  erau  mijloace  exterioare,  fără  folos,  re¬ 
medii  fără  putere,  care  n’aduceau  nici  o  vindecare,  fiindcă  n’a- 
tingeau  centrul  fiinţei  omeneşti  şi  germenele  fatal  din  el.  Tot 
astfel  s’au  încercat  diferite  remedii  contra  difteriei  înainte  de  des¬ 
coperirea  serului :  cu  toată  bunăvoinţa  şi  ştiinţa  considerabilă  a 
doctorilor,  totdeauna  răul  eră  cel  mai  puternic.  Spre  a  combate 
moartea  a  trebuit,  ca  şi  pentru  difterie,  inocularea  adâncă  a  unui 
ser  atotputernic,  care  a  putut  duce  moartea  chiar  în  focarul 
răului,  spre  a-l  distruge.  Acţiunea  lui  lisus  Hristos  în  lume  n  a 
avut  alt  scop,  nici  alt  rezultat  decât  acesta. 


Oricine  cunoaşte  puţin  vieaţa  lui  Isus  Hristos,  ştie  că,  pre¬ 
ocuparea  continuă  a  lui  a  fost  de  a  luptă  contra  morţii,  înlo- 
cuindu  o  cu  vieaţa.  El  apare  în  istorie  ca  un  erou  inimos,  ară- 
tându  se  îndată  pe  câmpul  de  bătaie,  pământul  nostru,  - 
spre  a  luptă  contra  armatelor  morţii.  Îndată  observă,  că  El,  cel 
viu,  era  într’un  adevărat  câmp  de  moarte.  Dar  în  acelaş  timp 
descoperi  îndată  care  e  cauza  adâncă  a  răului,  —  păcatul.  Atunci 
fără  cea  mai  mică  ezitare,  deşi  sigur,  şi,  în  aparenţă,  fără  putere, 
întreprinde  o  luptă  gigantică  împotriva  morţii.  O  pândi  pretutin¬ 
deni,  pe  unde  o  putea  întâlni  şi  o  combătu  din  toate  puterile 
sale.  O  combătu  tămăduind  pe  toţi  bolnavii,  care  veniau  la  el 
şi  oricare  ar  fi  fost  gravitatea  boalei  lor,  sau  înviind  morţii,  chiar 


pe  aceia  ai  căror  corp  eră  în  descompunere.  Ştiu  bine  că  bol¬ 
navii  vindecaţi  şi  înviaţi,  după  un  scurt  timp,  trebuiau  să  moară 
din  nou  prin  boală  şi  moarte.  Acţiunea  morţii  fusese  împiedecată 


doar  momentan,  şi  vindecarea  operată  în  ei,  trebuiă  să  servească 
drept  simbol  al  vindecării  şi  învierii  definitive,  pe  care  voia  s’o 


îndeplinească. 


Toate  cuvintele  lui  Isus  sunt  cuvinte  de  vieaţă,  şi  anunţând 
vieaţa,  adevărata  vieaţă,  El  combăteă  dejâ  moartea.  Deasemenea, 
toate  puterile  morţii  se  îndârjiră  contra  lui.  Fiecare  val  de  vieaţă, 
pe  care  îl  ridică,  provocă  în  mod  imperios  valuri  de  moarte  din 
ce  in  ce  mai  ameninţătoare.  Pe  măsură  ce  vorbeă  şi  lucră,  părea 
că  noui  trupe  inamice  se  ridică  împotriva  lui  spre  a-l  nimici.  In 
fine,  veni  ora,  în  care  puterile  omorîtoare  se  crezură  victorioase. 
Isus  fu  condamnat  şi  răstignit  ca  un  tâlhar,  şi  când  scoase  cea 
din  urmă  suflare  păreâ  că  totul  s’a  sfârşit.  Omenirea  noastră 
păreâ  condamnată  pentru  totdeauna,  moartea  avea  cuvântul  cel 
din  urmă:  Stăpânitorul  vieţii  căzuse. 

Dacă  astfel  erau  aparenţele,  nu  tot  aşa  eră  însă  realitatea. 
Din  contră,  Isus  murind  aveâ  să  învingă  moartea.  El  urmărise 
pe  Stăpânitorul  morţii  până  în  cea  din  urmă  ascunzătoare  a  lui, 

spre  a-l  putea  învinge  mai  bine,  şi  acî  îi  dedesc  lovitura  de  graţie. 
In  momentul  în  care  omenirea  era  pierdută,  în  persoana  repre¬ 
zentantului  desăvârşit  al  ei,  în  realitate,  ea  eră  mântuită:  moartea 
cu  întregul  ei  cortegiu  de  grozăvii  era  învinsă. 


Probă  e  că  din  acest  moment,  în  urma  celui  răstignit  şi  în¬ 
viat  se  formează  un  cortegiu  din  ce  în  ce  mai  numeros  de  fiinţe 
omeneşti  învingătoare  asupra  morţii,  şi  acest  cortegiu  formează 
un  fel  de  fluviu  de  vieaţă  răspândit  pe  pământ.  Acest  fluviu  curge 
încet  dealungul  vederilor,  crescând  mereu,  şi  ceice  vor,  pot  să-şi 
potolească  setea  din  apele  lui.  Aceştia  îşi  potolesc  aşa  de  bine 
setea  lor  de  vieaţă,  încât  pentru  ei  moartea  pare  că  tiu  mai  există. 
Mulţi  merg  înaintea  ei  cântând,  ca  primii  creştini,  care  trebuiau 
opriţi  st  meargă  la  martiriu. 

Se  ştie  prea  bine,  că  pentru  acei  cari  fac  parte  din  armata 
celui  crucificat,  moartea  nu  mai  e  moarte,  căci  şi-a  pierdut  acul, 
cu  toate  durerile,  de  care  e  însoţit.  Ea  e  un  duşman  crud,  dar 
un  duşman  învins,  căci  pentru  mulţi  l-a  ajuns  introducerea  defi¬ 
nitivă  în  adevărata  vieaţă. 


E  posibil  oare  să  ne  închipuim  cum  a  izbutit  Isus  Hristos 
să  învingă  moartea  şi  să  propage  vieaţa  într’o  lume,  în  care  până 
Ia  el,  domnise  moartea  ?  Cred  că  cel  puţin  putem  întrezări  solu- 
ţiunea  acestei  misterioase  probleme.  Isus  Hristos  a  învins  moartea 
pentru  el  şi  pentru  noi,  mai  întâi  prin  vieaţa  lui.  Pe  când  păcatul 
adusese  despărţirea  omului  de  Dumnezeu  şi  prin  asta,  moartea 


celui  dintâi,  sfinţenia  desăvârşită  a  lui  Hristos  a  constat,  în  aceea  că 


în  persoana  lui  s’a  realizat  pe  deplin  unirea  naturii  omeneşti  cu  cea 
dumnezeiască.  In  Hristos,  între  aceste  două  elemente,  nu  mai  e 


nici  cel  mai  mic  desacord,  nici  cea  mai  rnică  despărţire,  astfel 
că  adesea  nu  poţi  ajunge  să  le  distingi  una  de  alta.  Deasemenea, 
moartea  nu  putea  fi  sfârşitul  unei  vieţi  ca  a  lui.  Dacă  Hristos  a 
murit,  a  murit  fiindcă  a  vrut  şi  asta  într’un  scop  special. 


Isus  a  arătat  adevărata  vieaţă  şi  biruinţa  asupra  morţii,  do¬ 
vedind  că  vieaţa  dumnezeiască,  care  e  o  vieaţă  veşnică,  se  poate 
uni  în  mod  desăvârşit  cu  vieaţa  omenească,  comunicându-i  tot¬ 
deodată  durata  ei  infinită.  Mediul  ambiant  în  care  a  trăit  Hristos, 
a  fost  comunicarea  cu  Tatăl  său,  şi  această  comunicare  n’a  fost 
întreruptă  niciodată.  A  fost  un  continuu  schimb  între  el  şi  Tatăl 
sau,  şi  acest  schimb  îi  asigură  o  biruinţă  sigură  asupra  morţii. 
Hristos  fiind  însă  de  aceeaş  natură  cu  noi,  ceeace  a  putut  face 
el,  trebue  să  putem  şi  noi.  Vieaţa  lui  e  vieaţa  normala  a  omului. 
Vieaţa  omului  de  azi  e  anormală,  căci  moartea  o  face  să  înce¬ 
teze  brusc. 


Mai  mult:  Hristos  a  învins  moartea  şi  poate  deveni  pentru 
noi  o  putere  de  vieaţă,  nu  numai  prin  vieaţa  Iui  sfântă  ci  mai  ales 

prin  moartea  lui.  Dacă  Hristos  s’ar  fi  mulţămit  să  trăească  într’o 
uniune  desăvârşită  cu  Tatăl  său,  spre  a  se  întoarce  în  urmă  lângă 
El  în  mărire,  omenirea  n’ar  fi  câştigat  lucru  mare  prin  venirea 
lui  pe  pământ,  puterea  morţii  şi  a  păcatului  n’ar  fi  fost  învinsă, 
şi  globul  nostru  ar  fi  fost  pentru  totdeauna  aspectul  unui  mor¬ 
mânt  fără  vreo  nădejde  de  vieaţă.  Hristos  a  vrut  să  comunice 
viaţa  lui  omenirii  întregi,  şi  pentru  asta  şi-a  şi  dat-o  pe  cruce. 


Dând-o,  părăsind-o,  însemnă  a  o  răspândi  şi  a  o  comunică 
şi  altora.  Grăuntele  de  grâu  nu-şi  poate  comunică  vieaţa  altor 
grăunţi  formaţi  în  spic,  decât  dacă  e  pus  în  pământ  şi  moare. 
Numai  în  felul  acesta  se  poate  păstră  vieaţa.  Distrugerea  ei  nu 
e  decât  aparenţă,  fiindcă  murind,  înviază  înmulţită. 

Pentru  explicarea  acestui  fenomen,  mă  întorc  la  comparaţia 


dela  început.  Ziceam  că  difteria  se  poate  împiedecă  şi  vindecă 
în  totul  numai  graţie  serului.  Ceeace  dă  serului  această  proprie¬ 
tate  minunată  e  faptul  că  el  însuşi  e  un  teren  în  care  microbul 
difteric  şi-a  atins  deplina  desvoltare.  S’a  inoculat  calului  aşa  nu¬ 
mitul  microb.  Acest  microb  s’a  înmulţit  dar  fără  să  facă  rău  ca¬ 
lului,  care  e  refractar  faţă  de  această  boală.  Apoi  când  s’a  luat 


sânge  şi  ser  dela  acest  animal,  s’a  găsit  în  faţa  unui  teren  tot 
refractar,  în  faţa  răului,  fiindcă  se  epuizase,  desvoltându-se.  Acest 
serum,  inoculat  acum  în  bolnav,  combate  imediat  germenii  morţii 
răspândiţi  în  interiorul  lui,  îi  distruge  treptat,  treptat,  până  ce 
urmează  complecta  vindecare. 

Nu  e  o  curioasă  analogie  între  acest  fenomen  fiziologic  şi 
cel  care  se  petrece  azi  în  omenire,  graţie  lui  Isus?  isus  Hristos 
îmi  face  impresia  unui  teren,  în  care  germenul  morţii  şi-a  făcut  tot 
efectul.  Dacă  Hristos  a  murit,  a  murit  fiindcă  a  luat  asupra  lui 
toată  puterea  răului,  spre  a-i  da  lovitura  fatală.  Indreptează  armele 
adversarului  împotriva  lui,  spre  a  i-le  luă.  Se  oferă  loviturilor 
duşmanului  care  se  aruncă  asupra  lui.  Devenit  păcat  pentru  noi, 
păcatul  îşi  produce  în  el  efectele  grozave,  aducând  aceea  miste¬ 
rioasă  despărţire  de  Dumnezeu,  pe  cruce.  Această  despărţire  îl 
omoară.  Dar  când  înviază  în  urmă,  câştigă  victoria  asupra  morţii 
care  rămâne  de  acum  înainte  învinsă. 


A, 

Intr’adevăr,  oricine  va  întră  de  acum  înainte  în  comuniune 
cu  suferinţele  şi  moartea  lui,  unindu-se  cu  el  spre  a  muri  cu  el, 
prin  chiar  faptul  acesta  va  fi  inoculat  cu  Hristos.  Şi  această 
inoculare  îi  va  comunică  o  putere  de  viaţă  care  va  respinge 
moartea.  Hristosul  crucificat,  cuprins  prin  credinţa  păcătosului,  e 
terenul,  de  care  vorbiam  adineaori,  —  refractar  desvoltării  răului, 
fiindcă  acest  rău  s’a  epuizat,  ca  să  zicem  aşa,  şi  s’a  distrus  el 
singur  în  Hristos.  Cu  singura  condiţiune  însă,  ca  în  această  par¬ 
ticipare  la  moartea  lui  Hristos,  totdeauna  păcătosul  să  consimtă 

Ia  rândul  lui,  la  renunţarea  de  sine  şi  lepădarea  vieţii  lui  spre 
a  începe  o  vieaţă  nouă  în  comuniunea  lui  Isus.  Trebuie  să-şi 
piardă  vechia  vieaţă,  care  era  o  vieaţă  de  moarte  spre  a  primi  în 
el  o  vieaţă  nouă,  care  e  o  vieaţă  nemuritoare.  Renunţând  la  sine, 
prin  uniunea  cu  Hristos  moare  morţii,  ca  să  zicem  aşa,  şi  pri¬ 
meşte  vîeaţa  veşnică. 

Cât  despre  Hristos,  dacă  El  a  putut  să  ia  asupra  lui  şi  în 
El  acul  păcatului,  microbul  morţii,  a  făcut-o  fiindcă,  în  fond  a  fost 
refractar  morţii.  Moartea  l-a  putut  atinge,  a  putut  să-I  ţină  câteva 
ore,  dar  mai  curând  sau  mai  târziu,  ea  trebuia  să-şi  lase  prada. 
Căci  cel  pe  care  părea  că  l-a  învins  fiind  sfinţenia  însăşi,  nu 
putea  să  vază  stricăciune.  Un  om  ordinar  care  ar  fi  făcut  această 
experienţă,  un  om  în  care  se  inoculase  toată  puterea  păcatului 
ar  fi  căzut  în  chip  fatal  în  ispită:  culcat  în  mormânt,  ar  fi  rămas 
în  el.  Hristos  însă  a  ieşit  şi  poate  târî  acum  în  înscrierea  lui  pe 
toţi  care  se  vor  încrede  în  EI  ca  bolnavul  în  medicul  său. 


Răul  în  om  e  aşa  de  adânc  şi  urmările  lui  sunt  aşa  de  si¬ 
gure  că  nu  trebuie  nimic  alt  decât  inocularea  adâncă  de  care 
vorbirăm,  pentruca  omul  scăpând  de  moarte,  să  fie  sigur  de  vieaţa 
vecinică.  Intr’adevăr,  primind  pe  Hristos  în  sine,  omul  nu  pri¬ 
meşte  numai  un  Hristos  răstignit,  ci  mai  înainte  de  toate  un 
Hristos  înviat,  un  spirit  însufleţitor  a  cărui  prezenţă  respinge 
energic  moartea  spre  a  o  înlocui  pretutindeni  cu  vieaţa. 

Deosebirea  între  fenomenul  inoculării  cu  ser  şi  fenomenid 
spiritual  corespunzător  e  că:  serul  doar  respinge  moartea,  fără 
să  propage  vieaţa,  sau  mai  degrabă  respinge  moartea  destul  de 
energic,  pentruca  vieaţa  organismului  să  poată  triumfa  odată  ce 
nu  mai  e  împiedecată,  pe  când  în  credinciosul  atins  de  păcat  şi 
omorît  de  el,  pezenţa  lui  Hristos,  care  trăieşte  în  sufletul  lui,  îi 
comunică  o  vieaţă  nouă,  care  nu  e  alta  decât  vieaţa  lui,  vieaţa  di¬ 
vină  însăşi.  Prin  el  se  restabilesc  relaţiunile  cu  Dumnezeu,  at¬ 
mosfera  divină  devine  iarăşi  atmosfera  omului,  şi  deacum  încolo 
afară  de  o  ruptură  nouă,  totdeauna  posibilă  —  omul  rămânând  li- 
ber-credinciosul  e  sigur  de  vieaţa  veşnică. 

Dacă  nu  se  produce  această  ruptură,  vieaţa  inoculată  se  va 
propagă  în  chip  forţat,  cum  se  propaga  adineaori  moartea.  Vor¬ 
beam  de  angrenajul  de  moarte,  în  care  e  prinsă  omenirea  în 
urma  păcatului.  Tot  aşa  —  slavă  Domnului  —  există  un  angrenaj 
de  vieaţă,  în  care  intră  credinciosul  şi  care-1  va  duce  cu  siguranţă 
la  vieaţă  afară  numai  dacă  nu  i  se  împotriveşte. 

Greutatea,  dar,  pentru  omul  care  vrea  să-şi  asigure  vieaţa  şi 
să  învingă  moartea,  e  dacă  mă  pot  exprimă  astfel,  de  a-şi  ino¬ 
cula  vieaţa  lui  Hristos.  Astfel,  ceiace  ne  face  să  trăim,  e  pătrun- 

derea  vieţii  lui  Hristos  în  noi,  deoarece  vieaţa  aceasta  nu  e  alta 
decât  vieaţa  lui  Dumnezeu  însuşi,  care  nu  poate  muri. 

Acum  ştiu,  că  mulţi  cetitori  îmi  vor  zice  că  nu  înţeleg,  că 
ar  vrea  să  înţeleagă  ca  să  poată  crede,  că  astea  sunt  mistere, 
mai  presus  de  raţiunea  lor  slabă.  Recunosc  că  sunt  lucruri  grele 
de  înţeles,  dar  esenţialul  aci,  ca  în  toate  problemele  vieţii,  nu  e 
să  înţelegi.  Noi  nu  înţelegem  nici  vieaţa  unui  fir  de  iarbă,  nici 
fenomenul  vieţii  fizice  şi  pretindem  să  înţelegem  fenomenul 
vieţii  spirituale?  Mai  ales  când  ignorăm  atât  esenţa  materiei,  cât 
şi  a  spiritului?  Dar  asta  nu-i  un  motiv  de  a  se  respinge  sau 
neglija  darul  vieţii  veşnice,  pe  care  ni-1  face  Hristos. 

Timp  de  veacuri  omul  a  ignorat  în  totul  cele  două  funcţiuni 
capitale  ale  organismului  fizic:  respiraţia  şi  nutriţia,  şi  asta  nu  l-a 
împiedecat  de  a  trăi,  graţie  plămânilor  care  respirau  şi  stomacului 
care  digeră.  Puţin  ne  impoartă  cum  se  face  oxigenarea  sângelui, 
ceiace  ştim  e  că  trebuie  să  respirăm,  căci  altmintrelea  murim. 
Puţin  ne  impoartă  cum  se  face  digestiunea  în  stomac,  ştim  doar 
că  trebuie  să  ne  nutrim  cu  orice  preţ.  Odată  inspiraţia  făcută, 
aerul  vine  dela  sine  în  plămâni.  Odată  înghiţită  bucata  de  pâne 
nici  nu  ne  gândim  cum  îşi  urmează  regulat  drumul,  după  legi 
nestrămutate,  până  ce  se  transformă  în  substanţa  corpului  nostru. 
Esenţialul  e  de  a  mânca  şi  respira.  Copilul  difteric,  inoculat,  nu 
ne-ar  putea  descrie  toată  teoria  serului,  cu  diferitele  faze  ale 
mersului  lui  în  corp.  Asta  nu  împiedecă  însă  deloc  lucrarea  li¬ 
chidului,  odată  introdus  în  organism. 

Deasemenea,  vrem  prea  mult  să  înţelegem  opera  lui  Hristos 
în  noi,  acţiunea  lui  asupra  corpului  nostru.  Trebuie  să  recunoa¬ 
ştem  că  suntem  bolnavi  şi  muritori,  trebuie  să  credem  că  El  ni 
se  poate  da  spre  a  ne  vindecă  şi  mântui,  ceiace  poate  face  şi  a 
făcut  de  multeori  pentru  alţii.  Când  bate  la  uşa  inimii  noastre 
oferindu-ni-se  el  însuşi  ca  remediu  şi  medic,  să  nu  şovăim  de 
a-1  lăsă  să  intre,  să-i  deschidem  larg  uşa,  adică  să  ne  dăm  lui 
aşa  cum  suntem.  Şi  atunci  şi  numai  atunci,  vom  avea  şi  noi 
ceiace  ne  face  să  trăim  şi  moartea  va  fi  învinsă  pentru  totdeauna. 

Acelaş  lucru  îl  exprimă  şi  Isus  când  zice:  «Adevăr,  zic 
vouă,  de  nu  veţi  mânca  trupul  Fiului  omului,  şi  de  nu  veţi 
bea  sângele  lui,  nu  veţi  avea  vieaţa  de  veci.  Cela  ce  mănâncă 
trupul  meu  şi  bea  sângele  meu  are  vieaţa  veşnică,  şi  eu  îl  voiu 
învia  în  ziua  de  apoi.  Precum  m’a  trimis  Tatăl  care  e  viu, 
şi  precum  eu  trăesc  prin  Tatăl,  aşa  şi  celce  mă  mănâncă  va  trăi 
prin  mine,  căci  trupul  meu  e  cu  adevăr  hrană  şi  sângele  meu  cu 
adevăr  băutură». 

Deasemenea,  nu  numai  pentru  noi  înşi-ne  trebuie  să  ne  ino¬ 
culăm  cu  Hristos,  ci  şi  pentru  alţii,  Intr’adevăr,  cât  timp  n’avem 

în  noi  adevărata  vieaţă,  răspândim  în  jurul  nostru  un  miros  d 
moarte,  suntem  germeni  distrugători,  comunicând  moartea  celor 
cari  ne  înconjoară  după  cum  un  cadavru  păstrat  prea  mult  timp 
într’o  casă,  devine  în  mod  necesar,  un  focar  de  infecţiune  şi  o 
cauză  de  moarte  pentru  toţi  casnicii,  deoarece  moartea  nu  poate 
da  decât  moarte.  Din  contră,  dacă  am  primit  în  noi  vieaţa,  în 
chip  forţat,  răspândim  un  miros  de  vieaţă,  devenim  germeni 
de  vieaţă,  propagând  în  toate  direcţiunile,  fără  să  vorbim,  fără 
să  lucrăm  direct  pentru  Hristos,  ci  numai  prin  faptul  că  avem 
pe  Hristos  în  noi. 


Aceasta  e  sarcina  măreaţă  a  adevăraţilor  discipuli  ai  celui 
crucificat:  Ei  trebuie  să  trimită  în  toate  direcţiunile  unde  de 
vieaţă  care  să  respingă  şi  să  anuleze  treptat  treptat  undele 
morţii,  până  la  complecta  dispariţie  a  celor  din  urmă.  A  primi 
vieaţa  divină  spre  a  o  răspândi  şi  a  acoperi  pământul  cu  ea,  a 
contribui  prin  asta  la  transformarea  globului  nostru  într’un  câmp 
de  vieaţă  şi  de  înviere,  un  paradis  pământesc,  în  care  moartea, 
ultimul  nostru  duşman,  să  fie  învinsă  —  iată  cea  mai  nobilă  che¬ 
mare  pentru  om  pe  pământ. 


Să-mi  permită  cetitorii,  ca  terminând,  să  le  amintesc  o  pa¬ 
gină  solemnă  din  Sf.  Scriptură,  în  care  vedem  pe  Moise,  marele 
legislator  al  Ebreilor,  luându-şi  adio  dela  poporul  său,  la  sfârşitul 
carierii  sale:  Iată,  zice  El,  pun  înaintea  ta  vieaţa  şi  binele, 
moartea  şi  răul,  binecuvântarea  şi  blestemul.  Alege  vieaţa,  ca  să 
trăeşti  tu  şi  urmaşii  tăi,  spre  a  iubi  pre  cel  prea  înalt,  Dumne¬ 
zeul  tău,  spre  a  ascultă  glasul  lui  şi  spre  a  te  alipi  de  El.  Căci 
de  asta  depinde  vieaţa  şi  prelungirea  zilelor  tale-;. 


Iubite  cetitor,  prin  paginile  de  faţă  ai  fost  pus  în  faţa  vieţii 
lui  Hristos  şi  în  faţa  morţii  care  fără  El,  te  va  înghiţi.  Eşti  liber 
să  faci,  ce-ţi  va  părea  mai  bine  de  făcut.  Nimeni  n’are  dreptul 
să  te  forţeze  într’un  sens  sau  altul,  căci  chestiunea  veşniciei  e 
aşa  de  serioasă,  încât  fiecare  trebuie  s’o  rezolve  liber  şi  pentru 
el  singur.  Fă  ce  vrei,  lucrează  cum  îţi  place,  dar  adu-ţi  aminte 
că  în  faţa  lui  Hristos  se  decide  eternitatea  ta . 


Dim.  1.  Cornilescu. 


-  53 V  - 

UN  ARTICOL  PROGRAM  DESPRE  UNIREA  BISERI¬ 
CILOR  CREŞTINE.1 

Uniunea  creştină  s’a  întemeiat  pentru  a  servi  de  centru  şi 
organ  al  adevăraţilor  creştini,  cari  vreau  să  lucre  la  opera  unităţii 
religioase,  pe  care  Domnul  nostru  Isus  Hristos  a  venit  să  o  în¬ 
temeieze  pe  pământ. 

Această  unitate  a  existat  în  primele  veacuri  creştine;  dar, 
începând  dela  desbinarea  Bisericilor,  nu  mai  vedem  în  lume  acea 
comunitate  de  credinţe  şi  de  simţeminte,  care,  în  cugetarea  dum- 
nezeescului  Învăţător,  trebuie  să  fie  rezultatul  final  al  învăţăturii 
şi  al  jertfirii  sale. 

Lumea  creştină  nu-i  unită;  între  diferitele  Biserici  creştine 
domnesc  neînţelegerea,  antipatia,  ura.  Chiar  şi  în  sinul  comuni- 
taţilor,  cari  îşi  laudă  mai  mult  unitatea,  observăm  un  număr 
aproape  infinit  de  sectari,  cari  formează  partide,  şcoale,  dacă  vrea 
cineva ;  aceste  şcoale  diferă  între  ele  cu  privire  la  întrebările  cele 
mai  fundamentale;  ele  nu  obsearvă  unele  faţă  de  altele  nici  una 
din  regulele  dragostei,  aşa  că  ele  sunt  în  realitate  tot  atât  de 
desbinate  întreolaltă  ca  şi  diferitele  Biserici  însăşi. 

Dar’,  mai  pe  sus  de  sectari,  de  oamenii  de  partid,  întâlnim, 
în  toate  Bisericile,  oameni  adânc  religioşi,  înţelepţi,  instruiţi,  cari 
oftează  din  cauza  discordiilor,  al  căror  teatru  este  lumea  creştină, 
şi  cari  aspiră  după  vremurile  fericite,  când  dorinţele  Domnului 
vor  fi  îndeplinite: 

« Părinte  Sfinte!  zicea  Mântuitorul,  în  preziua  de  a  lăsă  pă¬ 
mântul,  Părinte  Sfinte!  nu  numai  pentru  aceştia  mă  rog  (apostolii), 
ci  şi  pentru  cei  ce  vor  crede  prin  cuvântul  lor  întru  mine;  ca 
toţi  una  să  fie;  precum  tu,  Părinte,  întru  mine,  şi  eu  întru  tine, 
ca  şi  aceştia  întru  noi  să  fie:  ca  să  crează  lumea  că  tu  m’ai  trimis, 
(loan  XVII,  v.  20,  21). 

Aşadară,  unirea  dintre  creştini,  este  semnul,  ce-l  dă  Isus 
Hristos  despre  misiunea  sa  dumnezeeascâ;  această  unire  va  con¬ 
vinge  lumea  despre  ea;  printr’ânsa  se  va  îndeplini  opera  revela- 
ţiunii  şi  a  răscumpărării ;  aceasta  unire  este  cea  prezisă  de  către 


1  Titlul  în  original  e:  Consideraţiuni  generale  cu  privire  la  scopul,  ce-şi  propun 
întemeietorii  Uniunei  Creştine  Cf.  IC  uniaţi  chretienne ,  Premiere  antice.  —  Nr.  t.  —  1859 
—  Dimanche  6  Noemvrie. 

îngerii  Domnului,  în  timp  ce  binevestiau  lumei  naşterea  Dum- 
nezeu-Omului :  «Mărire  întru  cei  de  sus  Iui  Dumnezeu !  Pre  pă¬ 
mânt  pace!  Intre  oameni  bunăvoire !  (â'oja  kV  vipioia:  xui 

ini  yrjg  ti.Qfjyrj.  iy  u  VQti mttci z  tv  doxiac)»  —  (Luca,  II,  14.) 

A  munci  pentru  pace,  pentru  unire,  însemnează  deci  a  con¬ 
lucra  la  opera  dumnezeească. 

Membrii  din  diferite  biserici  creştine,  convinşi  despre  acest 
adevăr  şi  uniţi  în  simţeminte,  au  întreprins  a-şi  concentra  silinţele 
în  scopul  d’a  apropia  pe  aceia,  cari  cred  în  Isus  Hristos;  să  facă 
să  cază  obstacolele^  cari  ţin  desbinaţi  atât’amar  de  oameni,  cari 
sunt  vrednici  să  se’nţeleagă,  şi  cari  nu  trebuie  să  mai  fie  multă 
vreme  tot  atâtea  victime  ale  erorii  şi  ale  prejudecăţilor. 

Pentru  a  ajunge  acest  scop,  ei  au  ales,  ca  un  prim  mijloc,  în¬ 
temeierea  unui  jurnal  în  mod  special  destinat  discuţiunei  chesti¬ 
unilor,  cari  desbină  astăzi  Bisericile  creştine,  şi  expunerii  limpezi 
şi  precise  a  doctrinei  revelate. 

Unul  din  principalele  obstacole,  ce  le  întâlneşte  în  calea  ei 
unirea,  este  înţelesul  diferit,  pe  care-l  atribuie  lumea  cuvântului 
Biserică.  Vom  pune  o  deosebită  grije  în  examinarea  acestei  în¬ 
trebări  preliminare.  Dar  ca  să  se  ştie  dintr’nceput,  care  este, 
asupra  acestui  punct,  modul  nostru  de  cugetare,  facem  declaraţia 
că  aderăm  întru  toate  la  aceste  cuvinte  ale  Iui  Pacian,  sfânt  şi 
învăţat  episcop  în  Barcelona,  în  veacul  al  patrulea : 

« Creştin  este  numele  meu,  catolic  este  pronumele  meu.  Dacă 
voieşti  să  ţi  explic  acest  nume  catolic,  şi  să-ţi  traduc  acest  cuvânt 
grecesc  în  latineşte,  îţi  voiu  zice:  catolic  însemnează  unit,  sau 
încă  şi,  cum  judecă  învăţaţii,  el  înseamnă  supunere  completă,  adecă 
supunere  câiră  toate  legile  lui  Dumnezeu. 

Catolic  este  deci  cel  care  ascultă  de  dreptate;  ceice  se  su¬ 
pune  dreptăţii,  este  creştin,  aşadară  catolicul  este  creştin *.  (Epis¬ 
tola  ad  Symporon.) 

Lumea  a  torturat  cuvântul  catolic  în  toate  înţelesurile.  Sin¬ 
gurul,  care  l-a  admis  Biserica  creştină  antică  este  cel  al  episco¬ 
pului  Pacian.  Catolicul  este  deci  creştinul  complet;  pentru  a  fi 
catolic  şi  pentru  a  aparţine  Ia  adevărata  Biserică  a  lui  Isus  Hristos 
e  de  ajuns  să  primească  cineva  doctrina  revelată,  fără  a  suprimă 
ceva  din  ea,  fără  a  adaoge  la  ea  ceva;  a  o  primi  aşa,  cum  a 
fost  ea  admisă  de  Biserica  apostolică  şi  universală. 

Aceia,  cari  exagerează  această  doctrină  sau  o  împuţinează, 
nu  sunt  catolici,  la  orice  Biserică  ar  aparţinea  ei.  Aceia,  cari  o 
primesc  in  curăţenia  ei  sunt  catolici  şi  fii  ai  adevăratei  Biserici 
a  lui  Isus  Hristos,  ori  care  ar  fi  comunitatea  bisericească,  în 
sinul  căreia  s’au  născut. 

Deosebirile  bisericeşti  nu  pot  fi  piedeci  în  drumul  unirii  fiilor 
lui  Dumnezeu.  Ele  sunt  legate  de  împrejurări,  de  obiceiurile  vre- 
milor  şi  popoarelor  diferite.  De  îndată-ce  varietatea,  ce  rezultă 
din  ele,  nu  atinge  nici  morala,  nici  credinţa,  nici  constituţiunea 
esenţială  a  Bisericii,  ea  trebuie  cu  atât  mai  mult  respectată,  cu 
cât,  fără  ea,  întemeierea  creştinismului,  ar  fi  cu  totul  imposibilă 
pentru  anumite  ţări,  şi  pentrucă  unitatea  Bisericii  ar  fi  o  utopie. 

Aceia,  cari  admit  într’un  mod  complet  doctrina  Iui  Isus 
Hristos  sunt  aşadară  catolicii,  adevăraţii  creştini,  oricare  le-ar  fi 
practicele  diferite,  cari  atârnă  de  caracterele  diverse  ale  naţiona¬ 
lităţilor.  Ce  impoartă  forma,  îndată  ce  fondul  este  acelaş?  Fon¬ 
dul  e  divin,  forma  e  omenească;  a  le  confundă  laolaltă,  ar  în¬ 
semnă  să  faci  un  amestec  eterogen  din  cele  dumnezeeşti  şi  cele 
omeneşti ;  ar  fi  tot  una  cu  a  ridică  între  oameni  bariere,  ce  nu 
pot  fi  trecute;  ar  însemnă  a  face  imposibilă  opera  lui  Isus  Hristos. 

Pentru  a  deosebi  ceeace  vine  dela  Dumnezeu  de  ceeace  a 
fost  statorit  de  oameni,  regula  noastră  va  fi  Sfânta  Scriptură, 
studiată,  adâncită,  interpretată  cu  sinceritate.  Când  înţelesul  doc¬ 
ţii  nai  al  unui  text  va  fi  controversat,  vom  preferi  interpretării 
noastre  particulare  pe  cea  a  Bisericii,  aşa  cum  va  rezultă  ea  din 
mărturisirea  uniformă  a  tuturor  Bisericilor  apostolice. 

Aceasta  este  regula  aplicată  dela  începutul  creştinismului. 
Noi  n’am  puteâ  pune  în  practică  aceasta  regulă  a  credinţei  so¬ 
borniceşti  fără  să  întâlnim  două  feluri  de  adversari. 

Mai  întâi  de  toate  pe  individualişti,  cari  nu  vreau  altă  regulă 
pentru  credinţa  lor,  decât  Sfânta  Scriptură,  interpretată  în  mod 
liber  de  ei,  fără  a  ţinea  socoteală  de  înţelesul  catolic,  şi  cari  pro¬ 
clamă  într’un  mod  absolut,  că  dreptul  nu-i  decât  în  individ. 

Noi  recunoaştem  tot  ceeace  e  adevărat  în  principiul  lor.  Noi 
suntem  împreună  cu  aceia,  cari  se  mulţumesc  să  zică,  că  inte¬ 
ligenţa  şi  conştiinţa  sunt  cele  două  lumini,  cari  trebuie  să  ne 
conducă  la  credinţă;  că  credinţa  nu  trebuie  orbeşte  primită  dela 
alţii;  ci  ea  este  o  liberă  primire  a  unei  încredinţări  intime,  sub 

insuflarea  dumnezeească,  şi’n  urma  examinării  motivelor,  pe  cari 
se  sprijineşte  ea;  numai  cât  vom  face  observarea,  că  toate  acestea 
nu  exclud  nicidecum  tradiţiunea  catolică  (sobornicească). 

Că  lumea  se  revoltă  împotriva  unei  credinţe  colective ,  care  ar 
fi  impusă,  ca  un  jug  unei  turme  de  orbi,  aceasta  o  pricepem; 
dar’  că  în  determinarea  înţelesului  Scripturilor,  nu  se  ţine  nici  o 
samă  de  inteligenţa  Bisericii,  în  aceasta  găsim  o  exagerare  regre¬ 
tabilă.  Izolând  individul  de  toate  veacurile  creştine,  îl  închizi  în 
circuitul  propriei  sale  inteligenţe,  îl  lipseşti  de  luminile,  ce  s’ar 
desface  pentru  el  din  toate  comorile  cuprinse  în  monumentele  tra¬ 
diţionale;  opreşti  orice  progres  în  înţelegerea  adevărului.  Progresul 
în  toate  lucrurile  nu  se  realizează,  decât  paralel  cu  timpul,  şi  cu 
concursul  acelora,  cari  au  precedat;  progresul  e  rezultatul,  ce-1 
au  pe  încetul  sforţările  împreunate  şi  constante  ale  inteligenţii 
omeneşti  cu  privire  la  una  şi  aceiaş  întrebare;  spiritul  omenesc 
n’ajunge  la  el  dintr’o  săritură;  există  în  lumea  intelectuală  o  co¬ 
munitate,  o  solidaritate  de  cercetări,  de  reflexiuni,  cari  pregătesc 
un  rezultat,  pe  care  cutare  epocă  sau  oarecare  geniu  îl  proclamă, 
dar’  care  nu-i  unica  lui  proprietate.  Dacă  ea  este  în  starea  ei  com¬ 
pletă,  ea  nu  este  în  amănuntele  ei;  şi  toate  elementele  erau  pre¬ 
gătite  prin  o  elaborare  îndelungată,  când  un  geniu  puternic  a 
reunit,  într’un  rezultat  complex,  aceste  elemente,  pe  cari  le-a  fost 
găsit  răsleţe  în  societate  şi  în  ştiinţă. 

Individualismul  neagă  această  solidaritate  a  inteliginţii  ome¬ 
neşti,  din  punctul  de  vedere  religios,  prin  faptul,  câ-1  izolează  pe 
individ  de  toate  scrutările,  de  toate  observările  făcute  mai  înainte 
asupra  cărţilor  inspirate.  Biserica,  dimpotrivă,  ţine  samă  de  ele. 
Fără  a  împiedecă  libertatea  individuală  în  examinarea  problemei 
religioase,  ea  afirmă,  că  mărturisirea  permanentă  şi  universală 
este  în  ochii  ei  o  regulă  sigură  in  determinarea  înţelesului  Scrip¬ 
turii  şi  în  fixarea  unui  oarecare  punct  de  credinţă.  Ea  nu  vrea 
ca  credinţa  să  progreseze  în  ea  însăşi,  ci  să  crească  —  ca  pro¬ 
gres  —  în  cunoaşterea  dogmelor  revelate. 

Şi  consideraţiuni  de  un  alt  ordin  vor  convinge  pe  indivi¬ 
dualişti  de  eroare. 

Credinţa  revelată  este  un  fapt.  Cu  revelaţiunea  nu  stă  lucrul 
ca  şi  cu  o  doctrină  filozofică,  care  poate  fi  discutată  în  ea  însăşi. 
Pentru  celce  crede  în  descoperire,  orice  cestiune  doctrinală  se 

reduce  la  această  întrebare  de  fapt:  Oare  a  descoperit  Isus  Hristos 
cutare  ori  cutare  dogmă?  Faptul  n’are  alt  motiv  decât  mărturi¬ 
sirea;  un  fapt  ce  se  trage  dela  Isus,  trebuie  să  fie  dovedit  prin 
o  mărturisire  permanentă  şi  universală  începând  dela  Isus  Hristos; 
o  atare  mărturisire  este  pentru  inteliginţă,  chiar  şi  din  punctul 
de  vedere  curat  raţional,  un  motiv  mult  mai  hotărîtor,  decât  sensul 

particular,  ce  se  dă  unui  text  oarecare. 

* 

Omul  cu  judecată  nu  va  susţine  nicicând,  că  părerea  lui 
individuală  despre  înţelesul  cutărui  ori  oarecărui  loc  din  sfintele 
cărţi,  e  de  preferit  faţă  de  mărturisirea  permanentă  şi  universală, 
pentru  a  constată  revelaţiunea  unei  dogme. 

Noi  suntem  deci  convinşi,  că  cei  mai  mulţi  din  membrii 
şcoalei  individualiste,  care  numără  nobile  inteligenţe  şi  adevăraţi 
prietini  ai  adevărului,  vor  aplaudă  silinţele  noastre,  şi  nu  vor 
fi  aşa  îndepărtaţi  de  noi,  în  ce  priveşte  regula  de  credinţă,  cum 
s’ar  fi  putut  crede  întâiaoară. 

Mult  mai  puţin  ne  răzimăm,  o  mărturisim  aceasta  fără  în- 
cunjur,  pe  aceia,  cari  exagerează  principiul  autorităţii  şi  cari  se 
silesc  să-I  identifice  cu  absolutismul. 


Libertatea  şi  autoritatea  sunt  cele  două  temelii  ale  oricărei 
ordini  religioase,  precum  şi  ale  oricărei  ordini  sociale;  trebuie  a 
le  admite,  atât  pe  una  cât  şi  pe  cealaltă,  într’o  măsură  dreaptă; 
însă,  în  domeniul  religios,  excesele  libertăţii  sunt  mai  puţin  pe¬ 
riculoase,  decât  excesele  absolutismului,  ceeace,  prin  acesta  din 
urmă,  se  poate  impune  dintr’odată  o  eroare  unei  întregi  Biserici. 
Cei  cari  se  declară  pentru  absolutismul  religios,  denaturează  au¬ 
toritatea,  invită  către  supunerea  oarbă;  nimicirea  intelectuală  este 
în  privirea  lor  principiul  generator  al  ordinei  şi  al  credinţei.  Acest 
sistem,  cunoscut  sub  numele  de  ultramontanism,  a  fost  dus  în 
zilele  noastre  până  la  marginele  lui  cele  mai  extreme. 


Partizanii  săi  vor  fi  vrăjmaşii  cei  mai  îndărătnici  ai  lucrărilor 


noastre;  ei  vor  batjocuri  fără  îndoială  intenţiunile  noastre.  Noi 
le  vom  aduce  aminte  de  regulele  dragostei,  şi  de  drepturile  ade¬ 


vărului.  Poate  că  pe  unii  vom  putea  să-i  luminăm,  pe  aceia,  la 
cari  bunacredinţă  nu  va  fi  fost  stinsă  cu  desăvârşire.  Dacă  n’avem 


nici  un  succes  pe  lângă  şefii  de  partid,  purtăm  nădejdea,  că  vom 
fi  folositori  cel  puţin  acelora,  pe  cari  ei  i-au  amăgit  prin  apa¬ 
renţele  unei  ortodoxii  înşelătoare, 

Chiar  şi  când  lucrările  noastre  n’ar  fi  câtuşi  de  cât  de  folos 
partidei  ultramontane,  ele  vor  întări  totdeauna  pe  cei,  cari  nu 
împărtăşesc  prejudecăţile  ei;  căci  noi  vom  tracta  sistemele  lor  cu 
o  calmitate  şi  c’o  logică,  cari  vor  desfide  pe  adversarii  noştrii. 
Noi  vom  scruta,  cu  ajutorul  monumentelor  istoriei  şi  ale  dreptului 
bisericesc,  obârşia  şi  raţiunile  puterii  papale.  Reducând  această 
putere  la  marginile  ei,  legale,  canonice ,  vom  nimici  unul  din  cele 
mai  mari  obstacole,  ce  stă  în  calea  unirii  Bisericii  creştine,  una 
din  cauzele  cele  mai  directe  ale  desbinărilor  dinlăuntru,  cari 
există  între  creştini. 

S’ar  înşela  cineva  grozav  asupra  intenţiunilor  noastre,  dacă 
ne-ar  atribui  dorinţa  de-a  ridică  altar  împotriva  altarului  şi  să 
voim  să  formăm  o  Biserică  în  afară  de  toate  celelalte  Biserici. 

N’avem  altă  ţintă,  decât  să  slujim  de  organ  oamenilor  de 
bunăvoinţă,  răspândiţi  peste  întreaga  suprafaţa  pământului,  ca  ei 
să  poată  să  se  manifesteze  liber,  şi  să  lucreze  pentru  Unirea 
universală,  pentru  care  s’a  rugat  Dumnezeu-Omul. 

Oricine  poate  să  fie  convins,  în  urma  celor  ce  am  zis,  că 
noi  nu  vom  avea  nicicând  nici  un  fel  de  polemică,  care  să  în¬ 
tărite.  Vom  avea  în  mod  firesc  ca  adversari  pe  toţi  oamenii  de 
partid.  în  caz,  că  ne  despreţuiesc  şi  ne  ocăresc,  ne  vom  răsbunâ, 
rugând  pe  Dumnezeu  să-i  lumineze  şi  să  le  pună  înainte  adevărul. 

Poate  că  lumea  va  găsi,  că  suntem  temerari,  începând  o 
operă  de  unire,  pe  care  n’au  fost  în  stare  s’o  ducă  la  bun  sfârşit 
până  astăzi  nici  chiar  episcopii  cei  mai  temători  de  Dumnezeu, 
teologii  cei  mai  învăţaţi,  oamenii  cei  mai  puternici.  Noi  n'am  fi 
numai  temerari,  ci  chiar  ridicoli,  dacă  ne-am  făli,  că  vom  obţine 
un  succes  sigur,  muncind  pe  aceleaşi  temelii,  ca  şi  cei  cari  ne-au 
precedat,  în  sfânta  carieră  a  unirii  creştine;  ce  este  mai  mult, 
rugăm  pe  cetitorii  noştrii  să  nu  se  ’nşeie  cât  de  puţin  asupra 
scopului  şi  nădejdilor  noastre. 

Mai  întâi  de  toate,  noi  nu  vrem  să  tractăm  pe  cale  diplo¬ 
matică  despre  unirea  Bisericilor;  n’avem,  pentru  a  începe  nego¬ 
cieri,  nici  gust,  nici  misiune.  Nu  suntem  delegaţii  nici  unei  Bi¬ 
serici;  noi  ne  luăm  inspiraţiunile  din  conştiinţa  noastră,  din 
dragostea,  ce  o  avem  pentru  adevărul  şi  pentru  Biserica  lui  Isus 
Hristos.  De  ni  s’ar  fi  îmbiat  o  delegaţiune  oficială,  am  fi  respins-o 

pentrucă  am  fi  fost  siguri  de  mai  înainte  de  neizbândă,  şi  că  vom 
întări  desbinarea,  în  loc  să  o  nimicim  din  rădăcină. 

Ce  vrem  noi  aşadară?  Vrem  să  împărtăşim  în  lume  sămânţa 
cea  bună  a  învăţăturii  revelate,  curate  de  orice  amestec  omenesc, 
şi  ’n  plenitudinea  ei;  voim  să  ne  adresăm  oamenilor  religioşi  şi 
de  bună  credinţă,  cari  aspiră  să  poseadă,  în  starea  ei  completă, 
doctrina  dumnezeescului  învăţător;  vrem  prin  lucrări  conştiin- 
ţioase  să  întărim  pe  ceice  posed  această  doctrină,  să  clarificăm 
pe  ceice  s’au  înşelat,  să  ne  lămurim  noi  înşine  cu  ajutorul  lucră¬ 
rilor,  ce  ni  se  vor  comunica,  şi  să  tragem  folos  din  cercetările 
acelora,  cari  vor  fi  mai  învăţaţi  decât  noi;  voim  să  creem  o  tri¬ 
bună,  de  pe  care  prietinii  adevărului  să  poată  fi  ascultaţi,  şi  să 
împărtăşească  fraţilor  lor  rodul  studiilor  şi  al  reflexiunitor  lor. 

Prin  mijlocirea  noastră,  Răsăritul  va  vorbi  Apusului,  Nordul 
Sudului;  din  aceste  comunicări  reciproce  va  rezultă  cu  necesitate 
o  vatră  plină  de  lumină,  ce  va  folosi  propagării  adevărului. 


Facem  prin  urmare  apel,  către  toţi  prietenii  adevărului.  Pentru 
noi  nu  există  nici  Greci,  nici  păgâni,  ci  numai  fii  de-ai  lui  Dum¬ 
nezeu,  având  aceleaşi  drepturi  şi  aceleaşi  datorinţe.  Vom  admite, 
în  jurnalul  nostru,  lucrările  demne  de  dat  publicităţii,  cari  ni  se 
vor  adresă.  Dacă  aceste  lucrări  s’ar  păreâ  a  fi  defectuoase,  Con¬ 
siliului  de  redacţiune,  din  punct  de  vedere  doctrinal,  el  va  însăr- 
cină  pe  unul  din  membrii  săi  să  adauge  observări,  cari  vor  fi 
totdeauna  redactate  cu  dragoste  şi  pe  deplin  motivate;  prin  aceste 
observări  nu  se  va  urmări  alt  scop,  decât  de-a  provocă  lămuriri 
mai  aprofundate  cu  privire  la  întrebarea  desbătută,  şi  nici  decum 
de  a  susţine  o  polemică  zadarnică. 


Dacă  lucrările,  ce  ni  se  vor  trimite,  sunt  cu  scăderi  sub 
raportul  literar,  comitetul  de  redacţiune  va  fi  de  credinţa  că  întră 
în  intenţiunile  corespondenţilor  săi,  modificând  stilul,  fără  a 
schimbă  ideia. 

Purtăm  nădejdea,  că  opera  noastră  va  fi  înţeleasă. 

Lumea  nu  poate  ascunde  faptul,  că,  în  toate  părţile,  se  simte 
trebuinţa  de-a  se  uni  oamenii  sub  raportul  religios.  In  toate  Bi¬ 
sericile  creştine,  se  obsearvă  o  lucrare  de  fusiune,  sau  mai  curând 
opintiri  pentru  de  a  ajunge  la  o  aşa  mişcare.  Aceste  sforţări  nu 
sunt  încununate  de  succes. 

In  Biserica  romană,  cei  cari  lucră  in  vederea  unirii,  o  con¬ 
fundă  cu  uniformitatea,  şi  se  Iasă  târîţi  către  astfel  de  doctrini, 
împotriva  cărora,  chiar  în  sânul  acestei  Biserici,  lumea  reagează 
întrun  mod  destul  de  puternic  pentru  a  nelinişti  curtea  din 
Roma. 

Biserica  grecească,  atât  de  venerabilă  sub  atâtea  priviri,  cu 
toate  că  are  o  tendinţă  prea  pronunţată  pentru  discuţiunile  subtile 
ale  şcolasticei,  a  fost,  în  urma  unor  împrejurări  lamentabile,  supusă 
sub  jugul  Islamismului;  ea  a  îndurat  tristele  consecinţe  ale  scla¬ 
vajului.  Stabilă  în  credinţa  ei,  ea  a  căzut,  sub  raportul  instituţiilor^ 
într’un  fel  de  atonie,  urmare  necesară  a  robiei.  Aproape  izolată 
de  Bisericile  occidentale,  nutrind  prejudecăţi  contra  oare-căror 
Biserici  orientale,  ea  n’a  găsit  în  sine  însaş  elementele  vieţii  active 
şi  ale  progresului  intelectual.  Rusia,  care  aparţine  la  această  Bi¬ 
serică  antică  ni  se  pare  a  îi  chemată  de  Provedinţă  a-i  face  cu¬ 
noscute  credinţele  şi  a  stimula  activitatea  ei  religioasă.  Situată  pe 
graniţele  Răsăritului  şi  ale  occidentului,  ţinându-se  şi  de  unul  şi 
de  altul,  Rusia  e  minunat  aşezată  pentru  a  sluji  de  mijlocitoare 
între  două  lumi,  cari  nu  pot  decât  câştigă  din  nişte  raporturi  din 
ce  în  ce  mai  dese  şi  mai  intime. 


Ea  pare  că  înţelege  acest  lucru,  şi  amicii  unirii  între  Biserici 
vor  aplaudă  progresul,  care  —  începând  de  mai  mulţi  ani,  se 
manifestă  în  sinul  ei,  şi  legăturile  tot  mai  numeroase,  ce  le  are 
ea  în  zilele  noastre,  cu  ţările  occidentale.  E  uşor  de  prevăzut, 
că  acest  progres  şi  aceste  relaţiuni  nu  pot,  decât  să  ajute,  în 
mod  puternic,  unirea  Bisericilor. 

Protestantismul  caută  a-şi  grupă  membrii  săi  răsleţi  într’o 
Alianţă  evanghelică ;  ba  mai  mult  el,  deschide  porţile  acestei  alianţe 
membrilor  celorlalte  Biserici. 

Dar  diferitele  ramuri  ale  protestantismului  sunt  desbinate  între 
ele  şi  de  celelalte  Biserici  creştine,  cu  privire  la  un  prea  mare 
număr  de  chestiuni  importante,  pentruca  ele  să  poată  fi  într’adevăr 
unite,  menţinându-şi  toate  doctrinele  particulare. 

Biserica  anglicană,  aşa  de  însemnată  prin  numărul  credin¬ 
cioşilor  ei  şi  prin  lucrările  de  mare  ştiinţă  ale  teologilor  săi,  simte 
ca  şi  toate  celelalte,  nevoia  unirii,  şi  se  găseşte  totodată  adânc 
împărţită.  Câtă  vreme  o  parte  din  clerul  ei  manifestă  tendinţe 
spre  Biserica  romană,  cealaltă  se  strânge  mai  mult  în  jurul  doc- 

tritielor  protestante;  toţi  ar  vrea  să  fie  uniţi  pe  temeiul  adevă¬ 
rului,  şi  ei  sunt  mai  desbinaţi  ca  oricând. 

Pretutindeni  observăm  lupte  interne,  rezultând  din  tendinţele 
către  unire,  în  înţeles  diferit. 

Pentruce  acest  rezultat? 

Pentrucă  prietinii  unirii  şi  ai  adevărului  n’au  conducere, 
cârmuire. 

Oamenilor  instruiţi  şi  religioşi  li  se  cade  să  ia  iniţiativa,  şi 
să  dea  popoarelor  impulsiunea,  după  care  aspiră  ele.  Prin  faptul, 
că  vor  adânci  doctrina  creştină,  că  se  vor  dedică  unor  cercetări 
ştiinţifice  vrednice  de  scopul  ce  l-am  arătat,  vor  răspândi  lumina. 
Adevărul  va  eşi  la  lumină  şi  aceasta  luminare  dumnezeiască  va 
conduce  sufletele  către  unirea  intimă  şi  desăvârşită  cu  acela,  care 
este  Calea,  Adevărul  şi  Vieaţa. 

Dacă,  precum  avem  speranţa,  intenţiunile  noastre  sunt  înţe¬ 
lese,  opera  noastră,  care,  astăzi  «este  asemenea  grăunţului  de 
muştar,  mai  mic  decât  toate  seminţele,  va  deveni  copac  mare, 
care  va  oferi,  în  ramurile  sale,  adăpost  paserilor  ceriului»  (Mat. 
XIII,  v.  31,  32).  Cu  cât  suntem  mai  neputincioşi  în  noi  înşine, 
cu  atât  avem  mai  multă  credinţă  în  succes;  căci  sfântul  Pavel 
a  zis : 

«Cele  nebune  ale  lumii  a  ales  Dumnezeu,  ca  pe  cei  înţelepţi 
să  i  ruşineze;  şi  cefe  slabe  ale  lumii  a  ales  Dumnezeu,  ca  să  ru¬ 
şineze  pe  cele  tari;  şi  cele  de  neam  prost  şi  nebăgate  în  samă 
ale  lumii  a  ales  Dumnezeu,  şi  cele  ce  nu  sunt,  ca  să  strice  cele 
ce  sunt». 

In  numele  comitetului  de  redacţie : 

Tradus  de  I.  Beleută. 


R.  F,  Guettee. 

DIN  DURERILE  NOASTRE. 

(Sfârşit.) 

Şi  acum  să  admitem  chiar  cazul,  că  ar  fi  pornit  vreunul  pe 
cale  greşită.  Cred,  că  prin  contactul  intim  cu  cei  mari  şi  buni,  prin 
dojana  lor  binevoitoare,  prin  sfatul  şi  ajutorul  reciproc,  de  o  sută 
de  ori  mai  mult  s’ar  ajută,  decât  prin  învinuiri,  insinuări  şi  alte 
injurii.  Căci  auzindu-le  acestea,  sau  cetindu-le  semidocţii  şi  su¬ 
fletele  uşuratice  de  pe  la  sate,  râd  cu  mulţămire  şi  umflându-se 
în  pene  vestesc  cu  glas  de  trimbiţă  trium'ul  vederilor  lor  scâl¬ 
ciate,  discreditând  pe  preot  şi  ademenind  poporul,  spunând  cu 
faţă  radioasă :  uite  şi  cutare  domn  mare  şi  cutare  bărbat  fruntaş 
şi  însemnat,  ce  spune  despre  popi!... 

Şi  Doamne,  câtă  stricăciune  şi  ce  serviciu  rău  aduc  aceste  lucruri 
cauzei  noastre  româneşti.  O  invinuire  gravă,  aruncată  şi  numai 
asupra  unei  părţi,  foarte  uşor  se  generalizează.  Poate  preotul 
apoi  tot  spune  la  predici,  căci  glasul  lui  e  «glasul  celui  ce  strigă 
în  pustie». 

Şi  oare  e  bine  aşa? 

Când  se  va  înstrăina  odată  şi  poporul  de  biserică,  —  ca  in¬ 
telectualii  —  apoi  toţi  doctorii  cu  toate  codurile  penale  şi  miile 
de  paragrafi  şi  toţi  directorii  de  bănci  cu  toate  milioanele  de 
aur  şi  de  argint,  nu  vor  fi  în  stare  să  împedece  destrăbălarea  şi 
cu  ea  perirea  noastră  naţională.  De  ce  a  căzut  Roma,  stăpâni- 
toarea  lumei? 

Nu  înţeleg  pentruce  atâta  reacredinţă. . .  Ori  sfatul  aposto¬ 
lului:  de  rătăceşte  vreunul  dintre  voi  fraţilor,  voi  îndreptaţi  pe 
unul  ca  acela  cu  duhul  b'ândeţelor  ...  să  fie  atât  de  îngust  în 
aplicare,  încât  numai  preoţilor  să  sune?  Ceialalţi  fraţi,  prin  im¬ 
putări,  învinuiri  grave  şi  ocări  vreau  să  îndrepte  greşala?  Unde-i 
dragostea  frăţească,  atât  de  mult  trimbiţată  pe  la  întruniri  de  tot 
felul?  E  numai:  o  vorbă  frumoasă  în  pustie? 

Să  nu  se  uite,  că  ambiţia  adevărată  e  un  simţământ  nobil, 
şi  apărarea  demnităţii  e  o  datorinţă.  Strămoşii  ziceau:  «Vim  vi 
repellere  licet». 

Nu  ca  învinuire,  ci  ca  ilustrare  voi  spune  un  caz  despre 
absoluta  neinteresare,  ba  chiar  apatie,  cu  care  se  poartă  unii 
fruntaşi  de  ai  noştri  faţă  de  activitatea  şi  munca  noastră  a  preo- 
ţimei. 

Un  confrate,  şi  bun  păstor,  din  cel  mai  de  frunte  sat  ro¬ 
mânesc,  îmi  spuneâ  odată,  nu  cu  puţină  indignare,  —  vorbind 
noi  desore  mizeriile  şi  greutăţile  ce  întimpinăm  zilnic  în  condu¬ 
cerea  poporului  şi  de  multele  năcazuri  dela  sate,  —  cum  unul 
dintre  cei  mai  distinşi  fii  ai  neamului  nostru  a  petrecut  mai  anii 
trecuţi  feriile  de  vară  în  acel  sat  —  în  satul  său  natal.  Şi 
îmi  spuneâ,  cum  nu  a  aflat  de  cuviinţă,  ca  în  tot  timpul  petre¬ 
cerii  sale  acolo,  în  vre-o  Duminecă  sau  sărbătoare  să  fi  întrat 
pentru  câteva  momente  şi  în  biserică  la  care  şi  tatăl  său  a  servit 
cu  credinţă  zeci  de  ani,  —  şi  cu  un  cuvânt  măcar,  să  fi  spus 
mulţimei,  că  iată,  noi  domnii  dela  oraşe  şi  cu  preoţii  noştri  una 
suntem,  un  scop,  un  ideal  urmărim :  înaintarea,  binele  şi  fericirea 
neamului  românesc. 

«Aş  fi  câştigat  putere  înzecită,  încredere  şi  dragoste  de  muncă 
nespusă,  iar  poporul  s’ar  fi  recules  şi  întărit  în  credinţa  cea  bună, 
să-l  fi  auzit  şi  pe  el  aceleaşi  glăsuind  cu  mine»  îmi  spune  confra¬ 
tele,  iar  fruntea  i-se  încreţi  de  năcaz  şi  amărăciunea  i-se  oglindea 
pe  faţă.  Iar  cazurile  acestea  nu  sunt  tocmai  rari.  Ce  contrast 
între  vorbe  şi  fapte!  Pretindem  şi  noi  dela  cei  ce  ne  dau  sfaturi 
şi  îndrumări,  să  ne  premeargă  cu  exemple! 

Câtă  înlesnire  am  avea  noi  preoţii  în  conducerea  pastorală  a 
poporului  pe  toate  terenele,  dacă  spusele,  îndemnurile  şi  sfaturile 
noastre  ar  afla  razim  şi  întărire  în  adeverirea  şi  îmbărbătarea 
încă  şi  a  altor  bărbaţi  luminaţi,  fruntaşi  din  cler  şi  mireni,  cari 
pogorându-se  din  când  în  când  pe  la  satele  noastre,  —  şi  afară 
de  venirea  cu  alai,  cu  ocaziunea  diferitelor  despărţăminte  sau 
adunări  generale,  -  •  ar  propagă  consolidarea  noastră  culturală- 
naţională. 

lată  una  din  durerile  noastre:  lipsa  de  interes  şi  apreciere 
pentru  munca  preoţime! ! 

De  cerut  se  cere  mult  şi  se  aşteaptă  şi  mai  mult;  de  dat 
însă,  se  dă  aşa  de  puţin...  mai  nimic. 

Astăzi  în  timpul  frământărilor  şi  sbuciumărilor  continue, 
trebuie  să  se  ştie  mai  bine  ca  oricând,  că  pentru  a  munci  cu 
zel  şi  abnegaţiune  în  funcţiunea  ce  ocupi,  se  cere:  asigurarea 
subsistenţei. 

Când  grija  zilelor  te  apasă,  scade  şi  entuziasmul.  Astăzi  preo- 
ţitnea  mai  tinără  şi  cea  următoare  nu  se  mai  recrutează  din  ele- 


mente  adunate  Ia  întâmplare  şi  cari  nu  se  puteau  căpătui  nicăiri, 
ci  tinerii  seminarului  nostru  Andreian,  pot  ocupă  loc  pe  băncile 
oricărei  universităţi,  iar  după  studiile  şi  materialul  ce  învaţă  pot 
stă  alături  cu  absolvenţii  unei  facultăţi:  onoare  erudiţilor  pro¬ 
fesori  ! 

Şi  acum  ce  ironie:  pe  când  un  slujbaş  sau  scriitoraş  din 
orice  cancelarie,  desigur  nu  cu  atâta  pregătire  şi  nici  pe  departe 
cu  aşa  răspundere  şi  îndatorire,  primeşte  lunar  100—200  cor. 
sau  şi  mai  bine,  un  preot  tinăr  vine  la  sat,  ca  să  întemeieze  şi 
susţină  familie  din  graţia  şi  bunăvoinţa  ţăranului  oropsit,  —  căci 
bogătaşii  totdeauna  sunt  mai  sgârciţi  şi  mai  îndărătnici,  —  având 
o  sumedenie  de  sarcini  şi  îndatoriri. 

Numai  o  cunoştinţă  greşită  a  stărilor  dela  sate  poate  ridică 
acuze,  fără  nici  o  rezervă  în  contra  tagmei  preoţeşti. 

Nu-i  vorbă,  vor  fi,  —  recunosc  —  şi  cazuri  de  abuzuri  con¬ 
damnabile,  dar  care  clasă  socială  e  absolut  liberă  de  leproşi,  sau 
cum  se  zic  :  unde  e  pădure  fără  uscături  ? 

Dar  să  venim  la  cazuri  reale. 

Aş  dori  să  cunosc  pe  acel  virtuos  advocat,  care  a  purtat 
vreun  proces  gratis  şi  din  simţ  de  milă  sau  altruism,  nu  a  ridicat 
pretensiuni  omului  sărac,  amărît  şi  nedreptăţit  de  vreun  hrăpăreţ 
boeraş  fără  suflet  şi  frică  de  Dumnezeu!? 

Unde  se  află  acel  medic  mărinimos,  care  condus  de  iubirea 
deaproapelui,  a  alergat  la  casa  vreunui  bolnav  răpus  de  mizerie 
şi  boală  îndelungată,  şi  i-a  scris  vreun  reţept,  sau  după  vorba 
evangheliei:  a  purtat  grije  de  el»  fără  a  pretinde  remuneraţia  sau 
onorarul?! 

Aş  dori  să  ştiu  pe  acel  nobil  director  sau  conducător  de 
bancă,  care  condus  de  simţul  milei  faţă  de  cei  lipsiţi,  a  dat  un 
împrumut  vreunui  biet  ţăran  ajuns  în  nenorocire,  fără  a  pretinde 
interesele,  sau  măcar  alte  provizii?! 

Suot  sigur,  că  pe  urma  sfaturilor  şi  îndemnurilor  preoţilor, 
nici  pentru  solvirea  taxelor  ridicole,  ce  primeşte  preotul  pentru 
un  serviciu  fie  cât  de  mare,  încă  nime  nu  a  ajuns  la  nefericire 
ori  ruină!  pe  când,  din  graţia  capitalismului,  precum  şi  pe  urma 
dragostei,  altruismului  şi  poveţelor  binevoitoare  a  domnilor  ad¬ 
vocaţi  şi  a  altor  distinşi  bărbaţi  cu  durere  pentru  soartea  popo- 

rului,  sunt  nenumărate  cazurile  celor  ce  au  ajuns  la  sapă  de  lemn 
şi  toiagul  cerşitoriei. 

Şi  tot  preoţimea  e  acuzată  de  exploatări  fără  milă? 

Dar’  ori  cum  ar  fi,  preotul  ca  păstor  sufletesc,  tot  se  îngri¬ 
jeşte  mai  mult  de  soartea  şi  bunăstarea  păstoriţilor  săi,  fie  morală, 
fie  materială,  pe  când  domnii  noştri  dela  oraşe,  —  cum  spuneâ 
cândva  un  confrate:  «au  mai  mult  de-a  face  cu  şerparul  ţăra¬ 
nului,  decât  cu  inima  lui». 

Iar  cât  pentru  cazurile  de  abuzuri  şi  transgresiuni  regretabile, 
trebuie  în  locul  prim  autoritatea  bisericească  avizată,  ca  să  ia 
măsurile  de  îndreptare,  până  ce  răul  nu  se  întinde  prea  departe. 
Cei  vinovaţi,  la  tot  cazul  merită  a  fi  aspru  pedepsiţi,  cu  atât  mai 
vârtos,  că  astfel  de  păcate  compromit  biserica  întreagă.  Şi  e 
foarte  nejust,  ca  pentru  faptele  unui  păcătos,  toţi  să  sufere  osândă. 


Pentru  stârpirea  astorfel  de  apariţii  ciudate,  cred  că  însăşi 
preoţimea  încă  trebuie  să  păşească  cu  toată  hotărîrea.  In  confe¬ 
rinţele  sale  se  ia  la  desbatere  serioasă  cazurile  ce  eventual  s’ar 
fi  ivit,  şi  prin  şeful  tractului  făcându-se  cunoscute,  să  fie  puse 
la  ordinea  zilei,  şi  pe  acei  năimiţi,  cari  îşi  uită  de  menirea  lor 
şi  aduc  scandelă,  să-i  exchidă  din  sânul  său.  Iar  unde  ar  fi  ca¬ 
zuri  grave  şi  lăţite,  întrucât  în  felul  acesta  nu  s’ar  fi  făcut  destul 
pentru  delăturarea  lor,  merită  a  fi  aduse  chiar  şi  în  sinoadele 
eparhiale  şi  luate  măsuri  de  îndreptare, 

Cu  toate  acestea,  când  ar  fi  la  adecă,  imputările  aduse  preo¬ 
ţime!,  în  măsură  cu  mult  mai  mare  s’ar  potrivi  clasei  noastre 
înalte;  înalte  numai  în  pretensiuni  şi  vorbe  mari,  cu  cari  totdeauna 
e  în  frunte,  pe  când  la  fapte,  mai  în  urmă. 

Exemplul  clasic  e  în  mijlocul  nostru.  Câtă  însufleţire,  câtă 
admirare  în  jurul  Dlui  Stroescu! 

Marinimositatea,  faptele  înălţătoare  de  suflet,  izvorîte  din 
nobil  simţ  de  dragoste  şi  datorie  faţă  de  neam  ale  ilustrului  bărbat, 
jertfele  enorme  depuse  pe  altarul  culturei  noastre  naţionale  au 
alarmat  lumea.  S’a  adus  pilda  vie  de  jertfă  şi  împlinirea  datorinţei 
cătră  neamul  său  oropsit,  în  a  cărui  vieaţă  şi  sbucium  a  pătruns 
adânc  şi  cu  toate  acestea...  câţi  l-au  urmat  în  aceste  timpuri  de 
grea  încercare?  Pentruce  Dl  Stroescu  rămâne  aproape  izolat  şi 
urmat  abia  de  1 — 2  dintre  cei  mai  aleşi  cari  şi  până  acum  au 
dat  dovezi  de  porniri imătaţa  pentru  biserică  şi  neam!? 

r  macii  v  \ 

Răspunsul  D-Sale  de  altădată  încă  nu  şi-a  pierdut  valoarea: 
-Parisul  deoparte,  Monte  Carlo  de  altă  parte  ar  putea  răspunde»! 

Cu  toate  acestea  suntem  încă  mulţămitori  Dlui  Stroescu, 
căci  avem  convingerea,  că  tot  ce  zice  şi  face  e  izvorît  din  dra¬ 
gostea  câtră  neamul  său,  şi  din  dorinţa  de  a  îndepărtă  răul  ce 
aude  că  bântue  societatea  noastră.  Nu  le  suntem  prea  mulţă- 
mitori  însă  acelora,  cari  răspândesc  svonurile  slabe  şi  dau  infor- 
maţiuni  atât  de  tendenţioase  voind  a  compromite  tagma  preo¬ 
ţească,  singura  care  astăzi  mai  are  legături  cu  pătura  de  jos  a 
poporului. 

Preoţimea,  care  a  crezut  a  vedea  un  mântuitor  al  neamului, 
şi-a  înălţat  rugăciuni  pentru  sănătatea  şi  îndelunga  vieaţă  a  pro¬ 
videnţialului  bărbat,  nădăjduia  să  afle  în  Dl  Stroescu  şi  un  razim 
mai  puternic  al  nizuinţelor  sale,  şi  eră  ispitită  a  crede,  că  precum 
în  jurul  şcoalelor,  aproape  pierdute,  va  porni  o  acţiune  mai  prin- 
cioasă  şi  în  favorul  bisericii  şi  tagmei  sale  vrednice  de  o  soarte 
mai  bună.  Fiind  biserica  sufletul  poporului  nostru  şi  singurul  aşe¬ 


zământ  menit  a  ne  susţinea,  păstra  şi  desvo’tâ  vieaţa  curată  na¬ 
ţională,  bine  să  băgăm  de  seamă,  ca  nu  cumva  să  ne  ajungă  şi 


biserica  fără  de  veste  la  soartea  şcoalelor  de  azi:  şi  va  fi  ră¬ 
tăcirea  de  apoi  mult  mai  rea  decăi  cea  dintâiu ! * 


Nu  pierdem  încă  toată  nădejdea  de  a  vedea  o  întoarcere 
mai  spre  bine  a  lucrurilor,  mai  cu  seamă  dacă  şi  intelectualii 
noştri  schimbându-şi  vederile,  vor  aprecia  după  merit  valoarea  şi 
munca  preoţimei,  şi  vor  căută  să-şi  dea  tot  sprijinul  de  care  are 
lipsă  în  vieaţă. 

Fiind  vorba  de  soartea  şi  integritatea  unui  popor,  a  cărui 
temelie  e  biserica,  nu  va  fi  bine  a  clătină  stâlpii  aşezaţi  la  acea 
temelie,  din  contră  cred  că  trebuesc  cât  mai  bine  apăraţi  şi  for¬ 
tificaţi. 

Am  sulevat  o  mulţime  de  lucruri  şi  am  făcut  o  samă  de 
constatări,  voind  să  arăt,  măcar  în  parte,  câtă  nedreptate  se  face 
preoţimei,  prin  multele  acuze  aruncate  din  toate  părţile  fără  o 
cercetare  mai  serioasă  şi  amănunţită  a  stărilor  deta  sate. 

Şi  ne  doare  nespus  de  mult,  când  vedem  că  oameni  cu  in- 
fluinţă  şi  de  mare  valoare  în  vieaţa  socială  şi  politică,  prinzând 
partea  cea  slabă  a  lucrurilor  sunt  ademeniţi  la  concluziuni  atât 
de  greşite  şi  apoi  îşi  formează  păreri  tot  atât  de  rătăcite. 

Şi  la  mulţimea  învinuirilor  şi  acuzelor,  nici  un  glas  în  fa¬ 
vorul  preoţimei  până  acum  încă  nu  s’a  ridicat. 

Singur  «simpaticul  astronom  al  Geoagiuluiv  cum  numea  «Lu¬ 
ceafărul»  pe  Dl  Todica,  a  fost  acela  care  luând  apărarea  tagmei 
noastre  preoţeşti  a  adus  întărire  şi  mângăere  sufletelor,  căci  D-Sa 
la  sate  fiind,  cunoaşte  până  în  amănunte  toate  peripeţiile  şi  nă¬ 
cazurile  vieţii  dela  ţară.  Dea  Dumnezeu  ca  şi  alţii  să  pornească 
pe  urma  Diui  Todica,  şi  aceleaşi  adevăruri  le  vor  putea  constată. 

Preoţimea  noastră  încă  ar  face  bine,  ca  în  lipsurile  şi  năca¬ 
zurile  sale,  să  se  razime  mai  mult  pe  puterile  proprii,  cum  au 
făcut  şi  înaintaşii,  şi  să  mai  abandoneze  prea  multa  cerşitorie, 
pe  urma  căreia,  mai  mult  decât  darurile  de  milă,  îşi  strânge  mul¬ 
ţime  de  învinuiri  şi  imputări. 

Iar  cei  doritori  de-a  îndreptă  răul,  să  delăture  mai  întâi  cau¬ 
zele  şi  răul  dispare  de  sine !  Pr.  Romul  Platoş. 


NOUA  ORIENTARE  POLITICĂ  A  CATOLICISMULUI 

ITALIAN. 

1. 

In  lunile  din  urmă  ale  anului  1913,  s’au  petrecut  în  Italia 
schimbări  politice,  paralel  cu  care  au  mers  şi  manifestaţiuni  ale 
Bisericii  catolice,  care  trebuie  să  oprească  puţin  atenţiunea  noastră. 

In  Italia  s’a  schimbat  legea  electorală.  Prin  ea,  numărul  vo¬ 
tanţilor  s’a  ridicat  dintr'odată,  dela  3,330,000,  la  8,000,000.  Au 
căpătat  drept  de  vot  şi  neştiutorii  de  carte  şi  fiindcă  aceştia  sunt 
în  cea  mai  mare  parte  credincioşi  ai  Bisericii  catolice,  urmează 
că  numărul  votanţilor  a  crescut  în  folosul  Bisericii. 

Pe  de  altă  parte,  trebuie  ştiut  că  mare  număr  dintre  laicii 
catolici  doresc  să  intre  mai  viu  în  vieaţa  politică  a  ţării,  fără 
însă  a  intră  în  vechile  partide  cunoscute.  Ei  doresc  de  mult  să 
constituie  un  mare  partid  catolic,  aşa  cum  e  în  Germania,  şi  dacă 
nu  l-au  constituit  până  acuma,  cauza  e  opoziţiunea  Vaticanului... 
vom  vedea  mai  târziu  pentruce. 

Dacă  şi  până  acum  au  făcut  parte  din  Parlamentul  Italian 
deputaţi  catolici,  a  fost  numai  cu  îngăduinţa  condiţională  a  Va¬ 
ticanului.  Când  a  fost  vorba  să  se  împiedece  alegerea  vreunui 
clerical,  Vaticanul  a  îngăduit  catolicilor  să  meargă  la  vot,  nu 
pentru  a  căpătă  locuri  pentru  ei,  ci  pentru  a  da  voturile  unui 
candidat  din  partidele  moderate  şi  a  opri  astfel  intrarea  unui  anti- 
clerical  în  Parlament. 

Din  această  mică  îngăduinţă,  au  putut  rupe  însă  ceva  şi 
pentru  ei.  Au  intrat  în  Parlament...  puţini  însă  faţă  de  numărul 
mare  al  catolicilor  din  regat.  In  ultimul  Parlament,  ales  sub  ve¬ 
chea  lege,  erau  abeâ  20.  Numai  atâţia  se  putuseră  strecură,  faţă 
de  opoziţiunea  Vaticanului.  Şi  încă  şi  pe  aceştia  Vaticanul  nu  i 
numea  deputaţi  catolici .  ci  adoptase  o  formulă  nouă,  care  să  arete 
că,  din  punct  de  vedere  politic,  ei  nu  se  află  sub  atârnarea  Va¬ 
ticanului.  De  aceea  îi  numea  catolici  deputaţi. 

A  venit  însă  noua  lege  electorală,  şi  Vaticanul  nu  s’a  mai 
putut  împotrivi  dorinţei  catolicilor  de  a  duce  o  vieaţă  politică 
mai  vie.  Dar  pentru  a  nu  permite  în  chip  direct  şi,  pe  de  altă 
parte,  pentru  a-şi  rezervă  dreptul  de  a  opri  curentul,  când  va 
crede,  fără  să  aibă  răspunderea  că  singur  i-a  dat  drumul,  a  în¬ 
trebuinţat  alta  tactică.  A  învoit  episcopilor  ca,  după  trebuinţă,  să 
permită  fiecare  în  dieceza  sa  mergerea  catolicilor  la  vot  şi  chiar 
fixarea  de  candidaturi  catolice. 

Cu  aceasta  vechea  formulă  a  neamestecului  catolicilor  în 
vieaţa  politică  a  ţării,  aşa  zisul  nori  expedit  (nu  e  de  folos),  să 
găsea,  în  parte  şi  printr’un  ocol,  desfiinţat. 

Atâta  a  şi  aşteptat  publicul  catolic.  El,  care,  prin  noua  lege 
electorală,  se  găsea  cu  rândurile  atât  de  umflate,  avea  conştiinţa 
puterii  lui  şi  dorinţa  de  a  şi-o  arătă.  De  aceea  uşor  a  căpătat 
dela  episcopi  permisiunea  de  a  merge  la  vot  şi  chiar  de  a-şi  pune 
candidaturi. 


Fireşte,  episcopii  ştiau  că  Vaticanului  nu-i  place  manifestarea 
politică  a  catolicilor  şi  că  nici  nu  vrea  să  audă  de  formarea  unui 
aartid  catolic.  Din  această  pricină  nici  ei  n’au  putut  lăsa  prea 
argi  porţile  permisiunii  şi  au  îngăduit  mai  mult  mergerea  la  vot 
decât  fixarea  de  candidaturi.  Ca  un  început  însă,  au  fost  şi  60 
de  candidaturi  catolice.  încolo,  în  mai  mult  de  200  cercuri  elec¬ 
torale,  ei  s’au  mărginit  să-şi  dea  voturile  lor  candidaţilor  liberali, 
care  au  declarat  că  primesc  programul  catolic. 

Fără  îndoială  că  şi  acesta  e  un  mare  succes,  fiindcă,  dacă 


peste  200  de  deputaţi  din  alte  partide  nu  au  putut  merge  ia  vot 
decât  sprijinindu-se  pe  voturile  catolicilor,  urmează  că  ei  dispun 
de  o  mare  putere  politică. 

Alegerile  s’au  făcut,  şi  în  convingerea  tuturor  a  fost  că,  dacă 
guvernul  a  putut  avea  majoritatea  în  alegeri,  a  fost  datorit  numai 
voturilor  catolice.  Intr’adevăr,  din  508  colegii,  ei  au  mers  la  vot 


în  330  şi  au  asigurat  izbânda  multora. 

Îndată  după  alegeri  au  început  discuţiunile  asupra  părţii  pe 
care  au  avut-o  catolicii  în  alegeri.  Organul  Vaticanului,  Osserva- 
tore  romano,  a  declarat  că  228  de  deputaţi  liberali  se  învoiseră 
să  primească  programul  catolic.  In  schimbul  voturilor  alegătorilor 
catolici. 

Puţin  după  aceea,  contele  Oentiloni,  prezidentul  Uniunii  elec¬ 
torale  catolice  italiane,  a  declarat  unui  ziarist  că  voturile  catolice 
au  hotărît  alegerea  a  230  de  deputaţi  din  diferite  partide. 

Mare  scandal  cu  această  declaraţiune.  Nimenea  nu  voia  să 
se  creadă  despre  el  că  a  fost  ales  cu  voturi  de  împrumut  şi  cu 
obligaţiunea  de  a  susţinea  programul  altui  partid.  Deci  au  început 
a  ploua  desminţirile  şi  protestările,  umplând  coloanele  marilor 
z  are.  Căci  ce  însenină  declaraţiunea  contelui  Oentiloni,  dacă  eră 
adevărată?  Că  întregul  Parlament  e  în  mâna  partidului  catolic. 

Cel  întâi  care  eră  să  se  simtă  strâmtorat  de  această  decla¬ 


raţiune  eră  guvernul,  pentrucă  îndată  i  s’ar  fi  aruncat  ponosul  că 
e  guvern  clerical.  Deci  organl  guvernamental  Popolo  romano  a 
desminţit  declaraţiunea  contelui  Oentiloni. 

De  fapt  însă  nu  s’a  dovedit  că  afirmaţiunea  lui  Gentiloni 
n’ar  fi  adevărată,  ci  numai  că  faptul  ar  fi  puţin  deosebit:  Cato¬ 
licii  nu  şi-au  încheiat  învoiala  de  a-şi  da  voturile  altora  cu  gu¬ 
vernul  însuşi,  ci  au  fost  învoiri  izolate  cu  diferiţii  candidaţi  care 
vedeau  că  au  nevoie  de  ajutor.  In  unele  cazuri  au  fost  ajutaţi 
candidaţi  antiguvernamentali,  în  altele  «candidatul  guvernului  a  fost 
sprijinit  de  noi,  zice  contele  Oentiloni,  fiindcă  se  făcea  în  condi- 
ţiunile  de  a  fi  sprijinit !»  Cu  alte  cuvinte,  catolicii  au  susţinut 
candidaţi  de  opiniuni  diferite,  cu  eondiţiunea  numai  ca  ei  să  nu 
combată  partidul  Bisericii.  Şi  dacă  toţi  aceşti  candidaţi  au  primit 
învoiala  care  li  se  oferise,  ar  urmă  că  230  de  deputaţi  din  Ca¬ 


mera  italiană  ar  fi  legaţi  faţă  de  catolici. 

Cum  vedem,  după  această  declaraţiune,  chestiunea  se  gă¬ 
seşte  schimbată  numai  in  ceeace  priveşte  rânduirea  materiei,  în 
fond  însă  e  acelaş  lucru :  catolicii  şi-au  dat  voturile  altor  partide. 


Se  pricepe  emoţiunea  pe  care  au  trebuit  s’o  producă  aceste 
desvăluiri.  Partidul  catolic,  ieri  încă  vrăjmaş  jurat  al  unităţii  ita¬ 
liene,  ba  încă  o  parte  dintrânsul  făgăduind  regatului  dreptul  de 
a-şi  face  Roma  capitală,  partidul  catolic  să  ajungă  dintr'odată 


diriguitorul  politicei  italiene! 

Fără  îndoială,  acum,  la  început,  va  fi  numai  discuţiune  con¬ 
tradictorie  pe  această  temă.  Mai  târziu  se  va  vedea  dacă  diferiţii 


deputaţi  sunt  în  atârnare  faţă  de  catolici.  Căci  dacă  ei  au  primit 
programul  catolic,  se  înţelege  că,  ori  de  câteori  vor  fi  în  joc  inte¬ 


rese  catolice,  nu  vor  ieşi  din  litera  lui.  Vor  veni  chestiuni,  cu 


interese  catolice  în  joc,  şi  se  va  vedea  atitudinea  Parlamentului. 

S’au  aşteptat  explicaţiunile  Vaticanului.  Ele  au  venit,  dar 
ocolesc  chestiunea.  Prin  ele  Vaticanul  îşi  afirmă  din  nou  punctul 
său  de  vedere,  că  ceice-şi  zic  catolici  nu  trebuie  să  intre  în  vieaţa 
politică  a  regatului.  Contele  Oentiloni  e  combătut  în  calitatea  sa 
de  prezident  al  unei  alcătuiri  catolice  politice,  iar  afirmaţiunea 


39* 


lui  despre  pactul  cu  celelalte  Dartide  e  lăsată  la  o  parte.  Se  spune 
numai  că  contele  şi-a  arătat  părerile  lui  personale,  şi  atât.  In  rea¬ 
litate  şi  Vaticanul  a  afirmat  mai  înainte  ceeace  contele  Genti¬ 
lom  a  spus  mai  târziu.  Prin  Observatore  romano  Vaticanul  a 
afirmat  că  228  de  deputaţi  au  fost  aleşi  prin  voturile  catolicilor, 
iar  Gentiloni  a  spus  cu  doi  mai  mult...  230. 

II. 

Dar  de  ce  Vaticanul  se  opune  la  constituirea  unui  partid 
catolic? 

Iată  de  ce: 

Noul  partid  care  e  pe  punctul  de  a  se  constitui,  e  un  partid 
italian,  partid  patriotic,  care  vrea  să  lucreze  la  înflorirea  şi  înăl¬ 
ţarea  Italiei.  Catolicii  leagă  în  sufletul  lor  aceste  două  senti¬ 
mente:  al  alipirii  strânse  cătră  Biserică  şi  al  iubirii  vii  cătră  ţară. 

Oficialitatea  catolică  se  găseşte  prinsă  însă  în  altă  stare. 
Guvernul  italian  a  ocupat  statul  papal  şi  şi-a  făcut  rezidenţă  a 
sa  din  oraşul  Roma,  vechea  rezidenţă  a  Papilor.  De  atunci, 
Statul  italian  şi  Vaticanul  se  găsesc  în  neîncetată  opoziţiune,  şi 
cine  e  bun  catolic,  are  aierul  că  e  contra  statului  italian,  deci 
rău  patriot.  Papilor  totdeauna  li  s’a  adus  acuzaţiunea  de  vrăj¬ 
maşi  ai  Italiei,  fiindcă  cer  desmembrarea  regatului.  Ei  vor  ca  o 
parte  din  Roma  să  fie  sub  propria  lor  dominaţiune,  fără  ame¬ 
stecul  de  nici  un  fel  al  statului  italian.  Şi  pretenţiunea  aceasta 
merge  atât  de  departe,  că  Vaticanul  nu  admite  în  interiorul  său 
nici  o  emblemă  a  statului  italian.  Când  împăratul  Wilhelm  al 
Germaniei  a  venit  să  viziteze  pe  regele  Italiei  în  Roma,  şi  apoi 
pe  Papă  în  Vatican,  a  trebuit  să-şi  aducă  propriile  lui  trăsuri 
dela  Berlin,  fiindcă  n’ar  fi  putut  intra  în  Vatican  cu  trăsurile  re¬ 
gelui  Italiei. 

La  diferitele  congrese  catolice,  care  se  ţin  afară  din  Italia, 
se  afirmă  mai  totdeauna  dreptul  de  putere  pământească  pe  care 
îl  are  Papa  şi  se  cere  restabilirea  puterii  temporale.  Iar  aceasta 
înseamnă  predarea  Romei  în  manile  Papilor  şi  retragerea  regelui 
Italiei  din  Cetatea  eternă. 

Pretenţiunile  acestea  sunt  sprijinite  mai  mult  în  străinătate. 
Dar  constituirea  unui  partid  italian  catolic  înseamnă  recunoa¬ 
şterea  actualei  stări  de  lucruri  şi  deci  înlăturarea  pretenţiunilor 
Vaticanului  de  a  i  se  restabili  puterea  temporală.  Prin  urmare 
existenţa  unui  asemenea  partid  ar  aduce  frecări  şi  neînţelegeri 
chiar  în  sinul  catolicismului.  Catolicii  italieni  ar  vrea  una,  ceilalţi 
din  străinătate  ar  vrea  alta. 

Acesta  însă  ar  fi  un  germene  de  discordii  şi  supărări,  al 
căror  rezultat  nu  se  poate  prevedea,  şi  de  aceea  Vaticanul,  care 

înţelege  cum  stau  lucrurile,  lucrează  din  vreme  pentru  a  împie¬ 
decă  constituirea  unui  astfel  de  partid. 

Altfel  nu  se  explică  de  ce  Papa  permite  în  Germania  ceeace 
nu  permite  în  Italia.  Căci  în  Germania  există  un  puternic  partid 
catolic,  care  apără  totdeauna  cu  tărie  drepturile  Bisericii.  Dacă 
acelaş  lucru  nu  e  permis  în  Italia,  e  din  cauza  atitudinii  de  buni 
patrioţi  a  catolicilor. 

Evoluţiunea  lucrurilor  însă  e  grea  de  modificat  prin  măsuri 
de  cabinet.  In  Italia  ele  merg  spre  constituirea  unui  mare  partid 
catolic  care  a  şi  apărut  la  orizont.  întărirea  lui  n’o  va  putea  îm¬ 
piedecă  nimenea,  şi  de  aceea  mai  înţelept  ar  fi  să  calculezi  vii¬ 
torul  ţinând  socoteală  şi  de  noul  factor. 

III. 

Curând  dupăce  s’a  terminat  cu  alegerile,  a  urmat  un  fapt 
de  o  mare  însemnătate,  prin  care  se  dovedeşte  că  Vaticanul  în¬ 
ţelege  noua  stare  de  lucruri,  vede  că  mersul  lor  nu  se  poate 
opri  şi  deci  caută  să-şi  modifice  frontul  pretenţiunilor. 

De  când  au  intrat  armatele  italiene  în  Roma,  la  1870,  şi 
Papa  Piu  IX  şi  Leon  XIII  şi  actualul  Piu  X  nu  au  cedat  nimic 
din  pretenţiunea  de  a  avea  Roma  drept  rezidenţă  a  lor  şi  în 
deplina  suveranitate  a  capilor  Bisericii  romano-catolice.  A  venit 
însă  momentul  actual,  cu  intrarea  în  scenă  a  masselor  catolice, 
care  doresc  să  se  constitue  în  partid.  Şi  dorinţa  aceasta  şi  exi¬ 
stenţa  unui  partid  catolic  atinge  direct  chestiunea  puterii  tempo¬ 
rale  a  Papilor,  lată  deci  intrând  în  arenă  un  factor  nou,  cum  am 
văzut,  şi  trebuind  să  se  ţie  seamă  de  dânsul  în  ceeace  priveşte 
regularea  viitorului. 

Ei  bine,  s’a  şi  ţinut  seamă,  şi  pe  cât  se  pare,  prin  el  s’a 
produs  faptul  însemnat  de  care  am  pomenit  mai  înainte,  marea 
schimbare  operată  în  pretenţiunile  de  până  acum  ale  Papilor  de 
a-şi  avea  Roma  capitală  şi  sub  suveranitatea  lor. 

Abia  câteva  săptămâni  după  alegeri,  pela  sfârşitul  lunii  Noern- 
vrie,  se  ţinea  în  Milan  o  adunare,  prin  care  trebuiau  să  se  în¬ 
cheie  sărbătorile  ţinute  în  tot  cursul  acestui  an  în  onoarea  lui 
Constantin  cel  Mare  şi  în  amintirea  evenimentului  libertăţii  acor¬ 
date  Bisericii  prin  decretul  din  anul  313  din  Milan. 

Această  adunare  a  trebuit  să  însemne  şi  o  dată  însemnată 
în  istoria  catolicismului. 

Ea  a  fost  deschisă  printr’un  discurs  al  arhiepiscopului  de 
Udine,  care  e  de  o  importanţă  excepţională,  fiindcă  arată  noua 
orientare  politică  a  catolicismului  italian.  E  o  manifestare  care 
merită  atenţiunea  noastră  în  cel  mai  înalt  grad. 

Arhiepiscopul  de  Udine,  Monseniorul  Rossi,  a  vorbit  înaintea 
publicului  despre  situaţiunea  Sfântului  Scaun  în  Roma  şi  s’a 
pronunţat  pentru  desfiinţarea  puterii  temporale  a  Papilor,  adop- 
tânduse,  în  schimb,  altă  formulă  de  garantare  a  situaţiunii  lor. 
El  a  declarat  că,  dacă  în  alte  timpuri  puterea  temporală  a  avut 
rolul  de  a  garantă  libertatea  Papii,  restabilirea  ei  nu  mai  este 
posibilă  în  condiţiunile  de  azi  ale  societăţii.  De  acî  ar  urmă,  deci, 
să  se  caute  alte  soluţiuni. 

Guvernul  italian  punând  stăpânire  pe  Roma,  a  căutat  să  nu 
jignească  sentimentul  catolicilor.  El  a  arătat  cea  mai  mare  dife¬ 
renţă  cătră  Papă,  a  votat  o  lege  pentru  garantarea  situaţiunii  lui, 
numită  legea  garanţiilor  (la  legge  delle  guarentigie),  prin  care  e 
trecută  în  budgetul  statului  o  sumă  corespondentă  cu  cea  pe 
care  o  întrebuinţa  Vaticanul  pentru  trebuinţele  sale  mai  nainte 
de  ocupaţiunea  italiană. 

Catolicilor  însă  totdeauna  li  sa  părut  că,  de  fapt,  legea 
aceasta  nu  e  nici  o  garanţie  pentru  Vatican.  Căci  menţinerea  sau 
desfiinţarea  ei  nu  atârnă  decât  de  bunul  plac  al  guvernului  ita¬ 
lian.  In  ziua  în  care  va  voi  s’o  desfiinţeze  o  va  desfiinţa,  fără 
ca  cineva  să  mai  poată  obligă  statul  la  respectarea  garanţiilor 
date  mai  înainte. 

Monseniorul  Rossi,  declarând  că  puterea  temporală  azi  nu 
mai  poate  fi  statornicită  din  nou,  a  spus  că  legea  garanţiilor 
poate  fi  primită  de  Vatican,  dar  să  fie  scoasă  de  sub  unica  au¬ 
toritate  a  statului  Italian.  El  a  cerut  internaţionalizarea  legii  ga¬ 
ranţiilor.  Toate  puterile  să-şi  puie  pecetea  lor  asupra  acestei  legi, 
şi  astfel  să  fie  scoasă  de  sub  singura  autoritate  a  Italiei,  iar 
Papa  să  nu  se  găsească  sub  dependenţa  materială  a  ei. 

Opt  zile  după  discursul  monseniorului  Rossi,  contele  Della 
Torre,  prezidentul  Uniunii  catolice  poporale,  a  susţinut  ace¬ 
leaşi  idei. 

Prin  urmare  avem  a  tace  cu  o  întreagă  schimbare  a  situa¬ 
ţiunii  de  mai  înainte.  Starea  veche  se  socoteşte  cu  neputinţă  de 
susţinut  mai  departe  şi  se  caută  o  formulă  nouă  de  deslegare  a 
greutăţilor  prin  care  Papa  să  nu  se  afle  sub  călcâiul  statului  ita¬ 
lian.  Vaticanul  şi  acum  impută  guvernului  că  el  chiar  în  starea 
de  acum  nu  respectă  artico  ele  din  legea  garanţiilor.  De  exemplu, 
supunerea  numirii  episcopilor  la  aşa  numitul  ex equatur  regal, 
adecă  la  decretul  prin  care  episcopii  sunt  recunoscuţi  ca  atare 
şi  li  se  acordă  situaţiunea  materială  corăspunzătoare,  se  soco¬ 
teşte  ca  o  vătămare  a  numirii  făcute  de  Papă.  Dacă  guvernul 
nu  dă  noului  episcop  libera  folosire  a  palatului  episcopal  şi  mij¬ 
loacele  materiale  corăspunzătoare  (cazul  s’a  întâmplat  de  curând 
cu  arhiepiscopul  de  Genova),  ce  episcop  mai  poate  fi  acela? 

Deci  Papii  îi  trebuie  să  aibă  de  a  face  nu  numai  cu  Italia  în 
ceeace  priveşte  aplicarea  legii,  el  vrea  o  situaţiune  nouă,  în  care 
să  intre  şi  controlul  puterilor  catolice  şi  dreptul  lor  de  a-şi  spune 
cuvântul  privitor  la  libertatea  Capului  Bisericii  în  exerciţiul  func¬ 
ţiunii  sale. 

Părerea  aceasta  a  arhiepiscopului  de  Udine  nu  e  nouă.  Băr¬ 
baţi  însemnaţi  din  Biserica  romano-cafolică  au  văzut  de  mult 
imposibilitatea  restabilirii  puterii  temporale  a  Papii  şi  au  propus 
soluţiunea  de  care  ne  ocupăm,  ca  una  din  cele  mai  potrivite. 
Dar  ceeace  e  nou  şi  cu  totul  neaşteptat  e  atitudinea  de  acum 
a  Vaticanului.  El,  care  totdeauna  a  înlăturat  orice  proiect,  ca 


neîndestulător,  de  astădată  se  împacă  cu  soluţiunea  arhiepisco¬ 
pului  de  Udine. 

Un  fapt  trebuie  să  se  ştie:  Când  un  arhiepiscop  apare  în 
public  cu  o  declaraţiune  atât  de  importantă,  n’o  face  el  fără  a 
se  înţelege  de  mai  înainte  cu  Vaticanul.  Cele  spuse  de  Monseniorul 
Rossi  au  fost,  fără  îndoială,  mai  întâi  aprobate  de  Papă.  De 
altfel  se  ştie  că  acest  arhiepiscop  e  un  prieten  personal  al  lui 
Piu  X,  precum  şi  că  el  a  fost  primit  la  Vatican  câteva  zile  mai 
nainte  de  a-şi  ţinea  discursul  din  Mtlan.  Deci  pasul  lui  a  fost 
un  pas  studiat  şi  pus  la  cale. 


Acest  discurs  a  avut  un  răsunet  colosal  şi  a  produs  cea 
mai  mare  impresiune  atât  în  Italia  cât  şi  în  străinătate.  Au  în¬ 
ceput  pretutindenea  comentariile  într’o  măsură  aşa  de  largă,  încât 
Osservatore  romano ,  organul  Vaticanului,  s’a  simţit  dator  să  in- 
tervie  cu  lămuriri,  pentru  a  le  micşoră  gravitatea.  El  a  declarat 
că  părerile  emise  sunt  mai  mult  un  studiu  imparţial  şi  senin  al 
problemei  pontificale,  decât  un  program  propriu  z  s,  şi  a  adăugat 
că-şi  rezervă  dreptul  de  a  lămuri  proporţiunea  şi  însemnătatea 
discursurilor  din  Milan. 


Dar  orice  rezerve  se  vor  aduce  din  partea  organului  oficial, 
ele  nu  vor  putea  modifică  faptul  anunţat  de  arhiepiscopul  de 
Udine  şi  de  contele  Della  Torre.  Despre  cel  dintâi  am  spus  că 


na  putut  lucră  fără  permisiunea  Papii,  iar  despre  cel  din  urmă 
trebuie  să  spunem,  ele  asemenea,  eă  şi  el  e  una  din  persoanele 
care  se  bucură  de  încrederea  Vaticanului,  şi  deci  nici  discursul 


Iui  n’a  fost  pronunţat  fără  aprobarea  prealabilă  a  lui  Piu  X,  prin 
autoritatea  căruia  a  şi  fost  suit  ia  prezidenţa  Uniunii  catolice 


populare. 


Deci  rezervele  pe  care  le  va  aduce  Osservatore  romano  vor 
atenua  comentariile,  dar  nu  vor  modifică  nimic  din  substanţa 
discursurilor  din  Milan.  Cuvintele  arhiepiscopului  Rossi  şi  ale 
contelui  Della  Torre  sunt  nimic  mai  puţin  decât  discursuri  ofi¬ 


ciale  în  care  vorbeşte  însuşi  Vaticanul. 

Rămânând  acesta  un  fapt  stabilit,  se  naşte  acum  întrebarea: 
ce  a  putut  urmări  Vaticanul  autorizând  manifestaţiunea  dela 
Milan  şi  permiţând  arhiepiscopului  de  Udine  să  propuie  o  solu- 
ţiune  a  chestiunii  romane  deosebită  de  cea  a  puterii  temporale, 
iar  contelui  Della  Torre  de  a  accentua  încă  părăsirea  vechilor 
pretenţiuni  ? 

Unii  spun  că  Vaticanul  a  vrut  numai  să  încerce  terenul. 
Dând  drumul  ideilor  emise  de  arhiepiscopul  Rossi,  scopul  lui  ar 
fi  fost  să  vadă  cum  vor  fi  primite  acestea  în  lume.  Căci  recu¬ 
noscând  imposibilitatea  unei  restaurări  a  puterii  temporale,  sub 
o  formă  oarecare,  pe  de  altă  parte  doritor  de  a-şi  regulă  defi¬ 
nitiv  situaţiunea  faţă  de  Italia  şi  de  celelalte  puteri,  Vaticanul  a 
vrut  să  arate  că  el  eră  dispus  să  primească  o  nouă  organizare 
juridică,  cu  condiţiune  ca,  de  data  asta,  ea  să  primească  o  sanc¬ 
ţiune  internaţională. 

Dacă  părerea  aceasta  e  adevărată,  urmează  că  Vaticanul  îşi 
părăseşte  vechile  lui  pretenţiuni  de  a  i  se  cedă  Roma  şi  că 
într’adevăr  încearcă  să  vadă  cum  va  fi  primit  un  nou  aran¬ 
jament. 

Alţii  sunt  de  părere  că  cele  vorbite  la  Milan  ţinteau  aiurea. 
Scopul  ar  fi  fost  să  se  uşureze  acţiunea  politică  şi  parlamentară 
a  catolicilor. 

Până  acuma,  oamenii  politici  catolici  din  Italia  aveau  ca  o 
mare  greutate  legată  de  picioarele  lor  şi  care  le  împiedecă  liber¬ 
tatea  mişcărilor.  Trebuind,  mai  mult  sau  mai  puţin,  să  susţie  preten- 
ţiunile  Vaticanului,  erau  datori  sa  aibă  în  programul  lor  şi  re- 
statornieirea  puterii  temporale  a  Papilor.  Acest  punct  însă  împie¬ 
decă  activitatea  normală  a  catolicilor  pe  terenul  politic.  Căci 
dacă  un  catolic  făcea  declaraţiuni  de  patriotism,  îndată  i  se 
obiectă  din  tabăra  liberală  şi  anticlericală :  «Cum  şi  cu  ce  drept 
te  numeşti  patriot,  când  tu  urmăreşti  dismembrarea  unităţii  ita¬ 
liene?» 


In  congresul  dela  Milan,  contele  Della  Torre  a  răspuns  in¬ 
direct  acestei  imputări,  afirmând  în  chipul  cel  mai  hotărît  că  ei, 
catolicii,  sunt  supuşi  credincioşi  şi  leali  ai  statului  itaiian  şi  că 
sunt  devotaţi  cu  toată  inima  instituţiumlor  regatului.  Deci  dis¬ 
cursul  lui  înseamnă  alipirea  totală  a  catolicilor  italieni  de  mo¬ 
narhia  italiană,  alipire  care  nu  se  putea  săvârşi  decât  printr’o 
arimire  sinceră  şi  întreagă  a  stării  de  lucruri  actuale,  adecă  uni¬ 
tatea  italiană  cu  Roma  drept  capitală,  întocmai  aşa  precum  unii 
catolici  din  Francia  primiau  sincer  instituţiunile  republicane. 


Prin  urmare,  scoţând  din  programul  catolic  restabilirea  pu¬ 
terii  temporale  a  Papilor  şi  primind  starea  de  lucruri  aşa  cum 
este,  partidul  catolic  căpătă  o  mare  libertate  de  acţiune.  EI  nu 


561 


mai  apare  ca  duşman  al  statului  şi  nu  se  mai  poate  izbi  de 
această  obiecţiune.  Deci  afirmaţiunea  noului  crez  politic  a!  cato 
licismului  italian  ar  stă  în  legătură  cu  proaspăta  intrare  a  cato¬ 
licilor  pe  arena  politică. 

Chestiunea  este  acum:  Aprobă  Vaticanul  această  alipire  a 
catolicilor  italieni  de  dinastia  de  Savoia,  aşa  precum  s’a  anunţat 
oficial  la  Milan,  în  deosebire  de  întreaga  tradiţiune  din  trecut? 
Nu  e  de  crezut  că-i  va  desaprobâ  şi  nimenea  nu  crede  că  ex¬ 
plicările  promise  de  Osservatore  romano  vor  însemnă  desapro- 
parea  acestei  alipiri.  Atunci  urmează  că  toate  rezervele  pe  care 
organul  oficial  al  Vaticanului  le- ar  putea  face,  declarând  că  Papa 
nu  renunţă  la  drepturile  sale  teritoriale,  şi  că-şi  păstrează  nea¬ 
tinse  vechile  sale  pretenţiuni,  îşi  pierd  foarte  mult  din  însemnă¬ 
tate.  Poate  că  nu  e  renunţare  formală,  renunţare  care  ar  fi 
contrară  tuturor  tradiţiunilor  papalităţii,  dar  cel  puţin  e  o  pără¬ 
sire  implicită  a  pretenţiuni  lor  de  altădată,  ceiace,  din  punct  de 
vedere  practic,  e  acelaş  lucru. 

Acum,  fie  că  e  adevărată  prima  părere  (emiterea  ideii  de 
renunţare  la  domnia  temporală  pentru  a  pipăi  terenul),  fie  că  e 
adevărată  a  doua  (scoaterea  din  program  a  puterii  temporale 
pentru  a  uşura  poziţiunea  partidului  catolic),  în  fond  e  vorba 
tot  de  ştergerea  pretenţiunii  Papiior  de  a  fi  reîntronaţi  în  Roma 
ca  domni  pământeşti. 

Acesta  e  marele  fapt  nou  petrecut  şi  care  merită  toată  aten¬ 
ţiunea  celorce  studiază  mersul  politicei  catolice.  E  un  pas  nou 
în  ceeace  priveşte  istoria  relaţiunilor  dintre  Vatican  şi  Quirinal. 
Papalitatea  îşi  accentuiază  astfel  apropierea  ei  de  monarhia 
italiană. 

Cu  puţine  luni  de  zile  în  urmă,  am  văzut  desfiinţarea  lui 
non  expedit ,  prin  permiterea  catolicilor  de  a  merge  ia  vot.  Astăzi 
vedem  părăsirea  ideii  de  putere  temporală.  Şi  ceeace  e  mai  extra¬ 
ordinar,  este  că  o  evoluţiune  atât  de  caracteristică  se  îndeplineşte 
sub  un  Papă  cunoscut  prin  intransigenţa  sa  în  materie  de  doc¬ 
trină.  Piu  X  a  dus  o  campanie  viguroasă  contra  modernismului, 
în  schimb  e  mai  larg,  mai  împăciuitor,  mai  îndrăzneţ  decât  toţi 
predecesorii  săi  în  chestiune  de  concesiuni  politice. 

IV. 

Dacă  ne  întrebăm  acum  despre  posibilitatea  acestei  solii  • 
ţiuni,  trebuie  să  ne  arătăm  sceptici.  A  admite  internaţionalizarea 
legii  garanţiilor,  ar  însemnă  ca  Italia  să  recunoască  şi  să  pri¬ 
mească  pe  teri  torul  său  influenţe  străine.  Niciodată  guvernul 
italian  nu  va  admite  ca  nişte  puteri  străine  să  aibă  dreptul  a  se 
amestecă  în  chestiuni  cari  se  petrec  pe  teritorul  ei.  Ar  fi  micşo¬ 
rarea  propriei  sale  suveranităţi. 


562 


Cu  toate  acestea  discursul  Monseniorului  Rossi  rămâne  un 
fapt  care  nu-şi  pierde  prin  nimic  însemnătatea  lui,  pentrucă  el 
arată  că,  în  sfârşit,  Vaticanul  se  împacă  cu  actuala  stare  de  lu¬ 
cruri  şi  se  acomodează  cu  unitatea  italiană,  concesiune  pe  care 
nimenea  n’ar  fi  socotit-o  cu  putinţă. 


Făcând  aceasta,  Vaticanul  a  dat  probă  de  înţelepciune,  fiindcă 
a  dovedit  că  înţelege  cursul  vremii  şi  că  ştie  că  unitatea  italiană 
odată  încheiată,  nu  se  mai  poate  desface  de  dorul  împăcării  cu 
Papa.  Pe  de  altă  parte,  pasul  Vaticanului  e  o  concesiune  cătră 
spiritul  naţional,  realitate  de  care  politica  dovedeşte  că  vrea  să 
ţie  seamă,  fiindcă  a  înţeles  că  nu  se  poate  înlătură. 


Dar  dacă  soluţiunea  cu  internaţionalizarea  legii  garanţiilor 
nu  e  posibilă  şi  dacă  Vaticanul  dovedeşte  că  înţelege  cum 
stau  lucrurile,  de  ce  nu  a  înţeles  şi  această  neputinţă  şi  de  ce 
propune  soluţiuni  pe  care  statul  italian  în  nici  un  caz  nu  le 
poate  primi? 


Adevărul  e  că,  chiar  dacă  realizarea  acestei  soluţiuni  nu  e 
cu  putinţă,  tot  e  un  câştig  faptul  că  pretenţiunile  de  restabilire 
a  puterii  temporale  sunt  desfiinţate.  Cel  puţin  s’a  uşurat  pozi- 
ţiunea  oamenilor  politici  catolici,  cum  am  văzut,  şi  se  pot  arunca 
mai  hotărîţi  în  lupte  viitoare. 


In  chestiunea  aceasta  noi  avem  dinainte  doi  factori,  care 
trebuiau  să  ajungă  la  o  lămurire  a  poziţiunilor  lor.  De  o  parte 
e  partidul  catolic  care,  ca  şi  în  alte  ţări,  vrea  să  fie  un  partid 


naţional  şi  ca  atare  doritor  de  a-şi  arăta  patriotismul  şi  a  se 
pune  strict  pe  terenul  constituţional  şi  dinastic ;  iar  de  altă  parte 
Vaticanul,  care  e  o  putere  internaţională  şi  cosmopolită.  Pentru 


dânsul  ar  fi  un  pericol  să  se  naţionalizeze, 


căci  şi-ar  limită  in¬ 


fluenţa  universală.  El  trebuie  să  facă  bine  deosebire  între  pozi- 


ţiunea  sa  şi  cea  a  partidului  catolic.  Acest  partid  poate  să  se 
alipească  la  monarhia  italiană,  papalitatea  insă  nu  poate,  fără  a-şi 
compromite  serios  prestigiul  şi  influenţa  sa  în  lume. 


«In  timpurile  de  naţionalism  acut,  prin  care  trecem,  împă¬ 
carea  între  Vatican  şi  Quirinal,  oricare  ar  fi  forma  sub  care  s’ar 
îndeplini,  n’ar  putea  decât  să  provoace  neîncrederea  şi  resenti¬ 
mentele  legitime  ale  catolicilor  străini.  Asta  ar  fi  pentru  papali¬ 
tate  un  adevărat  dezastru  moral.» 


Deci  aceşti  doi  factori  trebuiau  să-şi  ia  fiecare  poziţiunea 
lui  pentru  a  lucră  în  libertate,  şi  iată  că  şi-au  !uat-o.  Partidul 
catolic  rămâne  să  poată  lucră  în  serios  pe  terenul  naţional.  Pa¬ 
palitatea  a  rămas  cu  o  formulă  modificată  —  formula  dreptului 
de  suveranitate  în  Roma  —  în  realitate  îşi  va  continuă  acelaş 
trai  ca  şi  în  trecut,  adecă  va  rămânea  o  putere  internaţională. 

O  împăcare  oarecare  între  Vatican  şi  Qmrinal  nu  se  ştie 
cât  ar  putea  dura  şi  nu  se  ştie  la  ce  inconveniente  ar  putea  da 
naştere.  Ambele  puteri  însă,  şi  Vaticanul  şi  Quirinalul,  merg 
foarte  bine  cu  starea  de  ignorare  actuală  în  care  trăiesc,  şi  deci 
n’au  motive  de  ce  s’o  schimbe. 

La  început,  fireşte,  a  fost  încordare  între  ambele  părţi.  Lumea 
însă  s’a  deprins  cu  sistemul  acesta,  şi  astăzi  nimenea  nu  se  mai 
simte  încurcat  de  el.  Un  diplomat  îl  definea  nu  de  mult  în  chipul 
următor:  Acordul  moral  sub  chipul  antagonismului  oficial..1 

Prin  urmare  cele  vechi  vor  rămânea  ca  şi  în  trecut.  Schim¬ 
barea  este  numai  în  intrarea  elementului  catolic  în  vieaţa  poli¬ 
tică  naţională  a  Italiei,  schimbare  mare  însă  şi  care  necesită  mo¬ 
dificări  de  formule  şi  din  partea  Vaticanului.  Modificarea  însă 
e  pur  teoretică,  şi  de  aceea  lucrurile  vor  rămânea  precum  sunt 
în  raporturile  dintre  Vatican  şi  Quirinal. 

Arhim.  L  Scrib  an. 


CALENDARUL  ARHIDIECEZAN  PE  ANUL  1914. 

Primind  Calendarul  arhidiecezan  pe  anul  1914,  în  cele  ur¬ 
mătoare  îmi  permit  a  face  câteva  observări  cu  privire  la  cuprinsul  Iui. 

1.  Sinaxariul  La  24  Noemvrie  vedem  induşi  P.  Clement 
şi  Petru-,  iar  la  25.  S.  Mţă  Ecaterina^,  ca  şi  în  Liturgierul  tipărit 
tot  în  Tipografia  arhidiecezană  din  Sibiiu  la  anul  1902.  Indu¬ 
cerea  aceasta  e  greşită,  căci  în  Mineiul  tipărit  de  fericitul  Şaguna 
şi  în  Mineiul  din  Bucureşti,  la  24  Noemvrie  este  indusă  S.  M. 
Ecaterina,  iar  la  25  Noemvrie  P.  Clem.  şi  Petru.  Deci  Sinaxariul 
trebuie  revizuit  după  Minee. 

2.  Sărbătorile.  Intre  sărbătorile  tipărite  cu  roşu  şi  provăzute 
cu  cruce  roşie  inclamată,  ori  şi  fără  astfel  de  cruce,  vedem  şi  de 
acelea,  cari  nu  aparţin  nici  sărbătorilor  domneşti  şi  nici  sărbăto¬ 
rilor  Sfinţilor  cu  priveghiere  şi  Poiieleu.  Aşa  la  7  Ianuarie:  Sob. 
S.  Ioan  Botezătorul  şi  la  9  Martie:  SS.  40  Mucenici  din  S.  (Ti- 
picon  de  metr.  Silvestru  ai  Bucovinei,  Cernăuţi  1883),  la  cari  s’a 
mai  adaus  şi  ziua  a  3.  dela  Paşti  şi  dela  Rusalii,  cari  încă  nu  sunt 
sărbători  legate.  Prin  tipărirea  acestor  zile  cu  roşu  numai  se  spo¬ 
resc  sărbătorile,  şi  aşa  destul  de  multe,  fără  nici  o  trebuinţă,  ba 


'  Ci  hi  t  după  Journal  de  O  etuve  (16  Dec.  1913),  de  unde  luăm  aceste  dale  şi  in- 
formaţiuni. 

chiar  spre  paguba  materială  a  poporului,  şi  aşa  foarte  aplicat  spre 
nelucrare.  —  Deci  ar  fi  de  dorit,  ca  aceste  zile  să  se  tipărească 
numai  cu  negru  şi  să  fie  provăzute  numai  cu  o  cruce  neagră. 

3.  Duminecile.  In  anul  acesta  (1914)  căzând  serbarea  SS. 
Ap.  Petru  şi  Pavel,  a  S.  Pr.  ilie  şi  a  S.  M.  M.  Demetriu  pe  zi 
de  Duminecă,  şi  apoi  Intimpinarea  Dlui  în  Dumineca  Fiiului  ră¬ 
tăcit,  nu  se  arată,  că  trebuie  să  se  cetească  şi  Evanghelia  acestor 
sărbători.  Spaţiu  ar  fi  destul,  dacă  la  indicarea  Evangheliei  Du¬ 
minecii  nu  s’ar  reproduce  începutul  Evangheliei  (Vezi  Triod. 
Sibiiu  1860). 

Cele  mai  multe  greşeli  se  fac  însă  la  indicarea  Evangheliilor 
dela  Dumineca  dinainte  de  înălţarea  S.  Cruci  până  la  Dumineca 
SS.  Strămoşi  comemoraţi  în  Decemvrie. 

Din  Tipicon  şi  din  Tabelele  Pascale  ştim,  că  cu  cât  cad 
Paştile  mai  târziu  (22  Martie — 25  Aprilie),  cu  atât  sunt  mai  pu¬ 
ţine  Dumineci  dela  Rusalii  până  la  I.  S.  Cruci,  dar  pentru  aceea 
în  periodul  acesta  Evangheliile  Duminecilor,  câte  încap,  se  cetesc 
în  ordine  chronologică  dupăcum  sunt  reproduse  în  Evanghelieriu. 
Nu  aşa  însă  Evangheliile  rămase  şi  cele  următoare  dela  Dumineca 
după  1.  S.  Cruci  până  la  Dumineca  SS.  Strămoşi,  căci  nu  incap 
toate  când  cad  Paştile  mai  târziu. 

Astfel  în  anul  1914,  din  Dumineca  1  după  Rusalii,  adecă  a 
Tuturor  Sfinţilor,  până  Ia  I.  S.  Cruci,  care  şi  ea  cade  în  anul 
acesta  pe  zi  de  Duminecă,  sunt  16  Dumineci.  In  anul  acesta  că¬ 
zând  însă  Dumineca  dinaintea  I.  S.  Cruci  la  7  Septemvrie,  adecă 
înainte  de  începutul  sărbării  (13  Septemvrie),  —  se  ceteşte  numai 
Evanghelia  din  Dumineca  înaintea  I.  S.  Cruci;  dar  în  Calendar  este 
indicată  şi  «Dumineca  15  după  Rusalii;,  ceeace  pe  unii  preoţi 
mai  puţin  cunoscători  de  Tipic  îi  poate  duce  în  eroare  să  caute 
Evanghelia  din  Dumineca  înaintea  I.  S.  Cruci  la  Dumineca  15  după 
Rusalii,  ori  să  cetească  şi  Evanghelia  acestei  Dumineci.  Şi  greşala 
aceasta  se  repetează  şi  la  Dumineca  următoare,  pe  care  cade  în 
anul  acesta  I.  S.  Cruci,  şi  apoi  la  Dumineca  Strămoşilor,  ce  în 
anul  acesta  cade  pe  14  Decemvrie. 

Compunătorul  calendarului  înşiră  toate  duminecile  de  după 
Rusalii  până  la  Dumineca  SS.  Strămoşi  în  şir  chronologic  fără 
privire  că  ordinea  cetirei  acelora  dela  dumineca  după  î.  Sf.  Cruci 
până  la  Dumineca  SS.  Strămoşi  la  unele  se  schimbă. 

Adevărat,  că  în  Calendar  numărul  şi  textul  Evangheliei  dela 
cutare  Evanghelist  este  corect  indicat  la  toate  Duminecile,  —  dar 
nu  la  toate  este  corect  indicat  şi  numărul  Duminecă  dela  Rusalii 
la  care  se  află  textul  acelei  Evanghelii, 

Aşa  d.  e.  la  21  Septemvrie  este  indicată  în  Calendar  « Du¬ 
mineca  17  după  Rusalii,  d  I.  S.  Cruci,  Evanghelia  1  Marcu,  cap 
8,  st.  34,  gl.  8,  v.  6.  <  Zis-a  Domnul,  celce  voeşte  să  vină  după 
mine —  Textuarea  aceasta  nu  e  completă,  căci  după  «Dumineca 
17  după  Rusalii»  trebuia  să  se  arete  şi  numărul  cu  textul  Evan¬ 
ghelii  dela  aceasta  Duminecă:  «Evanghelistul  Mateiu  cap  15  st. 
21 căci  căzând  Dumineca  După  I.  S.  Cruci  la  încheierea 
Sărbătoarei  (21  Septemvrie),  trebuie  să  se  cetească  şi  Evanghelia 
Duminecii  dela  rând.  Apoi  nu  înţeleg:  pentruce  se  intercalează 
numărul  glasului  şi  al  voscresnei  între  indicarea  Evanghelistului  şi 
citarea  începutului  Evangheliei,  şi  nu  se  pune  la  finea  acestei  citări, 
care  de  altcum  ar  putea  rămânea  şi  afară?  Astfel  în  cazul  concret 
textuarea  corectă  şi  simplă  ar  fi:  « Evanghelia  din  Dumineca  17 
după  Rusalii,  dela  Mateiu  cap  15,  st.  21  şi  Evanghelia  din  Du¬ 
mineca  după  I.  S.  Cruci,  dela  Marcu  cap  8,  st.  34  gl.  8,  v.  6  •>. 

Tot  aşa  de  simplu  şi  corect  s’ar  fi  putut  concipiâ  şi  rubrica 
tipiconală  din  Dumineca  următoare  (28  Septemvrie):  «Evanghelia 
din  Dumineca  18  după  Rusalii,  1  dela  Luca,  cap  5,  st.  1  gl.  1,  v.  7», 

precum  şi  cele  din  Dumineca  19  (5  Octomvrie),  24  (9),  25  (16) 

şi  26  (23  Noemvrie)  după  Rusalii,  a  căror  indicare  pentru  anul 
din  chestiune  de  altcum  e  corectă  şi  numai  stilizarea  e  nelogică. 

Nu  e  corectă  de  loc  însă  rubrica  tipiconală  din  cele  şapte 
Dumineci  următoare.  Aşa: 

La  12  Octomvrie  se  indică  :  Dumineca  20  după  Rusalii,  a 
SS.  Părinţi,  Evanghelia  4  dela  Luca,  cap  8,  st.  5»...  Din  indi¬ 
carea  aceasta  preotul  ar  putea  crede,  că  Evanghelia  SS.  Părinţi 
se  află  la  Dumineca  20  după  Rusalii  (a  3-a  dela  Luca  cap  7,  st. 

10),  ori  a  4-a  dela  Luca  cap  8,  st.  5  arătată  aci.  Lucrul  însă  nu 

stă  aşa  căci  dună  Sinaxariul  Evanghelieriului  din  Bucureşti  1895, 
Evanghelia  SS.  Părinţi  este  cea  din  Dumineca  7  după  Paşti,  dela 
Ioan  cap  17,  st.  1,  iar  Evanghelia  4  dela  Luca  cap  8,  st.  5  arătată 
aci,  nu  se  află  la  Dumineca  a  20  după  Rusalii,  cum  s’ar  putea 
deduce  din  Calendariu,  ci  la  Dumineca  21  d.  Rus.  Deci  textul  corect 
al  acestei  rubrici  tipiconale  în  Calendarul  pro  1914  ar  fi :  ■>  Evan- 


ghelia  din  Dumineca  21  după  Rusalii,  a  4-a  dela  Luca  cap  8,  st. 
5  şi  Evanghelia  SS.  Părinţi  din  Dumineca  7  după  Paşti,  dela 
loan  cap  17,  st.  1  >. 

Tot  aşa  stă  lucrul  şi  cu  Evangheliile  din  Duminecile  urmă¬ 
toare.  Astfel  în  Dumineca  dela  19  Oetomvrie,  Evanghelia  3  dela 
Luca  cap  7,  st.  11,  nu  se  află  la  Dumineca  21,  ci  la  Dumineca 
20.  -  La  Dumineca  din  26  Oetomvrie  pe  care  zi  cade  sărbă¬ 
toarea  S.  M.  M.  Demetriu,  nu  se  arată  şi  Evanghelia  Sfântului 
(dela  loan  cap  15,  st.  17),  iar  Evanghelia  6  dela  Luca  cap  8,  st. 
26,  nu  se  află  la  Dumineca  22,  ci  la  Dumineca  23.  -•  In  Dumi¬ 
neca  dela  2  Noemvrie  Evanghelia  5  dela  Luca  cap  16,  st.  19, 
nu  se  află  la  Dumineca  23,  ci  la  Dumineca  22.  -  In  Dumineca 
dela  30  Noemvrie,  Evanghelia  13  dela  Luca,  cap  18,  st.  18,  nu 
se  află  la  Dumineca  27,  ci  la  Dumineca  30.  —  In  Dumineca  dela 
7  Decemvrie,  Evanghelia  10  dela  Luca  cap  13  st.  10,  nu  se  află 
la  Dumineca  28,  ci  la  Dumineca  27.  --  In  fine  în  Dumineca  din 
14  Decemvrie,  pentru  anul  acesta,  din  întâmplare,  Evanghelia  Du- 
minecei  de  după  Rusalii  şi  Evanghelia  SS.  Strămoşi,  a  11  dela 
Luca,  cap  14,  st.  16,  este  aceiaşi,  dar  nu  se  află  la  Dumineca  29, 
ci  la  Dumineca  28  după  Rusalii 

Cu  privire  la  Evangheliile  Duminecilor  mai  observ,  că  Evan¬ 
ghelia  din  Dumineca  7  după  Paşti  —  a  SS.  Părinţi  —  este  co¬ 
rect  arătată;  nu  însă  aşa  Evanghelia  SS.  Părinţi,  ce  se  serbează 
în  luna  lui  Iulie.  —  Aici  Evanghelia  din  Dumineca  7  după  Rusalii 
(dela  Mateiu  cap  9,  st.  27)  nu  este  indicată,  iar  ca  Evanghelia  a 
SS.  Părinţi,  în  loc  de  Evanghelia  din  Dumineca  7  după  Paşti, 
cum  fixează  Sinaxariul  Evanghelieriului  din  Bucureşti  1895,  se 
arată  Evanghelia  dela  Mateiu  cap  5,  st.  14.  —  Adevărat,  că  cu 
privire  la  Evangheliile  SS.  Părinţi  din  cele  patru  Dumineci  fixate 
preste  an,  la  sfârşitul  Evanghelieriului  acesta,  după  care  poate 
s’a  luat  compunâtorul  Calendarului,  se  află  şi  o  notiţă  explicativă, 
dar  aceea  în  parte  contrazice  indicărilor  din  Sinaxariu  şi  aşa  nu 
poate  fi  luată  ca  normativă. 

Din  toate  acestea  tragem  concluziunea,  că  Duminecile  dela 
Dumineca  lut.  Sfinţilor  până  la  Dumineca  Strămoşilor ,  res¬ 
pective  până  la  Dumineca  Vam.  şi  Far.  (ca  şi  Duminecile  dela 
Paşti  până  la  Rusalii,  ori  şi  cele  din  Postul  mare),  nu  pentru 
aceea  sunt  nutnerizaie,  ca  să  se  ştie ,  că  dela  cutare  sărbătoare 

(Paşti,  Rusalii)  până  la  cutare  Duminecă  câte  Săptămâni  ori  Du¬ 
mineci  au  trecut ,  ci  pentruca  să  se  ştie ,  că  în  Dumineca  cu¬ 
tare ,  după  cum  cad  Paştile  mai  de  vreme  ori  mai  târziu,  în  pe¬ 
riodul  Octoihului:  dela  care  Duminecă  după  Rusalii  trebuie 
să  se  cetească  Evanghelia.  Deci  numerizarea  aceasta  a  Dumi¬ 
necilor  nu  are  scop  de  cronologie  calendaristică  în  sens  propriu ,  ci 
are  numai  scop  tipiconal,  ceeace  se  vede  şi  de  acolo,  că  dela  Du¬ 
mineca  înaintea  Naşterii  Dlui  până  la  Dumineca  Vameşului  şi  a  Fa¬ 
riseului  aceasta  numerizare  lipseşte,  dându-se  Duminecilor  din  Pe¬ 
riodul  acesta  nume  speciale  după  cuprinsul  Evangheliei.  Şi  aceasta 
se  vede  chiar  şi  din  Calendarul  acesta,  căci  d.  e.  la  19  Ianuarie 
se  arată  Dumineca  lui  Zacheu,  Evanghelia  15  dela  Luca,  cap  19, 
st.  1,  fără  ca  să  se  arete  şi  numărul  cronologic  al  Duminecei  după 
Rusalii,  ori  numărul  Duminecei  după  Rusalii,  la  care  se  află  Evan¬ 
ghelia  aceasta  (32). 

Am  făcut  observările  acestea  tipiconale,  căci  am  observat,  că 
unii  preoţi  în  lipsa  de  cunoştinţe  tipiconale  mai  temeinice,  cetesc 
Evangheliile  simplu  după  numerizarea  aceasta  din  Calendar,  fără 
a  consultă  Tabelele  paschale  din  Evanghelieriu  şi  rubricile  tipi¬ 
conale,  fie  din  Evanghelieriu,  fie  din  Mineiu,  mai  cu  samă  când 
cad  şi  alte  sărbători,  rnineale,  pe  zile  de  Dumineci.  Şi  în  greşala 
aceasta  cad  mai  cu  samă  cantorii  la  cetirea  Apostolului,  căci  în 
Calendar  nu  este  indicat  textul  apostolului  nici  după  capete  şi 
stihuri  şi  după  începutul  textului  respectiv,  ştiindu-se,  că  dela  care 
Duminecă  şi  sărbătoare  se  ceteşte  Evanghelia,  dela  aceea  se  ce¬ 
teşte  şi  Apostolul.  Astfel  cetindu-se  greşit  Evanghelia  se  ceteşte 
greşit  şi  Apostolul,  dacă  indicarea  Evangheliei  e  greşită  ori  ne- 
precisă.  Iar  cetirea  corectă  a  Evangheliilor  şi  a  Apostolelor  este  o 
recerinţă  foarte  însemnată  la  împlinirea  oficiului  divin. 

4.  Evidenţa  trebuia  întregită  cu  mai  multe  informaţiuni,  mai 
cu  samă  cu  privire  ia  şcoală  şi  la  învăţători.  Aici  s’ar  fi  putut 
reproduce  în  extras  cercularele  mai  însemnate  consistoriale,  de  ori 
ce  natură  din  vieaţa  noastră  bisericească,  şcolară  şi  epitro- 
pească,  căci  multe  se  dau  uitării,  ori  se  pierd  şi  apoi  se  produc 
neînţelegeri  şi  pagube  regretabile. 

5.  Partea  literară.  Un  mare  defect  are  Calendarul  acesta  şi 
prin  aceea,  că  nu  cuprinde  nimic  nici  din  istoria  bisericească  şi 
nici  din  istoria  naţională,  nici  din  patrie,  şi  nici  din  alte  ţări,  cari 

ne  privesc  deaproape  (România,  Bucovina).  —  Aici  s’ar  fi  putut 
da  unele  informaţiuni  despre  lucrările  congresului  nostru  naţional- 
bisericesc  şi  despre  lucrările  sinoadelor  noastre  eparhiale  din  me- 
tropolie ;  apoi  unele  informaţiuni  despre  evenimentele  mai  însem¬ 
nate  întâmplate  în  biserica  ortodoxă  din  România  Bucovina  şi 
alte  ţări  ortodoxe,  ba  chiar  şi  alte  biserici,  străine,  din  patrie  şi 
străinătate;  tot  aşa  şi  despre  evenimentele  politice  dela  noi  şi  de 
aiurea,  d.  e.  resbeiul  din  Balcani,  la  care  a  luat  parte  şi  România 
cu  atâta  glorie  etc.,  căci  Calendarul  trebuie  să  fie  şi  o  cronică 
istorică  despre  toţi  şi  despre  toate  ce  ne  interesează  mai  deaproape , 
după  cum  se  vede  din  alte  calendare  mai  bine  redactate. 

In  urmă  ar  fi  trebuit  să  cuprindă  barem  un  mic  catalog  din 
cărţile  mai  de  valoare  teologice  ortodoxe,  pedagogice  şi  istorice 
etc.,  ceeace  s’ar  fi  putut  face  foarte  uşor,  publicându-se  în  el  mai 
puţin  cu  o  scurtă  lucrare  beletristică. 

Ilustraţiunile  lipsesc  din  el  în  anul  acesta  cu  desăvârşire. 

Vor  mai  fi  poate  in  el  şi  alte  scăderi  şi  lipse,  dar  nu  le  mai 
caut;  iar  acestea  le-am  scos  la  iveală  cu  dorinţa,  ca  după  putinţă 
în  viitor  să  se  delăture,  chiar  şi  cu  urcarea  preţului  dela  80  fii. 
la  1  cor.,  căci  numai  aşa  va  corespunde  scopului  său  special  şi 
va  putea  ţinea  concurenţa  cu  aite  Calendare. 

Gavriil  Hango, 

presbit  er, 


f  Dr.  TEODOR  TARNAVSCHI. 

In  ziua  Anului  nou  a  trecut  la  cele  vecinice  unul  din  cei  mai 
distinşi  profesori  ai  facultăţii  teologice  din  Cernăuţi;  Dr.  Teodor 
Tarnavschi. 

înzestrat  cu  o  cultură  superioară  şi  cu  alese  calităţi  perso¬ 
nale,  răposatul  a  fost  un  decor  al  şcoalei  ia  care  a  servit,  un  de¬ 
votat  preot  al  bisericei  şi  un  harnic  şi  inimos  lucrător  pe  ogorul 
vieţii  naţionale.  Prin  înfăţişarea  lui  impunătoare  şi  simpatică,  prin 
firea  lui  deschisă,  prin  inima  lui  plină  de  bunătate  şi  sinceritate, 
prin  caracterul  integru  ce-1  împodobea,  acest  bărbat  îţi  câştigă 
dela  prima  impresie  respectul  şi  simpatia.  Elevii  săi  adeseori  îl 
caracterizam  cu  cuvintele  biblice,  că  e  omul  în  inima  căruia  nu 
se  găseşte  viclenie. 

Născut  în  a.  1859  din  familie  preoţească,  şi-a  făcut  studiile 
în  Cernăuţi,  Viena  şi  Miinchen,  specializându-se  în  teologia  pa¬ 
storală  şi  în  oratoria  bisericească.  Cariera  şi-a  început-o  ca  prefect 
de  studii  la  seminarul  clerical  din  Cernăuţi,  de  unde,  dupăce  în  a. 
1886  a  fost  hirotonit,  a  trecut  ca  preot  la  o  biserică  tot  în  acel 
oraş.  Pe  urma  morţii  profesorului  Dr.  V.  Mitrofanovici  ajun¬ 
gând  vacantă  catedra  de  teologie  la  facultatea  teologică,  a  fost 
chemat  tinărul  preot  Dr.  Teodor  Tarnavschi  să  ocupe  acea 
catedră,  cu  limba  de  predare  românească,  şi  în  această  calitate 
şi-a  pus  toate  silinţele  ca  să  crească  preoţi  cu  convingeri  adânci, 
conştienţi  de  misiunea  lor,  devotaţi  bisericei  şi  poporului.  Pentru 
meritele  sale  a  fost  distins  cu  titlul  de  arhipresbiter  stavrofor, 
apoi  cu  ordurile  «Coroana  României»  şi  «Steaua  României». 

Literatura  ştiinţifică  bisericească  răposatul  a  îmbogăţit-o  prin 
următoarele  scrieri  valoroase  de  pe  terenul  teologiei  practice: 

1.  «Die  bedeutendsten  Liturgien  der  orientalischen  Kirche, 
mit  besonderer  Beriicksichtigung  der  heute  in  der  ortodoxen 
Kirche  im  Gebrauche  stehenden  konstantinopolitanischen  Litur¬ 
gien»,  publicată  în  1.  germană  ca  teză  de  habilitare,  apoi  în  limba 
românească  în  revista  «Candela»  din  a.  1891  şi  1892. 

2.  «Zidirea,  întocmirea  şi  decorarea  dinlăuntru  a  lăcaşului 
dumnezeesc  ortodox»  a.  1894. 

3.  «Scurtă  explicare  a  ritului  sf.  botez  şi  al  sf.  mir»,  a.  1896. 

4.  «Colecţiune  de  predici  pentru  toate  Duminecile  şi  săr¬ 
bătorile  anului  bisericesc  >  —  cea  mai  completă  colecţiune  de  pre¬ 
dici  în  româneşte,  publicată  în  colaborare  cu  prof.  Dr.  Emilian 
Voiuţschi.  A  doua  ediţie  a  acestei  publicaţii  în  trei  tomuri  a  apărut 
la  Caransebeş  sub  îngrijirea  prof.  Dr.  D.  Cioloca. 

5.  «Poezia  serviciului  dumnezeesc  ortodox»,  o  frumoasă  di¬ 
sertaţie  pe  care  regretatul  a  ţinut-o  ca  rector  magnific  al  uni¬ 
versităţii  din  Cernăuţi  la  inaugurarea  festivă  a  anului  academic 
1904/5,  apoi  tradusă  în  româneşte  şi  publicată  în  revista  «Candela». 

6.  «Prelegeri  academice  despre  liturgica  bisericei  dreptcre- 
dincioase  răsăritene»,  Cernăuţi  1909,  e  opera  cea  mai  mare  (842 
pag.)  a  regretatului  profesor,  o  operă  lucrată  pe  baza  manuscri¬ 
selor  rămase  deia  înaintaşul  său  la  catedră,  dar  căreia  profesorul 
Tarnavschi  i-a  dat  forma  ştiinţifică,  a  prelucrat-o  şi  a  complec- 

tat-o,  încât  se  poate  consideră  ca  una  dintre  cele  mai  temeinice 
scrieri  de  liturgică  în  întreaga  literatură  bisericească  ortodoxă. 

Osămintele  distinsului  profesor  şi  bunului  român,  care  a 
fost  Dr.  Teodor  Tarnavschi,  au  fost  însoţite  la  lăcaşul  odihnei 
de  veci  de  regretele  întregului  popor  românesc  din  Bucovina  şi 
ale  tuturor  acelora  cari  l-au  cunoscut  şi  preţuit.  N.  B. 


IN  CHESTIA  „MICEI  BIBLII". 


In  fascicolul  precedent  al  acestei  reviste  am  examinat  acuza 


de  erezie  ridicată  în  contra 


Micei  Biblii  ;.  P.  S.  Sa  arhiereul 


Evghenie  Piteşteanu,  criticul  din  Sf.  Sinod  al  «Micei  Biblii»,  pre¬ 
tinde  a  fi  găsit  în  această  lucrare  şi  «neadevăruri  contrare  tex¬ 
tului  Sf.  Scripturi»,  pe  cari  le  înşiră  în  33  de  puncte. 

Cu  aceste  «neadevăruri»  mă  voiu  ocupă  acum.  Ar  trebui 
însă  să  trec  peste  cadrele  unui  articol  de  revistă,  dacă  le-aş  exa- 
minâ  pe  toate;  de  aceea  mă  voiu  opri  numai  la  acelea  pe  cari 
însuş  P.  S.  Sa  le  consideră  ca  fiind  mai  grave,  rămânând  ca  ce¬ 
titorii  să-şi  facă  apoi  judecata  şi  asupra  seriozităţii  celoralalte. 

încep  cu  un  punct  dificultat  de  P.  S.  Sa  arhiereul  Evghenie 
Piteşteanu  din  motive  dogmatice.  Anume:  în  «Mica  Biblie»  (pag. 
27  r.  11),  fiind  vorba  de  cei  trei  călători  pe  cari  i-a  ospătat 
Avraam  la  stejarul  Mamvri,  se  spune  că:  «Cei  trei  călători  nu 
erau  alţii  decât  Domnul  cu  doi  îngeri».  Despre  această  interpre¬ 
tare  P.  S.  Sa  zice  că  este  o  «afirmaţiune  contrară  dogmaticei  bi¬ 
sericii  ortodoxe,  care  statorniceşte,  că  atunci  şi  acolo  trebuie  să 
înţelegem  prin  cei  trei  bărbaţi  pe  Dumnezeu  în  trei  ipostase». 
Drept  dovadă  P.  S.  Sa  se  provoacă  Ia  texte  din  cărţile  liturgice 
ale  bisericei  noastre,  în  cari  locul  dela  Facere  XVIII,  1  şi  urm. 
e  interpretat  în  sensul  dogmei  despre  sf.  Treime. 

Dar  interpretarea  acestui  loc  biblic  nu  e  aşa  de  simplă,  cum 
i  se  pare  P.  S.  Sale.  Chiar  părinţilor  vechi  bisericeşti  le-a  dat 
mult  de  gândit,  fără  să  fi  ajuns  la  o  părere  unanimă.  Unii  pă¬ 
rinţi  şi  scriitori  bisericeşti  —  şi  nu  cei  mai  vechi  —  au  înţeles  sub 
cei  trei  bărbaţi  cari  s’au  arătat  lui  Avraam  la  stejarul  Mamvri  pe 
Dumnezeu  în  trei  ipostase.  Această  interpretare  în  sens  trinitar  a 

trecut  şi  în  cărţile  noastre  liturgice.  Alţi  părinţi  şi  scriitori  bise¬ 
riceşti,  începând  cu  apologeţii  vechi,  au  înţeles  însă  sub  cei  trei 
bărbaţi  pe  Domnul  cu  doi  îngeri,  cu  atât  mai  vârtos,  că  însuş 
Moisi  numeşte  (Fac.  XIX,  1  şi  15)  pe  doi  dintre  acei  bărbaţi 
«îngeri».  Aşa  ne  spune  sf.  Iustin  Martirul  şi  Filozoful ,  că  Domnul 
cu  doi  îngeri  (buo  âyyi'Aou)  s’a  arătat  lui  Avraam,  fiind  trimişi  de 
cătră  Părintele  tuturor  lucrurilor,  pe  care  nimenea  nu  l-a  văzut 
şi  care  petrece  în  cele  supracereşti. 1  Apologetul  Tertulian  zice: 
«tune  inter  illos  atigelos  ipse  dominus  apparuit  Abrahae».2  Şi  sf. 
Ilarie  Pictavianul  ne  spune,  că  Avraam  cu  acea  ocazie  a  văzut 
pe  Fiul  lui  Dumnezeu,  însoţit  de  doi  îngeri. 3  Am  mai  putea  cită 
ca  aderenţi  ai  acestei  interpretări  şi  pe  părintele  istoriei  biseri¬ 
ceşti  Eusebie  din  Cesarea ,4  pe  fericitul  Ieronim 5  şi  pe  fericitul 
7 eodoret  din  Cir.* 

Dacă  amintita  interpretare  din  «Mica  Biblie»  e  contrară  dog¬ 
maticei  bisericei  ortodoxe,  atunci  trebuie  să  se  afirme  şi  despre 
părinţii  şi  scriitorii  bisericeşti  citaţi  mai  sus,  că  stau  în  contra¬ 
zicere  cu  dogmatica  bisericei  ortodoxe.  In  fascicolul  trecut  ară¬ 
tasem  că,  după  criteriile  dogmatice  ale  P.  Sf.  Sale,  chiar  în  sf. 
Scriptură  se  pot  găsi  erezii ;  acum  vedem  că  P.  Sf.  Sa  e  aplicat 
să  pună  în  contrazicere  cu  dogmatica  ortodoxă  şi  pe  sfţii  Iustin 
Martirul  şi  Ilarie  Pictavianul. 

Adevărul  însă  e,  că  P.  Sf.  Sa  e  foarte  nenorocos  în  apli¬ 
carea  criteriilor  dogmatice,  când  critică  «Mica  Biblie».  Cu  privire 
la  locul  biblic  dela  Facere  c.  XVIII,  î  şi  urm.,  la  părinţii  şi 
scriitorii  bisericeşti  găsim  cele  două  interpretări  amintite  mai  sus, 
fără  ca  biserica  să  fi  osândit  pe  una  şi  să  fi  declarat  ortodoxă 
numai  pe  cealaltă.  Nici  Mărturisirea  ortodoxă ,7  principala  carte 
simbolică  a  bisericii  ortodoxe,  când  înşiră  argumentele  din  V.  T. 
referitoare  la  dogma  despre  Sf.  Treime,  nu  face  provocare  şi  la 
locul  dela  Facere  XVIII.  Astfel  stând  chestiunea,  interpretarea 
«Micei  Bibi  ii»,  că  sub  cei  trei  bărbaţi  cari  s’au  arătat  lui  Avraam 


1  St\  Iustin,  Dialogul  cu  iudeul  Trifon,  Opera,  Coloniae  1686,  pag.  275  şi  356. 

3  Tertulian ,  De  carne  Christi  c.  6,  Opera,  ed.  Semler,  Halae  Magdeburgicae  1770 
voi,  III  p.  357. 

3  Ilarie ,  Opera,  ed.  Coloniae  1617,  p.  25, 

4  Eusebie}  Demonstrat  io  evangelica,  cartea  V,  c.  11,  23. 

5  Ieronim,  Exp.  în  cap.  11  Zachariae. 

0  Teodorei,  In  Gen.  quaest.  70. 

7  Vezi  partea  I,  răspunsul  la  întreb.  X. 

la  stejarul  Mamvri  avem  să  înţelegem  pe  Domnul  cu  doi  îngeri, 
nu  poate  fi  declarată  ca  contrară  dogmaticei  ortodoxe.  Teologii 
de  azi  sunt  liberi  să  accepteze  sau  pe  una  sau  pe  cealaltă  dintre 
cele  două  interpretări,  pe  câtă  vreme  biserica  le  admite  pe  amân¬ 
două.  De  altfel  se  ştie  că  există  multe  texte  biblice,  asupra  că¬ 
rora  biserica  a  admis  mai  multe  interpretări.  Numai  dacă  biserica 
dintre  mai  multe  interpretări  a  primit  pe  una  şi  le-a  reprobat  pe 
celealalte,  teologii  şi  toţi  credincioşii  sunt  datori  să  accepteze 
interpretarea  primită  de  biserică. 

Ca  completare  mai  adaog,  că  unii  părinţi  bisericeşti  au 
mers  atât  de  departe,  încât  teofaniile  sau  arătările  lui  Dum¬ 
nezeu  din  V.  T.  le-au  considerat  ca  efectuite  printr’un  înger  creat 
(Maleach  lehovah  -  Angelus  Domini),  pe  care-1  consideră  într’o 
aşa  măsură  ca  reprezentant  al  lui  lehova,  încât  cele  ce  le  vor¬ 
beşte  el,  le  referesc  nemijlocit  la  Dumnezeu.  Această  părere  o 
găsim  la  fericitul  Augustin,  la  Ieronim  şi  la  sf.  Origorie  cel  Mare. 
Dogmatistul  rom.-cat.  Chr.  Pesch  citează1  dovezi,  că  şi  sf.  Ata- 
nasie,  sf.  Vasile,  sf.  Ioan  Gură  de  Aur,  sf.  Chirii  din  Alexandria 
şi  Eusebiu  din  Cezarea  ar  fi  susţinut  această  părere. 

Mare  caz  s’a  făcut  şi  din  titlul  scrierii:  « Mica  biblie,  cu 
icoane >,  zicându-se  că  există  numai  o  Biblie,  nu  una  mică  şi  alta 
mare,  iar  sub  «icoane»  sunt  a  se  înţelege  numai  sf.  icoane  puse 
spre  închinare. 

La  această  obiecţiune  a  răspuns  P.  Sf.  Sa  episcopul  Nicodem 
al  Huşilor,  unul  dintre  alcătuitorii  lucrării,  următoarele : a 

«Mica  Biblie,  cum  arată  titlul  ei  şi  cum  se  spune  şi  în  pre¬ 
faţă,  nu  e  decât  o  prescurtare  sau  un  rezumat  al  Bibliei,  făcut 
cu  scopul  de-a  populariza  sau  de-a  răspândi  în  popor  adevăru¬ 
rile  cuprinse  în  sf.  Scriptură.  Deci  Mica  Biblie  e  pur  şi  simplu 
o  scriere  populară. 

«Obiecţiunea  relativă  la  titlul  de  «Mica  Biblie»  e  de-o  minimă 
importanţă  ştiinţifică.  Trebuie  să  se  ştie  că  titlul  acesta  şi  titluri 
asemănătoare  lui  s’au  dat  şi  se  dau  pretutindeni  şi  în  toate  con¬ 
fesiunile  la  lucrări  de  felul  celei  în  discuţie.  In  româneşte,  de 
exemplu,  avem  lucrarea  arhimandritului  Eufrosin  Poteca,  întitulată 

Vezi  Praeiectioues  dogmat.,  ed.  2,  tom.  II.  p  256,  Friburgi  1899. 

«5/.  Scriptură  pe  scurt?.,  apărută  la  1847  cu  aprobarea  unui  mi¬ 
tropolit  al  ţării  româneşti,  Neofit  II.  Şi  această  carte  fiind  tra¬ 
dusă,  din  greceşte,  înseamnă  că  şi  în  greceşte  sunt  asemenea  cărţi. 
Mai  avem  «Noul  Testament  prescurtat »  de  arhiereul  Sofronie  Cra- 
ioveanul,  actualul  episcop  de  Râmnic,  lucrare  apărută  acum  câţiva 
ani  fără  aprobare  şi  aprobată  de  Sf.  Sinod  chiar  în  ziua  când  a 
fost  condamnată  Mica  Biblie. 


«In  ruseşte  există  multe  prescurtări  ale  Bibliei  pentru  diferi¬ 
tele  stări  sociale.  Cităm  pe  una  care  o  avem  la  îndemână:  « Biblia 
pentru  tinerime  (Bib’ia  dlea  detei  ştarsavo  vosrasta)».  In  franţu¬ 
zeşte  avem  Petite  Bible  illustree,  de  Ecker,  care  poartă  în  frunte 
o  aprobare  papală,  La  Bible  des  familles  cafholiques ,  apoi  Bible 
abrege'e ,  şi  multe  altele.  In  nemţeşte  avem  Kjatholische  Schulbibel 
(Biblia  şcolară  catolică),  Kleine  Bibel  (Mica  Biblie)  etc.  Cum  ve¬ 
deţi,  terminui  e  admis  pretutindenea  şi  deci  nu  mai  poate  fi  pus 
în  discuţie  şi  cu  atât  mai  mult  nu  se  poate  face  din  întrebuin¬ 
ţarea  lui  un  cap  de  acuzaţiune. 


«S’a  obiectat  şi  împotriva  calificativului  «cu  icoane»  pus  pe 
lângă  titlul:  «Mica  Biblie»  şi  s’a  zis  că  icoane  se  numesc  numai 
acelea  cari  reprezintă  chipurile  persoanelor  sfinte.  Noi  însă  ştim 
că  în  româneşte  cuvântul  «icoană»  are  un  înţeles  mult  mai  larg. 
In  Mi  ca  Biblie,  cuvântul  «cu  icoane»  este  întrebuinţat  pentru  a 
înlocui  expresia  «cu  ilustraţi  uni»,  pe  care  poporul  n’o  poate  pricepe. 
Şi  apoi  acest  termen  nu  e  înti ebuinţat  în  acest  sens  pentru  în- 
tâiaoară  de  noi.  în  româneşte  avem  o  lucrare  Biblia  cu  icoane, 


alta  decât  a  noastră;  în  nemţeşte  există  Die  Bibel  in  Bildern  etc. 


şi  chiar  în  literatura  laică 


românească  avem  o  scriere  întitulată 


« în  chipuri  şi  icoane ■%  unde,  de  sigur,  este  vorba  de  altceva  decât 
de  icoanele  din  biserică  şi  prin  care,  fără  îndoială,  nu  se  profa¬ 
nează  prin  nimic  icoanele  la  cari  ne  închinăm.  Deci  cade  şi  obiec- 


ţiunea  aceasta.» 


Altă  obiecţiune:  poporul  iudeu  în  decursul  călătoriei  cârtea 
împotriva  lui  Dumnezeu  şi  a  lui  Moisi  şi  hulea  mana  ce  a  pri¬ 
mit-o  ca  hrană,  zicând:  «sufletul  nostru  s’a  urît  cu  această  pane 
deşartă.»  Aceste  cuvinte  de  dispreţ  faţă  de  mană  «Mica  Biblie» 
le-a  redat  astfel:  «Şi  această  hrană  ticăloasă  ne  pricinueşte  greaţă» 
(pag.  86,  r.  21).  Această  traducere  corespunde  cu  intenţia  iudeilor 

de-a  vorbi  cu  dispreţ  despre  mană,  dar  corespunde  şi  cu  textul 
evreic:  venaphşenu  k oca  balehem  hakelokel  —  şi  sufletul  nostru  s’a 
îngreţoşat  de  această  pane  ticăloasă  (rea).  In  traducerea  grecească, 
în  Vulgata  (nauseat  -  se  îngreţoşază)  şi  în  traducerile  critice  ger¬ 
mane  (d.  ex.  Schuster:  uns  ekcit  vor  dieser  schalen  Speise)  câr¬ 
tirea  iudeilor  în  contra  manei  e  redată  tot  ca  în  «Mica  Biblie.» 
Traducerea  veche  românească  întrebuinţează  numai  cuvinte  ceva 
mai  domoale,  dar  cari  au  acelaş  înţeles.  Criticul  Micei  Biblii» 
se  face  însă  a  nu  şti  că  poporul  iudeu  a  numit  mana  «kakelokel», 
ticăloasă  şi  acuză  pe  editorii  Micei  Biblii,  că  ei,  ca  cei  din  urmă 
oameni  lipsiţi  de  cuviinţă,  ar  fi  calificat-o  astfel!  Pe  urma  unei 
astfel  de  mistificări,  îi  gratifică  aşa:  Relativ  la  această  expre- 
siune  necuviincioasă  pentru  hrana  cea  cerească  şi  minunată,  dată 
de  Dumnezeu  Iudeilor  in  pustie,  observăm  că  numai  alcătuitorii 
Micei  Biblii  au  fost  în  stare  s'o  califice  aşa,  pe  când  noi  credem 
că  este  o  lipsă  de  cuviinţă  şi  o  urîtă  abatere  dela  text.» 

Porunca  a  7-a  a  decalogului  în  «Mica  Biblie»  e  formulată 
aşa:  vSă  nu  faci  desfrânare!»  pe  când  in  cap.  20  v.  14  dela  Eşire 
se  întrebuinţează  —  pe  cum  se  ştie  —  alt  cuvânt.  Criticul  «Micei 
Biblii»  face  alcătuitorilor  acesteia  imputarea,  că  de  ce  n’au  între¬ 
buinţat  acel  cuvânt.  într’adevăr  ne  surprinde  această  imputare! 
Ceice  cunosc  ediţii  de-ale  Bibliei  pentru  popor  şi  pentru  trebuin¬ 
ţele  şcoalei,  ceice  cunosc  cărţile  de  istorie  biblică  ale  diferitelor 
confesiuni  şi  scrierile  de  popularizare  a  ideilor  morale  cuprinse 
în  decalog,  aceia  ştiu,  că  porunca  a  7-a  nu  e  redată  prin  cuvântul 
din  textul  original,  ci  idea  morală  cuprinsă  în  ea  e  tălmăcită  prin 
alte  cuvinte.  Pentru  această  tălmăcire  vorbesc  motive  morale - 
educative ,  de  cari  neapărat  au  trebuit  să  ţină  seamă  şi  alcătuitorii 
unei  scrieri  pentru  popor  şi  pentru  şcoală,  cum  este  «Mica  Biblie». 
Dacă  ar  fi  întrebuinţat  cuvântul  din  original,  trebuia  să  li-se 
aducă  acuzaţiunea  că  nu  ş’au  dat  seamă  cui  se  adresează  cu 
«Mica  Biblie». 


Evanghelistul  Ioan  ne  spune  (c.  2  v.  3—4),  că  la  nunta  din 
Cana  Galileei  «sfârşindu-se  vinul,  a  zis  muma  lui  Isus  cătră  dân¬ 
sul:  vin  nu  au.  Zis-au  ei  Isus:  Ce  este  mie  şi  ţie  femeie,  încă  n’a 
venit  ceasul  meu».  Mica  Biblie»  a  tălmăcit  evraismul:  Ce  este 
mie  şi  ţie  femeie  (evr. :  ma-li  ialac)  ?  prin  cuvintele:  Lasă  mamă, 

de  ce  să  fim  neliniştiţi  de  asta?  Această  tălmăcire  alcătuitorii 
■■Micei  Biblii»  au  făcut-o,  de  sigur,  fiindcă  evraismul  din  textul  ori¬ 
ginal  e  greu  de  înţeles  de  popor.  Criticul  *  Micei  Biblii»  zice 
însă,  că  tălmăcirea  aceasta  «nu  e  tot  una  -  cu  evraismul  din  textul 
original,  dar  nu  documentează  prin  nimic  această  afirmaţie.  Câte 
comentare  am  consultat  eu,  în  toate  am  găsit  tălmăcit  acel  evraism 
întocmai  ca  în  «Mica  Biblie»  D.  ex,  în  Das  neue  Testament  (o 
ediţie  cu  comentar  pentru  publicul  mare)  de  Dr.  B.  Weinhart, 
găsesc  tălmăcit  acel  evraism  prin :  lasă  pe  mine ,  nu  te  mai  îngri¬ 
joră  din  pricina  aceasta  (pag.  178).  Observ  la  acest  ioc,  că  cri¬ 
ticul  «Micei  Biblii»  n’a  ţinut  seamă  de  caracterul  şi  scopul  ace¬ 
stei  scrieri.  Ea  este  o  carte  pentru  popor  şi,  prin  urmare,  alcă¬ 
tuitorii  ei  au  trebuit  să  evite  sau  să  redee  pe  înţelesul  poporului 
evraismele,  grecismele,  întorsăturile  de  fraze  şi  cuvintele  grele 
de  înţeles.  O  astfel  de  carte  nu  poate  fi  apreciată  după  criteriile 
pe  cari  le  aplicăm  la  o  ediţie  critică  a  textului  sf.  Scripturi.  Dacă 
P.  S.  Sa  luă  în  considerare  acest  lucru,  atunci  multe  din  obiec- 
ţiunile  ce  Ie-a  făcut  trebuia  să  nu  le  facă. 

S’a  întors  ori  nu  s’a  întors  corbul  lui  Noe?  Toate  traduce¬ 
rile  vechi  româneşti  ale  sf.  Scripturi  spun  că  corbul  nu  s’a  în¬ 
tors,  dar  ;  Mica  Biblie»  zice  că  s’a  întors  —  de  aici  o  altă  acuză 
în  contra  ei. 

Consultând  textele  vechi  găsim  că :  în  Septuaginta  şi  Vulgata 
se  spune  că  corbul  nu  s’a  întors,  pe  când  în  textul  original 
evraic  se  spune  că  el  s’a  întors  (vaşob).  Deci  alcătuitorii  «Micei 
Biblii»  nu  au  procedat  arbitrar  spunând  că  corbul  s’a  întors,  ci 
au  luat  de  bază  textul  original.  Şi  in  alte  traduceri  găsesc  acelaş 
lucru.  Luther  traduce  astfel:  Und  iiess  einen  Raben  ausfliegen; 
der  flog  immer  hin  und  wieder  her,  bis  das  Gtwăsser  vertrock- 
nete  auf  Erden.  In  La  Sainte  Bible,  Paris  1904  încă  se  spune 
că  corbul  s’a  întors.  Fr.  Ked, 1  un  comentator  al  V.  T.  dă  expli¬ 
carea,  că  corbul  s’a  întors,  dar  nu  a  fost  primit  în  corabie.  Astfel 
stând  chestiunea,  alcătuitorilor  «Micei  Biblii»  li  se  poate  spune 
cel  mult,  că  puteau  rămânea  la  traducerea  veche,  după  Septua¬ 
ginta,  dar  nu  pot  fi  acuzaţi  că  s’au  abătut  dela  ea  fără  motiv 
serios. 


1  Bibi.  Kommetltar  liber  die  Biicher  Moses,  Voi.  I,  cd.  III,  Letpzig  1578,  pag.  119. 

O  altă  acuză  ce  li-se  aduce  alcătuitorilor  «Micei  Biblii»  e, 
că  au  schimbat  două  cifre  din  traducerea  veche  a  sf.  Scripturi, 
anume:  a)  la  Eşire  32,  28  se  spune:  «şi  au  căzut  din  popor  în 
ziua  aceea  ca  ia  trei  mii  de  oameni»,  pe  când  în  «Mica  Biblie» 
se  spune  că  au  căzut  23,000;  b )  la  1  Impăr.  18,7  se  spune:  «bă- 
tut-a  Saul  cu  miile  şi  David  cu  zecile  de  mii»,  pe  când  «Mica 
Biblie»  zice  că  «Saul  a  biruit  o  mie ,  iar  David  a  biruit  zece  mii». 


Cu  privire  la  cazul  prim,  atât  textul  evraic,  cât  şi  Septuaginta 
au  3000,  deci  această  cifră  poate  fi  considerată  ca  mai  originală. 
In  traducerea  latină  Vulgata  se  vorbeşte  însă  de  23,000  şi  însuş 
sf.  apostol  Pavel,  făcând  aluzie  la  aceea  întâmplare  din  V.  T. 
vorbeşte  (1  Cor.  10,  7—8)  tot  de  23,000,  iar  dacă  şi  apostolul 
neamurilor  a  făcut  această  abatere,  credem  că  P.  S.  Sa  arhiereul 
Evghenie  poate  fi  mai  îngăduitor  şi  faţă  de  alcătuitorii  «Micei 
Biblii»,  căci  nu  se  găsesc  în  rea  societate. 

Cu  privire  la  al  doilea  caz,  textul  evraic,  Vulgata,  traduce¬ 
rile  germane  şi  franceze  ce  le-am  consultat,  dau  dreptate  «Micei 
Biblii».  Prin  urmare  în  ambele  cazuri,  alcătuitorii  acestei  scrieri 
au  avut  de  bază  texte  biblice,  prin  cari  îşi  pot  justifică  abaterea 
dela  vechile  traduceri  româneşti. 


P.  S.  Sa  arhiereul  Evghenie  învinueşte  pe  alcătuitorii  «Micei 
Biblii»  că  au  făcut  adăogiri  arbitrare  la  textul  sf.  Scripturi.  Un 
astfel  de  caz  ar  fi  următorul:  «A  adunat  (Avraam)  slugile  sale, 
trei  sute  optsprezece,  care  erau  în  stare  de-a  purtă  arme».  Cu¬ 
vintele  sublineate  ar  fi  adause  în  mod  arbitrar.  Dacă  P.  S.  Sa 
ar  fi  lucrat  la  critica  «Micei  Biblii  »cu  aparat  ştiinţific,  s’ar  fi  con¬ 
vins  că  acele  cuvinte  nu  sunt  adaogate  fără  temei,  căci  ele  se 
găsesc  în  textul  evraic  (unde  se  găseşte  expresia  chanicav ,  pe 
care  Keil  o  traduce  cu :  in  den  Waffen  geiibten). 


Cuvintele  prin  cari  losif  a  tălmăcit  visul  mai  marelui  pita¬ 
rilor  lui  Faraon  în  «Mica  Biblie»  sunt  redate  astfel:  «După  trei 
zile  Faraon  va  porunci  să  ţi  se  taie  capul  şi  să  fi  spânzurat  în 
pari»,  dar  în  traducerea  veche  românească  în  loc  de  «în  pari» 
se  zice  «pe  lemn».  Această  abatere  o  comentează  criticul  «Micei 
Biblii»  cu  următoarea  observaţie  spirituală:  .Până  acum  nu  s’a 
văzut  cum  se  poate  cineva  spânzură  (poate  vreâ  să  zică:  cum 

poate  fi  spânzurat  cineva)  în  pari,  Se  ştie  că  Vlad  Ţepeş  pe¬ 
depsea  cu  punerea  în  ţeapă,  dar  a  fi  cineva  spânzurat  în  par, 
este  lucru  neauzit  la  Români».  A  nimerit-o  P.  S.  Sa!  Par’că  de 
Români  e  vorba  la  acel  loc  din  V.  T.  La  Români,  da,  este  nea¬ 
uzit  acest  lucru,  dar  cei  cari  cunosc  obiceiurile  popoarelor  de  cari 
se  vorbeşte  în  sf.  Scriptură,  ştiu,  că  Egiptenii  spâzurau  în  pari 
cadavrele  celor  pedepsiţi  prin  decapitare. 

încă  una.  Toiagul  lui  Aaron,  care  odrăslise,  ce-a  făcut:  nuci 
sau  migdale  coapte?  Vechile  noastre  traduceri,  zic,  că  toiagul  a 
făcut  nuci,  dar  «Mica  Biblie»,  după  textul  evraic  (şekedim-migdale) 
şi  după  alte  texte  critice  spune,  că  a  făcut  migdale.  P.  S.  Sa  co¬ 
mentează  deosebirea  aceasta  foarte  adânc  aşa:  «Deci,  vine  întrebare, 
nuci  cu  migdale  coapte  tot  una  este?  Dacă  toiagul  lui  Aaron  a 
făcut  nuci  de  sigur  că  eră  din  lemn  de  nuc,  iar  dacă  a  făcut 
migdale,  a  fost  din  lemn  de  migdal.  Unde  este  adevărul?» 

Pentru  numele  lui  Dumnezeu,  unde  vom  ajunge  cu  aseme¬ 
nea  discuţii?..  Un  popor  întreg  însetează  după  cuvântul  lui  Dum¬ 
nezeu  şi  când  se  găseşte  cineva  ca  să  il  dee  la  înţeles,  păstorii 
bisericii  se  ridică  în  sobor  şi  discută  pătimaş,  ce-a  făcut  toiagul 
lui  Aaron:  «nuci»  sau  «migdale»?  ce-a  văzut  Avraam  ridicân- 
du  -se  de  pe  pământul  Sodomei:  «fum  des»  sau  «pară  de  foc»? 
în  ce-a  fost  prefăcută  femeia  lui  Lot:  în  «stâncă»  ori  în  «stâlp» 
de  sare?  ce  s’a  întâmplat  cu  asinele  lui  Chis:  «s’au  prăpădit»  ori 
«au  perit?»  ce-a  văzut  mai  marele  paharnicilor  lui  Faraon  în  vis : 
«trei  ramuri»  «ori  trei  viţe?»  putut-au  mânca  păsările  din 
toate  trei  coşurile  puse  unul  peste  altul  în  visul  pitarului  lui  Fa¬ 
raon,  ori  au  putut  mânca  numai  din  cel  de  deasupra?  ce  au  în¬ 
jugat  Filistenii  la  carul  cu  care  au  dat  înapoi  chivotul:  «doi  boi» 
ori  «două  vaci»  ?  cum  a  zis  David  că  e  prigonit:  «ca  o  pâturniche» 
ori  «ca  un  corb  de  noapte»?  heruvimii  din  altarul  templului  lui 
Solomon  din  ce  erau  făcuţi:  din  lemn  de  «maslin«  ori  din  lemn 
de  «chiparos»  etc.  etc. 

Nu  zic  că  nu  ne  interesează  fiecare  cuvânt  din  sf.  Scriptură, 
dar  tratarea  unor  asemenea  chestii  secundare  de  amănunte,  tre¬ 
buie  făcută  la  alt  loc,  nu  în  legătură  cu  o  carte  pentru  popor, 
şi  cu  alt  aparat  ştiinţific,  nu  cu  acela,  de  tot  primitiv,  cu  care  a 
lucrat  criticul  «Micei  Biblii».  Publicul  mare  neorientat  în  teolo- 

gie,  văzând  de  ce  fel  de  lucruri  se  pasionează  păstorii  bisericii, 
va  crede  că  la  atât  se  reduce  toată  teologia  şi  cu  dispreţ  îşi  va 
întoarce  privirile  dela  propoveduitorii  ei.  îndrăznesc  să  afirm,  că 
oamenii,  cari  astfel  tratează  chestiunile  religioase  şi  bisericeşti, 
poate  fără  să  vree,  lucrează  la  compromiterea  credinţii  şi  a  bi¬ 
sericii  în  faţa  obştei  credincioşilor.  împotriva  unei  astfel  de  com¬ 
promiteri,  toţi  oamenii  înţelegători  trebuie  să  ridice  protest  în 
numele  teologiei ! 

In  vremuri  de  slăbire  a  credinţii,  ca  cele  de  acum,  când  se 
încrucişează  atâtea  curente  anticreştine  şi  antireligioase,  cari  prin 


tot  felul  de  propagande  tind  să  pună  stăpânire  asupra  sufletelor, 


noi  dorim  ca  arhiereii  bisericei  să  fie  cei  dintâi  cari  vestesc  cu 


putere  cuvintele  vieţii  de  veci  şi  cari  prin  propoveduirea  lor 
plină  de  focul  apostolatului  întăresc  inimile  şi  înalţă  sufletele  tu¬ 
turor  fiilor  bisericei  spre  adevărurile  eterne  ale  evangheliei,  cari 
sunt  şi  trebuie  să  fie  adevărurile  dătătoare  de  vieaţă  şi  creatoare 
de  cultură  şi  pentru  poporul  nostru.  De  propoveduirea  acestor 
adevăruri  avem  noi  trebuinţă  astăzi!  Şi  propoveduitorii  lor  se 
vor  ridică  numai  pe  urma  unei  foarte  temeinice  culturi  teologice \ 
care  va  coborî  in  inimi  duhul  evangheliei  lui  Hristos,  le  va  face 
să  se  identifice  prin  puterea  unor  adânci  convingeri  cu  pricipiiie 
lui  şi  le  va  umplea  de  dragostea  lui. 

In  lumina  acestor  principii  teologice  şi  a  acestor  necesităţi 
religioase  ale  zilelor  noastre,  am  judecat  eu  conflictul  ivit  în  ju¬ 
rul  «Micei  Biblii»,  şi  n’am  putut  ajunge  la  alte  convingeri  decât 
la  acelea  pe  cari  le-am  spus.  Darea  de  seamă  prezentată  în  sf. 
Sinod  asupra  acelei  scrieri,  am  examinat-o  nu  numai  cu  obiec¬ 
tivitate,  ci  şi  cu  o  extermă  îngăduinţă  şi  am  găsit  că  n’a  avut  la 
bază  nici  un  singur  motiv  teologic  serios. 

Nu  zic  că  «Mica  Biblie»  e  o  carte  desăvârşită,  dar  micile 
ei  scăderi  nu-i  întunecă  valoarea  incontestabilă  ce  o  are  ca  scri¬ 


ere  pentru  răspândirea  învăţăturilor  sf  Scripturi  în  popor. 

Aşteptăm  cu  interes  ediţia  critică  completă  a  sf.  Scripturi, 
pe  cari  ne-a  promis-o  sf.  Sinod,  şi  vom  fi  foarte  satisfăcuţi  dacă 
vom  găsi-o  fără  defecte.  Dar  până  atunci  şi  chiar  şi  după  ce 
va  apare  ea,  o  scriere  care  conţine  părţi  alese  din  sf.  Scriptură 
şi  e  alcătuită  pentru  folosul  creştinilor,  cum  este  «Mica  Biblie», 
trebuie  primită  cu  bucurie  şi  răspândită  în  pături  cât  mai  largi. 

Dr.  Nicolae  Bălan . 

CREDE  ŞI  NĂDĂJDUEŞTE  ÎNTRU  DOMNUL! 

Predica  rostită  în  biserica  din  Moldova-nouâ  la  4/17  Sept.  1912  de  parohul  îoaa  Murga 

din  Sasca-montană  cu  ocaziunea  conferinţei  preoţeşti. 

A 

împăratul  David,  alungat  de  Sau!  a  fost  silit  să  părăsască  casa  pă¬ 
rintească  şi  să  rătăcească  în  toate  părţile  căutându-şi  loc  de  scăpare  dina¬ 
intea  furiei  lui  Saul,  care  căută  să-l  omoare. 

După  o  cale  obositoare  şi  plină  de  primejdii,  ajunge  David  în  urmă 
Ia  Nob,  unde  era  cortul  sfânt.  El  intră  acolo  spre  a  se  rugă  lui  Dumnezeu. 
Şi  rugându-se  el  cu  toată  inima,  iată  că  o  linişte  sfântă  îi  alină  sufletul 
lui  întristat  şi  o  nădejde  vie  să  deşteaptă  în  inima  lui  în  ajutorul  cel  atot¬ 
puternic  a  lui  Dumnezeu.  Aceasta  nădejde  îi  luminează  viitorul  lui,  carele 
îi  era  lui  atât  de  întunecat  şi  de  înfricoşat. 

Cuprins  aşadară  de  o  mângâiere  nespusă,  exclamă  el:  «Dumnezeu 
este  lumina  mea  şi  mântuirea  mea,  de  cine  să  mă  tem?  Dumnezeu  e 
scutul  vieţii  mele,  de  cine  să  mă  cutremur»?  (Ps.  26,  1), 

Şi  fiindcă  de  această  mângâiere  şi  întărire  a  inimii  s’a  făcut  el  părtaş 
în  acel  loc  sfânt,  prin  cuvinte  de  însufleţire  îşi  revarsă  dorinţa  inimii  sale 
zicând:  «Una  cer  dela  Domnul,  să  locuiesc  în  casa  lui  in  toate  zilele 
vieţii  mele»! 

Aceste  cuvinte  de  aur  ale  împăratului  David  cuprind  în  sine  o  mân¬ 
gâiere  nespus  de  mare,  pentrucă  din  întâmplarea  acestui  împărat  învăţăm, 
în  cine  avem  să  ne  punem  nădejdea  în  împrejurări  grele,  la  cine  putem 
află  mângâiere  adevărata  şi  prin  cine  putem  ajunge  la  liman  pe  marea 
vieţii  acesteia,  care  adeseori  să  înalţă  de  viforul  ispitelor  şi  ne  ameninţă 
cu  peri  re. 

Şi  în  adevăr,  ce  ar  fi  oare  vieaţa  noastră  fără  de  această  nădejde  iu 
Dumnezeu?  Ar  fi  o  cale  plină  de  rătăcire  întPo  noapte  fără  de  stele! 
Şi  oare  ce  ar  fi  de  săraca  inima  omului  în  frica  ei  de  păcate  în  minutele 
morţii  fără  de  această  nădejde  în  Dumnezeu?  «Ar  fi  o  cămară  întune¬ 
coasă,  plină  de  griji  şi  de  chinuri,  ar  fi  o  temniţă  încuiată  fără  de  lumină 
şi  fără  de  mângâiere»  —  dupăcum  o  zice  asta  fericitul  episcop  Popasu 
intr  una  din  pastoralele  sale. 

Fericit  este  omul  acela,  carele  cu  frică  umblă  în  cărările  poruncilor 
lui  Dumnezeu  şi  toată  nădejdea  ş'o  pune  într’ânsul,  căci  va  află  mân¬ 
gâiere  şi  scut  în  toate  împrejurările  vieţii! 

Deci  cu  prilejul  ţinerii  conferinţei  preoţeşti  de  azi  am  aflat  de  bine 
şi  de  potrivit  a  alege  acest  subiect  al  cuvântării  mele  şi  aceasta  mai  ales 
în  aceste  timpuri  de  grea  cumpănă  atât  pentru  biserică  cât  şi  pentru 
neamul  nostru  mult  cercat,  ca  dintr’ânsa  să  dobândim  oarecare  încurajare 
în  lupta  ce  o  ducem  în  zilele  noastre  pentru  biserică  şi  pentru  fericirea 
neamului  nostru  deoparte,  iar  de  altă  parte,  ca  şi  poporul  adunat  în  acest 
loc  sfânt  să  se  întărească  şi  să  rămână  neclintit  în  credinţa  sa  străbună 
dreptmăritoare  convingându-se  despre  adevărul  cuvintelor  rugăciunii  bi- 

sericii,  unde  se  zice:  «Domnul  este  mie  ajutor  şi  nu  mă  voiu  teme  de 
ce-mi  va  face  mie  omul  şi  nu  mă  voiu  teme  de  rău,  că  tu  eşti  cu  mine 
Doamne» ! 

Vă  rog'  dară  să  fiţi  cu  luare  aminte. 

Volney,  un  filozof  francez  ateist,  a  călătorit  odată  pe  mare  cu  mai 
mulţi  prietini.  Intre  călători  eră  şi  o  muiere  sărmană,  care  aşezându-se 
într'un  colţ  al  corăbiei  se  rugă  lui  Dumnezeu.  Observând-o  aceşti  înţe¬ 
lepţi  ateişti  zic  cătră  dânsa:  Pentruce  te  rogi  tu  mereu?  că  doar  rugăciunea 
ta  nu  e  în  stare  să  oprească  vânturile  pe  mare  şi  nu  poate  schimba  cursul 
naturii?  Şi  din  această  observare  au  luat  ei  firul  unei  convorbiri,  în  de¬ 
cursul  căreia  înţelepţii  ăştia  se  cufundau  tot  mai  adânc  in  valurile  necre- 
dinţii  deoparte,  iar  de  altă  parte  valurile  turbate  ale  mării  se  loveau  tot 
mai  tare  de  corabie  ameninţând-o  cu  perire.  Intr’aceea  iată  că  deodată 
se  vedeau  pe  cer  nori  grei  şi  o  furtună  groaznică  se  ridică  pe  mare,  iar 
valurile  spurnegânde  ale  mării  aruncau  corabia  în  toate  părţile  aşa,  încât 

A 

nu  se  ştia  clipa  în  care  avea  să  se  cufunde  corabia  în  adâncul  mării.  In 
faţa  acestei  primejdii,  înţelepţii  ateişti  şi-au  pierdut  cumpătul,  şi  frica  morţii 
li-a  cuprins  întreaga  lor  fiinţă  în  aşa  măsură,  că  chiar  ateistul  Volney,  plin 
de  groază  şi  cu  umilinţă  se  apropie  de  sărmana  muiere  şi  cu  glas  tre¬ 
murător  îi  zice:  Muiere!  roagă-te  şi  pentru  noi!  Dar  ce  e  şi  mai  mult, 
acest  ateist,  carele  înainte  cu  câteva  minute  îşi  batea  joc  de  credinţa  muierii, 
el  însuş  cade  acum  în  genunchi  şi  alăturea  de  această  muiere  dimpreună 
cu  toţi  ceilalţi  călători  necredincioşi  se  roagă  lui  Dumnezeu  pentru  scă¬ 
pare  din  primejdie. 

IntPaceea  viforul  s’a  mai  potolit  şi  marea  turbată  a  început  a  se  li¬ 
nişti.  In  scurtă  vreme,  văzându-se  cu  toţii  mântuiţi  din  primejdie  şi  ajunşi 
la  liman,  se  întoarce  muierea  cătră  înţelepţi  şi  le  zice: 

Spuneţi-mi  voi  înţelepţilor,  oare  cătră  cine  v’aţi  rugat  în  clipele  pri¬ 
mejdiei?  Dară  cum  se  poate  că  vaţi  rugat,  că  doar  voi  a-ţi  zis,  că  rugă¬ 
ciunea  nu  poate  opri  vânturile  pe  mare  şi  nu  poate  schimbă  cursul  naturii, 
apoi  în  urmă  a-ţi  mai  zis,  că  nu  este  Dumnezeu? 

La  aceste  întrebări  a  răspuns  ateistul  Volney:  O  muiere!,  noi  Înţe¬ 
lepţii  suntem  necredincioşi  numai  până  e  cerul  senin,  dară  îndatâce  se 
întunecă  cerul  şi  ne  ameninţă  primejdia,  atunci  înceată  înţelepciunea  noa¬ 
stră  şi  atunci  suntem  şi  noi  credincioşi. 

Se  istoriseşte,  că  pe  vestitul  general  portughez  Albuquerque  l-a  sur¬ 


prins  odată  pe  mare  o  furtună  atât  de  înfricoşată  încât  eră  p?acî  sâ  piară 
cu  toţii.  Căzând  in  genunchi  acest  general  dimpreună  cu  soldaţii  se  rugau 
iui  Dumnezeu,  să-i  scape  de  perire,  dar  furtuna  tot  creştea.  Atunci  ge¬ 
neralul  apucă  în  mâni  un  copil  nevinovat,  care  stă  aproape  de  el,  îl  ridică 
deasupra  capului  cătră  cerşi  strigă  cu  putere:  «Dumnezeule,  noi  suntem 
păcătoşi  netrebnici,  îndură-te  spre  noi  pentru  nevinovăţia  acestui  copil». 
Furtuna  a  încetat  şi  ei  cu  toţii  s’au  bucurat  de  liniştirea  mării. 

lată  aşadară  întâmplări  de  pe  marea  vieţii,  din  cari  credinciosul  se 
întăreşte  în  credinţa  sa  în  Dumnezeu,  iar  cei  necredincioşi  trebuie  să  ajungă 

Ia  convingerea,  că  este  o  putere  dumnezeiască,  care  întrece  mintea  şi 
puterea  omenească. 

Dară  puterea  lui  Dumnezeu  se  arată  nu  numai  pe  mare,  ci  şi  pe 
această  vale  a  plângerii,  unde  tot  aşa  de  bine  ne  convingem,  că  e)  con¬ 
duce  la  fericire  pe  toţi  cari  îşi  pun  toata  nădejdea  întPânsu).  Anume  în 
Testamentul  vechili  se  istoriseşte,  cum  că  muierea  patriarhului  Avram  cu 
numele  Agar  a  trebuit  să  părăsască  casa  dimpreună  cu  pruncul  Ismail. 
Rătăcind  ea  prin  pustiu,  deodată  i  se  face  rău  pruncului.  El  a  însetat  şi 
mamă-sa  n’aveâ  de  unde  să-i  dee  apă  de  beut.  Ea  privea  în  toate  părţile 
pustiului  mare,  unde  eră  ea  cu  pruncul,  că  doară  va  da  de  vreun  izvor, 
ca  să  stâmpere  setea  pruncului,  dar  n’a  văzut  nici  un  strop  de  apă!  Caută 
în  toate  părţile.  Cerul  e  sus,  pământul  e  tare,  iar  pustiul  î  se  pare  nemăr¬ 
ginit  de  mare!  Cătră  cine  să  strige?  Cui  să  se  roage?  Şi  văzând  ea  că 
nu-i  mai  poate  ajută  pruncului,  carele  stă  să  moară,  ca  mamă  n’a  putut 
să  mai  privească  chinurile  şi  la  faţa  lui  palidă  şi  n’a  mai  putut  asculta  ge¬ 
metele  lui  de  moarte,  pune  pruncul  la  umbra  unui  pom,  iară  ea  deodată 
cade  în  genunchi  şi  în  durere  nemărginită  de  mamă  se  roagă  lui  Dum¬ 
nezeu  cu  suspinuri  negrăite  pentru  pruncul  ei.  în  ce  dispoziţie  sufletească 
va  fi  fost  această  mamă,  nu  se  pot  află  cuvinte  pe  lume  a  o  descrie. 
Aceasta  o  poate  înţelege  numai  acela,  prin  a  cărui  inimă  au  trecut  astfel 
de  săgeţi.  Oh  Doamne!  Când  toată  lumea  ne  părăseşte  şi  nime  nu  ne 
mai  poate  ajuta,  atunci  cătră  Tine  Doamne  oftează  inima  sdrobită  de  du¬ 


rere,  cătră  Tine  Tată  al  îndurărilor  se  ridică  ochii  plini  de  lacrămi,  pen- 


trucă  atunci  când  primejdia  e  mai  mare.  Tu  eşti  atunci  mai  aproape  şi 


numai  Tu  singur  eşti  în  stare  să  trimiţi  mângâiere  adevărată,  care  să  re¬ 
varsă  în  inima  omului  sdrobit  de  durere  ca  un  balsam  abnător. 


Cu  adevărat,  iubiţilor  mei!  în  împrejurări  grele  numai  în  bunul  Dum¬ 
nezeu  putem  află  mângâiere  adevărată. 

întâmplările  multe  şi  triste  din  vieaţa  noastră  întăresc  deplin  acest 
adevăr.  Din  aceste  întâmplări,  cari  zilnic  le  vedem,  voiesc  a  aduce  numai  două. 


Fost  am  martor  ocular  la  un  caz  Irist  când  am  petrecut  la  groapă 
pe  unicul  fecior  al  unei  văduve,  care  se  tânguiâ  după  el,  asemenea  mamei 
tânărului  din  Nain,  astfel  încât  nu  era  suflet  de  om,  care  să  nu  ti  vărsat 
lacrimi  pentru  durerea  văduvei,  care  cu  moartea  unicului  ei  fiu  şi-a  în¬ 
gropat  pentru  totdeauna  ceeace  i-a  fost  mai  scump  pe  acest  pământ. 

Ce  gândiţi,  iubiţilor  mei!  Cine  oare  ar  fi  putut-o  linişti  pe  văduva 
aceasta  ajunsă  ia  desperare  decât  numai  nădejdea  în  bunul  Dumnezeu! 
Iară  eu  i-am  adus  înainte  aceea,  că  Prea  Curata  Fecioară  a  avut  tot  numai 
pe  unicul  fiu,  pe  Isus,  dară  muiere  pe  lume  n’a  avut  în  inima  ei  dureri 
mai  crâncene  ca  dânsa,  aşa  că  cu  drept  cuvânt  s’a  adeverit  prorocia  drep¬ 
tului  Sirneon,  care  i-a  zis:  «Şi  prin  sufletul  tău  va  trece  sabie». 

Oh  dară  am  fost  martor  şi  la  altă  întâmplare  sfâşietoare  de  inimă, 
unde  pruncii  nevrâstnici  plângeau  cu  amar  Ia  sicriul  mamei  lor,  aşa  că 
îmi  venea  să  strig:  O  Doamne!  în  cartea  a  V.  alui.  Moisi  ai  poruncit 

muritorilor,  că  dacă  află  undeva  vreun  cuib  de  pasăre,  să  nu  le  ieie 
mama  puilor  din  cuib,  ca  să  rămână  puişorii  fără  de  matnă. 

Şi  iată,  că  Tu  însuţi  pari  a  călca  porunca  ce  ai  dat-o!  Dară  sfaturile 
lui  Dumnezeu  nu  sunt  ca  sfaturile  oamenilor,  deci  între  altele  i-am  mân¬ 
gâiat  pe  oameni  cu  aceea,  că  le-am  zis:  Că  nu  acela  e  sărman  şi  neno¬ 
rocit,  carele  n'are  tată  şi  mamă,  ci  acela  carele  n’are  pe  Dumnezeu,  care 
n’are  credinţă  în  Dumnezeu,  acela  e  adevărat  nenorocit! 

Dară  să  revenim  la  Agar.  Ea  şi-a  pus  toată  nădejdea  în  Dumnezeu 
şi  iată  că  acesta  a  ascultat  rugăciunea  ei  şi  o  conduce  prin  un  înger  la 
izvor,  unde  pruncul  insetat  îşi  stâmpără  setea,  şi-a  venit  în  fire  spre  bu¬ 
curia  nespusă  a  mamei  sale. 

Vedeţi  aşadară,  iubiţilor  mei,  cum  conduce  Dumnezeu  pe  credincios 
la  liman,  la  bine  şi  bucurie! 


Deci  celce  însetează  după  adevăr  şi  dreptate,  să  se  apropie  cu  cre¬ 
dinţă  tare  de  El  şi  va  fi  condus  la  apă  vie,  la  vieaţă  fericită! 

Şi  oare  unde  aflăm  noi  izvorul  acesta  de  apă  vie? 

A 

In  biserica  noastră  dreptmăritoare,  scutul  nostru  secular,  care  ne  apără 
şi  ne  mângâie  pe  toţi  începând  dela  leagăn  până  Ia  mormânt. 

Biserica  ne-a  conservat  legea  şi  neamul,  căci  dacă  străbunii  noştrii 
iv au  perit  după  atâtea  primejdii,  prin  cari  au  trecut,  este  a  se  atribui  cre¬ 
dinţei  lor  nefăţărite  şi  nădejde!  lor  neclintite  în  ajutorul  cei  atotputernic 
alui  Dumnezeu!  Această  nădejde  în  Dumnezeu  a  fost  mângâierea  lui  Noe, 
carea  i-a  fost  lui  scut  puternic  pe  vremea  potopului,  când  corabia  lui  a 
fost  lovită  de  valurile  turbate  ale  mării. 


Această  nădejde  şi  credinţa  tare  în  Dumnezeu  a  fost  mângâierea  pa¬ 
triarhului  iacob,  când  a  rătăcit  prin  pustiu,  unde  adormind  a  văzut  în  vis 
o  scară  lungă,  care  ajungea  dela  cer  până  la  pământ  şi  pe  care  se  suiau 
şi  se  coborau  mulţime  de  îngeri. 

Această  nădejde  în  Dumnezeu  a  fost  mângăerea  lui  losif  când  a  fost 
vândut  de  fraţii  săi ! 

Această  nădejde  a  fost  tăria  apostolului  Pavel  când  călătorea  pe  mare 
cât  şi  liniştea  sufletească  a  apost.  Petru  în  închisoare. 

Această  credinţă  şi  nădejde  în  Dumnezeu  să  ne  fie  nouă  tuturora 
scut  puternic  şi  mângâiere  dulce  în  calea  vieţii  noastre  pământene  cătră 
calea  vieţii  vecinice  în  cer!  Iară  vouă  tuturora  din  inimă  vă  doresc,  ca 
bunul  Dumnezeu  să  vă  îndrepteze  paşii  voştri  spre  tot  binele,  ca  astfel 
la  apusul  vieţii  voastre  cu  inimă  liniştită  să  puteţi  zice  dimpreună  cu  îm¬ 
păratul  David : 

«Titiăr  am  fost  şi  am  îmbătrânit,  dară  pe  cel  drept  (cu  credinţă  în 
Dumnezeu)  nu  l-am  văzut  părăsit».  Amin. 

DĂM  LĂMURIRI! 

Pe  urma  lămuririlor  pabiicate  în  fascicolul  trecut  al  «Rev. 
Teol.»  şi  în  numărul  276  (a.  1913)  al  ziarului  «Românul»,  publicul 
dela  noi  ştie  acum  cine  este  C.  Cernăianu,  cel  care  ne  trăgea 
la  răspundere  fiindcă  î(  numisem  «agent  al  catolicismului».  N’am 
mai  reveni  asupra  acestei  chestiuni  limpezite,  dacă  n’am  avea  un 
document  foarte  caracteristic  pentru  a  cunoaşte  oamenii  cari  s’au 
ridicat  în  contra  «Micei  Biblii». 

In  a.  1912  C.  Cernăianu,  care  în  tot  decursul  tulburărilor 
bisericeşti  din  ultimii  ani  a  avut  un  rol  foarte  trist,  a  înaintat  sf. 
Sinod  o  suplică  prin  care  a  ridicat  învinuiri  şi  a  cerut  punerea 
sub  acuză  alor  trei  episcopi  din  România.  Când  această  suplică 
a  fost  adusă  înaintea  Sf.  Sinod,  a  luat  cuvântul  P.  S.  arhiereu 
Evghenie  Piteşteanu,  acelaş  care  a  cetit  şi  darea  de  seamă  asupra 
«Micei  Biblii».  Celece  le-a  spus  P.  S.  Sa  cu  acea  ocaziune  se 
găsesc  tipărite  în  «Actele  oficiale  ale  Sf.  Sinod»  din  « Biserica  or¬ 
todoxă  română »,  organul  oficial  ai  Sf.  Sinod  a.  1912  Nr.  4.  pag. 
335—337  şi  sunt  de  următorul  cuprins: 

«A  S.  Arh,  Evghenie  Piteşteanu,  luând  cuvântul  relativ  la  ultima  co¬ 
municare,  arată  că  acest  domn  Cernăianu,  care  din  nenorocire  este  licen¬ 
ţiat  al  facultăţei  noastre  de  teologie,  este  cunoscut  din  activitatea  sa  de 
până  acum,  că  a  lucrat  la  mai  multe  pamflete,  care  n'au  avut  alt  scop 
decât  lovirea  şi  ponegrirea  înalţilor  noştri  Ierarhi,  urmărind  discreditarea 
lor ,  sdruncinarea  credinţei  poporului,  scandalul  şi  tulburarea  în  Ţară  şi  în 
Sfânta  Noastră  Biserică.  In  compania  altor  cunoscuţi  agenţi  propagan¬ 
dişti  şi  pe  care  el  îi  dă  pe  faţă  în  o  broşură  a  sa,  după  ce  a  calomniat 
şi  a  insultat  aproape  pe  toţi  Kiriarhii  bisericii  noastre,  după  ce  au  neno¬ 
rocit  pe  cei  doi  preoţi  pe  care  i-au  atras  în  banda  neagră  şi  cu  mijloace 
a  căror  origină  este  un  secret,  rând  pe  rând  au  scos  diferite  pamflete  sub 
fonna  de  reviste  şi  broşuri  necorect  întitulându-le  cu  titluri  bisericeşti. 
După  ce  au  văzut  că  prin  pamflete  nu  mai  pot  face  nimic,  căci  toată  lumea 
s’a  convins  de  neadevărurile  debitate  de  ei  prin  acele  pamflete;  dupăce 
însfârşit  s’a  restabilit  liniştea  în  Biserică,  vine  acum  acest  individ,  pe  care 
Sf.  Sinod  nu  l-a  admis  anul  trecut  nici  măcar  ca  martor  la  judecată . . . 
vine  acum  acest  pamfletar,  care  se  află  în  solda  vrăjmaşilor  Bisericii 
Noastre  şi  are  marea  şi  surprinzătoarea  cutezanţă  de  a  cere  Sf.  Sinod 
să-l  primească  pe  el  ca  pârâşi  în  contra  a  trei  PP.  SS.  Episcopi,  pe  care 
Sf.  Sinod  şi  reprezentanţii  Naţiunii,  întruniţi  în  Marele  Colegiu  electoral, 
i-a  ales  şi  i-a  consfinţit  la  înalta  demnitate  de  Episcopi  ai  Eparhiilor  Ar¬ 
geşului,  Romanului  şi  Huşilor.  Oameni  osârdnici  şi  cu  activitate  rodnică 

pastorală  încă  dela  intrarea  lor  în  slujba  Bisericii,  cărora  li  s’au  adus  laude 
cu  prilejul  învestirii  şi  instalării  PP.  SS.  Lor  în  scaunele  Episcopale.  Ar  fi 
o  contrazicere  vădită  dacă  plecând  urechea  s’ar  dă  atenţie  acestor  scorniri... 
Cum  şi-a  putut  închipui  acest  Duh  turburător  şi  neastâmpărat ,  gata  a 
brava  şi  a  sfida  înalta  noastră  ierarhie?  Cum  şi-a  putut  închipui  acest  des - 
echilibrat  posibilitatea  sâ  cheme  în  judecata  Sf.  Sinod  pe  trei  PP.  SS. 
Episcopii  cu  scorniri  puse  pe  chestie  de  moralitate,  când  el  n’a  fost  primit 
nici  măcar  ca  martor  de  Sf.  Sinod  în  judecata  care  a  avut  loc  din  neno¬ 
rocire  în  anul  trecut?  Acest  fiu  rătăcit  cu  mintea  desechilibrată ,  organ  al 
bandei  negre ,  care  precum  se  vede  nu  încetează  de  a  lovi  în  Biserica 
Noastră  şi  în  Ierarhii  ei,  din  vizuina  unde  se  făuresc  astfel  de  planuri  dia¬ 
bolice,  care  lucrează  cu  mijloace  a  căror  sursă  nu  se  mărturiseşte;  acest 
duh  turburător  al  liniştei  şi  bunei  ordine  atât  de  necesară  Ţării  şi  Bise¬ 
ricii,  a  îndrăznit  să  ceară  acum  Sf.  Sinod,  ca  pe  temeiul  bârfelilor  lui  să 
se  lovească  în  demnitatea  a  3  vrednici  Episcop!  pe  care  Ţara  şi  Biserica 
nu  de  mult  i-a  ales  şi  le-a  încredinţat  conducerea  şi  păstorirea  duhovni¬ 
cească  a  3  Eparhii.  Această  mare  şi  nemaipomenită  cutezanţă,  dovedeşte 
scopurile  bandei  negre  şi  mijloacele  de  care  se  serveşte  pentru  realizarea 
lor.  Dovedeşte  că  banda  neagră  nu  încetează  cu  urzirea  scandalurilor  şi 
tulburarea  bunei  ordini,  pe  care  le  încearcă  când  pe  o  cale  când  pe  alta, 
urmărind  cu  tenacitate  planul  lor,  de  a  ponegri  şi  discredita  Biserica  noa¬ 
stră  Ortodoxă  şi  pe  Ierarhii  ei,  pentruca  oficina  ascunsă  să  tragă  foloase 
din  nesfârşitele  încercări  de  turburare  şi  scandal  ale  renegaţilor  plătiţi 
pentru  această  infamă  şi  criminală  tentativă  de  a  săpa  la  temelia  Bisericii 
noastre.  Dacă  Sf.  Sinod  ar  dâ  atenţie  acum  acestui  individ,  care  nu  are 
nimic  de  pierdut,  aceasta  ar  fi  o  încurajare  a  bandei  negre,  care  mâne, 
poimâne  va  urzî  alte  scandaluri  şi  nu  va  content  de  a  bârfi  neîncetat  pe 
Ierarhii  Bisericii  noastre,  ştiut  fiind  că  şi  până  acum  aproape  toţî  membrii 
Sf.  Sinod  au  fost  rând  pe  rând  bârfiţi  cu  tot  felul  de  batjocoriri  nedemne. 
Pentru  aceste  consideraţiuni  şi  motive  P.  S.  Sa  propune  şi  roagă  pe  Sf. 
Sinod  să  binevoiască  pur  şi  simplu  să  treacă  la  ordinea  zilei  asupra  ace¬ 
stei  hârtii,  care  nici  n’ar  fi  trebuit  să  fie  înregistrată  ca  insultătoare  şi 
necuviincioasă. 

Punându-se  la  vot  propunerea  P.  S.  Arh.  Evghenie  Piteşteanu  de 
trecere  la  ordinea  zilei,  se  admite  în  unanimitate », 


Vasezică:  în  a.  1912  P.  S.  arhiereul  Evghenie  Piteşteanu 
susţine  în  Sf.  Sinod  că  C.  Cernăianu  este  «un  pamfletar,  care  se 
află  în  solda  vrăjmaşilor  Bisericii  noastre...  că  a  lucrat  la  mai 
multe  pamflete,  cari  n’au  alt  scop  decât  lovirea  şi  ponegrirea 
înalţilor  noştri  Ierarhi,  urmărind  discreditarea  lor,  sdruncinarea 
credinţii  poporului,  scandalul  şi  tulburarea  în  ţară  şi  în  sfânta 
noastră  Biserică...  fiu  rătăcit  cu  mintea  desechilibrată,  organ  al 
bandei  negre...  duh  tulburător  şi  neastâmpărat»  etc.  —  iar  în  a. 

1913  tot  P.  S.  Sa  se  angajază  ca  raportor  asupra  suplicii  pe  care 
C.  Cernăianu  o  înaintase  însoţită  de  un  pamflet  despre  «Mica 
Biblie».  Cel  care  în  1912  era  un  «pamfletar  în  solda  vrăjmaşilor 
bisericii  noastre»  şi  lucră  la  «sdruncinarea  credinţii  poporului», 
acum,  în  1913  e  numit  de  P,  S.  Sa  simplu  «avocat  din  capitală», 
şi-l  vede  îngrijit  de  «liniştea  credincioşilor».  «Pamfletele»  din  1912 
ale  lui  C.  Cernăianu  în  1913  sunt  pentru  P.  S.  Sa  «presa...  de 
care  nu  se  poate  a  nu  ţine  seamă»  (Vezi  darea  de  seamă  a  P. 
S.  Sale  arh.  Evghenie  în  «Bis.  ort.  rom.»  a.  1913  Nr.  7  pag. 
447—8). 

In  a.  1912  Sf.  Sinod  «admite  în  unanimitate»  motivele  pro¬ 
punerii  P.  S.  Sale  arh.  Evghenie  despre  C.  Cernăianu,  iar  în  1913 
Sf.  Sinod  primeşte  suplica  dela  C.  Cernăianu  şi-l  admite  ca  acu¬ 
zator  în  chestia  «Micei  Biblii»  publicată  de  P.  S.  Sa  episc.  Ni- 
codem  al  Huşilor,  arhim.  1.  Scriban  şi  Icon  P.  Savin. 

Dându-ne  seamă  de  aceste  contraziceri  şi  inconsecvenţe 
evidente,  avem  durerea  să  înţelegem  ceeace  dorim  să  nu  vedem 
petrecându-se  într’o  atât  de  înaltă  corporaţie  bisericească. 

N.  B. 


CRONICĂ  BISERICEASCĂ-CULTURALĂ. 

Zece  întrebări.  1.  Se  zice  că  alcoolul  dă  putere .  Dacă  e  aşa,  atunci 
de  ce  atleţii  se  reţin  dela  orice  beuturi  alcoolice  în  timpul  când  se  pre¬ 
gătesc  pentru  întreceri  în  lupte? 

2.  Se  zice  că  alcoolul  scuteşte  în  contra  influinţelor  frigului ,  Dacă 
ar  fi  aşa,  atunci  de  ce,  acei  călători  la  polul  nordic,  cari  au  luat  beuturi  al¬ 
coolice,  n’au  putut  suporta  atât  de  mult  gerul  din  acele  părţi,  ca  aceia 
cari  s’au  reţinut  dela  astfel  de  beuturi,  ca  d.  ex*  Nansen? 

3.  Se  zice  că  alcoolul  încălzeşte .  Dacă  aceasta  ar  fi  aşa,  atunci  de 
ce  la  un  om  ameţit  cu  totul  de  alcool  termometrul  arată  o  căldură  cu 
mult  mai  scăzută  decât  la  un  om  normal? 

4.  Se  zice  că  consumul  de  alcool  e  necesar  şi  în  ţările  călduroase > 
Dacă  aceasta  ar  fi  aşa,  atunci  Livingstone  de  ce  n'a  avut  trebuinţă  să  con¬ 
sume  nici  o  picătură  de  beutură  alcoolică  în  decursul  celor  peste  douăzeci 
de  ani  pe  cari  i-a  petrecut  în  centrul  Africei? 

5.  Se  zice  că  alcoolul  e  un  medicament  şi  un  mijloc  de  întărire.  Dacă 
aceasta  ar  fi  adevărat,  atunci  cum  se  explică  faptul,  că  într'un  spital  din 
Londra,  în  care  din  principiu  nu  se  prescrie  alcool,  procentul  cazurilor 
de  moarte  e  de  7*2,  pe  când  în  toate  celelalte  spitale  face  cam  10? 

6*  Se  zice  că  e  necesar  pentru  vieaţă  să  consumi  beuturi  alcoolice, 
dar  cu  moderaţie.  Dacă  e  aşa,  atunci  de  ce  multe  societăţi  de  asigurare 
din  Anglia,  Germania,  Elveţia  etc.  acordă  pentru  abstinenţi  favoruri  speciale? 

7.  Se  zice  că  e  primejdios  să  încetezi  deodată  de  a  mai  bea  beuturi 
alcoolice.  Dacă  aceasta  ar  fi  adevărat,  atunci  de  ce  în  penitenciarele  din 
Anglia,  în  cari  nu  e  permis  consumul  de  beuturi  alcoolice,  obvin  mai 
puţine  cazuri  de  moarte  decât  în  oricare  altă  grupă  a  populaţiei  ? 

8.  Se  zice  că  alcoolul  potenţează  bucuria  de  vieaţă .  Dacă  ar  fi  ade¬ 
vărat,  atunci  de  ce  n'au  trebuinţă  de  alcool  copiii,  cari  au  multe  bucurii? 

9.  Se  zice  că  mamele  cari  lăptează  au  trebuinţă  să  bea  alcool.  Dacă 
aceasta  ar  fi  aşa,  atunci  de  ce  tocmai  fî cele  unor  părinţi  beţivi  îşi  pierd 
mai  uşor  puterea  de  a-şi  iăptâ  copiii,  pe  cum  a  arătat  profesorul  G.  von 
Bunge  cu  date  statistice? 

10.  Se  zice  că  pentru  fiecare  e  lucru  uşor  să  rămână  temperant  în 
ce  priveşte  consumul  de  beuturi  alcoolice.  Dacă  aceasta  ar  fi  aşa,  atunci 
de  unde  vine  că  atâtea  mii  de  oameni  trec  foarte  uşor  peste  marginile 
temperanţei  şi  îşi  ruinează  sănătatea,  îşi  strică  caracterul  şi  fericirea  fa¬ 
miliară? 

Fiecare  să  răspundă  cu  toată  seriozitatea  la  aceste  întrebări. 


Un  experiment  interesant.  Un  medic  american  a  făcut  de  curând 
câteva  experimente  foarte  interesante,  ca  să  constate  ce  urmări  are  con¬ 
sumul  de  alcool  asupra  corpului  şi  spiritului  omului.  Intr’o  comunicare, 
ce  a  făcut-o  înaintea  unei  societăţi  a  medicilor  din  Chicago,  a  susţinut, 
că  pe  urma  cercetărilor  sale  a  ajuns  să  constate  că  şase  păhărele  de  rachiu 
consumate  întro  zi  produc  în  corpul  şi  spintul  omului  întocmai  atâta  obo¬ 
seală  ca  şi  o  zi  de  muncă  grea.  «Alcoolul  atacă  muşchii,  nervii  şi  crierul» 
a  zis  el.  La  acest  rezultat  a  ajuns  prin  următorul  experiment:  Un  om 
care  a  odihnit  o  zi  întreagă,  a  fost  pus  a  doua  zi  la  un  lucru  greu,  pe 
care  La  săvârşit  cu  putere.  La  sfârşitul  zilei  a  făcut  tot  felul  de  încercări 
cu  acel  om,  ca  să  constate  în  ce  măsură  îi  sunt  obosiţi  nervii,  corpul  şi 
spiritul.  Inlraltă  zi  a  lăsat  pe  acelaş  om  şă  odihnească,  iar  în  ziua  urmă¬ 
toare  i-a  dat  şase  păhărele  de  rachiu,  fără  să-l  pună  la  lucru.  Cercetările 
ce  le-a  făcut  la  sfârşitul  acestei  zile  au  dovedit  că  omul  respectiv  eră  tot 

atât  de  obosit  ca  şi  în  ziua  în  care  lucrase  din  greu.  Iată  efectele  alcoolului! 

* 


Eu  beau  ceeace  bea  tatăl  meu.  Intrio  ospătărie  şedea  la  masă  un 
tată  cu  un  fiu  al  său,  care  avea  15  ani.  Pe  masă  eră  vinul  ce-1  comandase 
tatăl,  dar  băiatul  care  servea  s’a  apropiat  şi  de  junele  de  15  ani  şi  La 
întrebat:  «D-ta  ce  voeşti  să  beai?»  —  «Eu  beau  ceeace  bea  şi  tatăl  meu» 
—  fu  răspunsul  junelui.  Atunci  tatăl  junelui,  care  ţinea  sticla  în  mână  şi 
tocmai  voia  să-şi  toarne  vin  în  păhar,  a  lăsat  sticla  din  mână  ca  muşcat 
de  şerpe.  Apoi  netezind  cu  iubire  pe  fiul  său,  a  zis  chelnerului:  «Du  vinul 

înapoi,  eu  voiu  bea  apă»,  lată  o  pildă  pentru  părinţi ! 

Unde  e  mai  mare  mortalitatea  între  copii?  înainte  de  aceasta  cu 
80  dc  ani  Norvegia  era  una  dintre  ţările  în  care  se  consumau  mai  multe 
beuturi  alcoolice.  Aproape  la  fiecare  casă  se  gâsiă  câte  o  căldare  de  fiert 
rachiu,  de  aceea  mortalitatea  intre  copii  eră  acolo  foarte  mare.  Tot 
dintre  1000  de  copii  sub  un  an  murîau  cam  300,  deşi  locuinţele  şi  cele¬ 
lalte  condiţii  de  trai  ale  poporului  erau  destul  de  igienice.  Dar  s’a  început 
o  luptă  straşnică  în  contra  alcoolismului,  luptă  sprijinită  din  partea  statului 
şi  purtată  cu  înverşunare  din  partea  tuturor  factorilor  sociali  cari  dorian 
binele  poporului  şi  astfel  în  scurt  timp  Norvegia  a  ajuns  o  ţeară  cu  un 
popor  plin  de  trezvie.  De  atunci  dintre  1000  de  copii  sub  un  an  mor 
abia  80 — 00  şi  generaţia  care  trăeşte  e  plină  de  sănătate  şi  vigoare. 
Astfel  se  poate  regenera  un  popor! 

* 


Primul  ziar  creştin  în  China,  a  început  să  apară  in  ziua  ăe  8 
Sept.  1913  în  oralul  Canton.  Numele  ziarului  e:  « Cfiiin-hun-jih-pao », 
ceeace  pe  româneşte  înseamnă:  Ziarul  care  înviează  sufletul  poporului. 
De  colaboratori  au  fost  angajaţi  peste  30  de  scriitori  chinezi  şi  trei  euro¬ 
peni  cari  scriu  chinezeşte.  Intre  colaboratorii  chinezi  se  găsesc  trei  per¬ 
sonalităţi  însemnate:  Wang-Chunghui,  fost  ministru  de  justiţie,  Chung- 
yung-Kuang,  comisar  al  învăţământului  în  provinţa  Kuantung  şi  Kuang- 
fu-şuo,  preşedintele  unui  însemnat  birou  comercial.  S’a  înfiinţat  şi  o  socie¬ 
tate  constătătoare  din  creştini  cu  poziţii  sociale  însemnate,  cari  vor  spri¬ 
jin  î  întreprinderea.  Şi  în  afară  de  China  s’au  făcut  colecte  considerabile 
pentru  acelaş  scop.  Ziarul  e  citit  cu  plăcere  şi  de  necreştini  şi  astfel  el 
va  fi  un  factor  însemnat  de  propagare  a  ideilor  creştine. 

* 

Numiri.  La  catedra  pentru  studiul  biblic  al  T.  N.  deJa  facultatea 
teologică  din  Bucureşti,  care  a  rămas  vacantă  pe  urma  morţii  prof.  Dr.  i. 
Cornoiu,  a  fost  numit  P.  S.  Sa  arhiereul  Vartolomeu ,  care  fusese  însărcinat 
de  sf.  Sinod  cu  conducerea  bisericească  pe  teritorii!  nou  cucerit.  Pe  urma 
numirii  P.  S.  Sale  la  facultate,  în  cadrilater  a  fost  trimis  P.  S.  Sa  arhiereul 
Meleiie ,  directorul  tipografiei  cărţilor  bisericeşti. 

* 


Aproape  de  Dumnezeu.  Doi  prietini  buni  s’au  înţeles  ca  să  nu  sc 
depărteze  nici  când  atât  de  mult  unul  de  altul,  încât  să  nu-şi  poată  trimite 
ştiri  prin  telegraf.  Unui  a  trecut  oceanul  în  America,  iar  celalalt  a  rămas 
în  Europa  dar  ei  pot  să  comunice  unul  cu  altul  prin  telegraf  în  orice  zi.  -- 


întocmai  aşa  o  legătură  a  încheiat  Dumnezeu  cu  aceia  cari  îi  iubesc;  ori 
unde  s’ar  duce,  ei  pot  să  steie  în  legătură  cu  Dumnezeu;  ori  unde  s7ar 
găsi  ei  prin  rugăciune  pot  să  comunice  cu  El;  de  ş’ar  lua  aripile  de 
dimineaţă  şi  s’ar  sălăşlui  la  marginea  mării,  ori  s’ar  coborî  în  adâncul  abi¬ 
sului,  şi  de  acolo  ei  pot  să  ajungă  la  inima  lui  Dumnezeu. 


* 

Românilor  ortodocşi  din  Basarabia,  cărora  li  se  luase  dreptul  de-a 
folosi  limba  lor  în  biserică,  li  s'a  acordat  dreptul  de-a  se  introduce  din 
nou  limba  românească  la  slujbele  bisericeşti.  In  Dumineca  din  2/la  Fe¬ 
bruarie  a.  c.  s'a  servit  liturghia  in  româneşte  în  toate  bisericile  lor,  spre 
cea  mai  mare  bucurie  şi  mângâiere  a  poporului.  Pe  lângă  această  con¬ 
cesiune,  de  foarte  mare  importanţă  din  punct  de  vedere  religios,  educativ 
şi  naţional,  guvernul  rusesc  a  luat  măsuri  şi  pentru  înfiinţarea  unui  seminar 
românesc  în  Chişineu,  unde  se  vor  creşte  preoţi  pe  seama  românilor 
basarabeni. 

* 


Biserică  ortodoxă  română  în  Ierusalim.  înainte  de  aceasta  cu 
câţiva  ani,  d.  T.  Burada  făcuse  un  proiect  pentru  zidirea  unei  biserici 
ortodoxe  române  în  Ierusalim.  In  vederea  acestui  scop  se  constituise  şi 
un  comitet,  care  până  acum  a  colectat  suma  de  20,000  lei,  cu  care  s’a 

cumpărat  în  Ierusalim  un  loc  potrivit  pentru  zidirea  bi sericei.  Deci  nu 

peste  mult  vom  avea  în  aceea  cetate,  de  care  sunt  legate  atâtea  amintiri 

scumpe  oricărei  inimi  creştineşti,  şi  o  biserică  ortodoxă  română. 


* 


înştiinţare.  Se  află  sub  tipar  şi  va  apărea  în  curând  a  treia  ediţie 
de  Predici.  Populare,  de  Arhimandritul  / uliu  Scriban.  Cartea  cuprinde  şa- 
sezeci  şi  cinci  de  predici  şi  reprezintă,  faţă  de  ediţia  a  doua,  un  spor  de 
cincisprezece  predici.  Această  preţioasă  carte  de  predici  e  bine  cunoscută 
şi  apreciată  şi  la  noi,  de  aceea  nu  ne  îndoim  că  a  treia  ediţie,  sporită  cu 
15  predici  nouă,  va  fi  bine  primită  de  preoţii  noştri. 

* 


Vieţi  pierdute.  S’ar  părea  lucru  de  necrezut  că  prin  sinucidere  au 
fost  secerate  mai  multe  vieţi  omeneşti  decât  prin  răsboiu.  Şi  totuş  aşa 
este.  Lucrul  a  fost  dovedit  cu  date  statistice.  In  decursul  celor  din  urmă 
50  de  ani  ai  secolului  trecut,  Anglia  a  pierdut  prin  răsboiu  şi  prin  urmă¬ 
rile  directe  ale  acestuia  52,000  de  oameni,  pe  când  numărul  celor  ce  s’au 
sinucis  se  urcă  la  77,000.  Numărul  celor  căzuţi  in  răsboiu  în  decursul 
celor  50  de  ani  în  Franţa,  Germania  şi  Austria  a  fost  de  316,000,  pe  când 
al  celor  sinucişi  se  ridică  la  610,000.  De  însemnat  este  şi  aceea,  că  acele 
trei  state  au  purtat  în  timpul  Ja  care  se  referă  statistica  câteva  răsboaie 
mari.  Din  dureroasele  date  ale  statisticei  ne  putem  convinge,  cât  de  mult 
se  stinge  din  inimile  oamenilor  bucuria  şi  puterea  de  vieaţă,  de  sigur, 
ca  o  urmare  a  slăbi  rei  cred  iuţii.  Căci  unde  există  credinţă  tare,  acolo 
exişi ă  şi  putere  de  vieaţă. 

